
în Ioc de introducere 



Scurtă biografie a Sfântului Efrem' 



Sfântul Efrem s-a născut în oraşul Trikala în anul 1384. Din anul 1393 această localitate a căzut în 
mâna turcilor lui Baiazid I, care stăpânea atunci întreaga regiune a Tessaliei. Din 1395 în Tesalonic a 
început răpirea copiilor de către turci. Se furau copii şi adolescenţi, cu vârste între paisprezece şi douăzeci 
de ani, dar şi mai mici. 

La vârsta de numai paisprezece ani. Sfântul Efrem, pe numele său de botez Constantinos Morfis, a 
fost nevoit să părăsească casa părintească, pe mama sa văduvă şi pe cei şapte fraţi. Aceasta a făcut-o pentru 
a nu fi înregimentat cu forţa în armata turcească ca ienicer. A îmbrăţişat cu mult zel viaţa monahală în 
Mănăstirea Buneivestiri din „Muntele celor neprihăniţi" din Atica. 

In anul 1416 turcii au prădat peninsula Atică şi l-au silit pe guvernatorul Atenei, Antonie Atzaghioli, 
să se declare vasal al sultanului. In anul 1424 otomanii au intrat cu forţa în Mănăstirea Buneivestiri şi au 
trecut prin tăişul săbiei pe părinţii de acolo. Sfântul lipsea, fiind atunci în peşteră, sus în munte. 
Intorcându-se la mănăstire a găsit trupurile neînsufieţite ale monahilor după care a plâns îndelung. In anul 
următor, la 14 Septembrie, turcii s-au întors şi, găsindu-1 pe sfânt, l-au supus caznelor cu o barbarie rar 
întâlnită, timp de opt luni şi jumătate, cum numai Sfinţii Mari Mucenici Gheorghe, Dimitrie, Ecaterina, 
Varvara şi alţii au mai fost torturaţi. La sfârşit l-au spânzurat cu capul în jos într-un copac, în curtea 
mănăstirii. Au legat lemne aprinse de trunchiul copacului şi l-au pironit pe sfânt cu cuie groase. In mijlocul 
fiăcărilor sfântul se ruga stăruitor. A primit cununa muceniciei la 5 Mai 1426, trecând la Domnul în zorii 
acelei zile, la ora 9 dimineaţa. 



Despre Maica Macaria, egumena Mănăstirii de la Nea Macri, cea învrednicită de Dumnezeu să 
găsească moaştele Sfântului Efrem 

Maica Macaria, după numele său laic Mărgărita Desipri, s-a născut pe 12 martie 1911 în satul 
Falatado din Insula Tinos, din părinţi evlavioşi, având un bunic preot din partea mamei pe care 1-a îndrăgit 
nespus de mult, părintele Antonie. Familia Desipri a fost binecuvântată cu naşterea a mulţi copii, dintre 



' Nota traducătorului: Sfântul Efrem, marele făcător de minuni, nu a încetat să fie alături de cei ce cu credinţă i-au cerut ajutorul. 
Minunile făcute de el, adevărate mărturii ale credinţei dreptmăritoare, au fost strânse cu grijă de maica Macaria şi au umplut 
paginile mai multor volume. Ne-a impresionat grija deosebită arătată de sfânt faţă de aceşti micuţi fraţi întru Hristos ai noştri, 
copiii, fie ajutându-i concret pe părinţii acestora să-i dobândească, fie vindecându-i în mod minunat. Din seria de volume despre 
minunile sfântului am selectat în acest volum astfel de întâmplări. 

care două fete au devenit monahii, iar unul dintre băieţi preot, Andrei, singurul care mai trăieşte astăzi. 

Mărgărita a intrat în viaţa monahală ca novice la 11 decembrie 1930, iar peste doi ani a depus 
voturile monahale. După trei ani a primit marea schimă în Mănăstirea Sfântului Ierotei. 

Domnul o chema la nevoinţe deosebite. Pe timpul ocupaţiei şi-a făcut simţită prezenţa binevoitoare 
în închisorile de femei din Atena. 

In vara anului 1945, vizitând localitatea Nea Macri din peninsula Atică, a urcat să aprindă o 
căndeluţă între ruinele a ceea ce avea să i se descopere ulterior ca fiind Mănăstirea stavropighie de călugări 
de odinioară din „Muntele celor neprihăniţi". încă de atunci a început să simtă că acel loc este un loc sfânt. 
Un loc unde, cu voia lui Dumnezeu, va rămâne până la sfârşitul vieţii. Şi-a încropit o chiliuţă şi a continuat 
acolo viaţa monahală, noaptea lucrând pentru a-şi asigura cele absolut necesare traiului şi ziua, în afară de 
slujbe, cercetând ruinele vechii bisericuţe a Buneivestiri şi ale chiliilor de odinioară. A trăit în condiţii 
aspre, încălzită iarna de focul rugăciunilor arzătoare către Dumnezeu, având drept acoperire numai o 
învelitoare lăsată de un cioban care descoperise că acolo trăia cineva. 

Dumnezeu o chema la descoperiri minunate, făcându-i cinstea de a fi cea căreia i s-a descoperit locul 
moaştelor unuia dintre părinţi, moaşte ale căror urme le căuta cu înfrigurare. Povesteşte singură mai 
departe: „Aşa cum stăteam între ruinele vechii mănăstiri, unde pronia dumnezeiască îmi purtase paşii, mă 
gândeam la timpurile de odinioară când oamenii mărturisiseră credinţa ortodoxă cu preţul vieţii lor şi ale 
căror moaşte puteau fi răspândite în multe locuri." Când curăţa ruinele bisericii se gândea că se afiă pe un 
loc sfânt şi II ruga deseori pe Dumnezeu s-o învrednicească să vadă pe unul dintre părinţii care trăiseră pe 
timpuri acolo. A trecut destul de mult timp până când, într-o zi, o voce lăuntrică i-a spus: „Sapă acolo şi 
vei găsi ceea ce doreşti" - şi, în mod minunat, i-a fost indicat un anumit loc din curtea mănăstirii. 

A arătat locul unui muncitor pe care îl chemase să o ajute la treburile mănăstirii. Acesta la început nu 
a vrut să sape în locul indicat de ea, ci în alte locuri. L-a lăsat să facă precum voia, dar în acelaşi timp se 
ruga să dea doar de locuri stâncoase, ca în cele din urmă să sape acolo unde îi fiisese indicat. Aşa s-a şi 
întâmplat. După trei patru încercări eşuate a venit şi a săpat unde îi arătase maica. 

Mărturii că acolo existase o chilie de monah erau şemineul, trei nişe şi un perete pe jumătate 
dărâmat. Locul a fost curăţat de pietre şi lucrătorul, plin de năduf că nu găsise nimic mai înainte, se apucă 
nervos de săpat. „Nu te grăbi, nu te osteni peste puteri, ia-o mai încet" l-a sfătuit monahia. Muncitorul 
continua însă în acelaşi ritm. „Poate fi cineva înmormântat aici, te rog, ai grijă", continua să îl sfătuiască 
maica Macaria. înciudat omul a întrebat-o: „Chiar crezi că este adevărat ceea ce îţi închipui?" într-adevăr, 
mărturiseşte maica mai departe, era foarte sigură, de parcă l-ar fi şi văzut pe acela pe care îl căuta. La 
aproximativ un metru şi şaptezeci adâncime cazmaua a dat la iveală capul omului lui Dumnezeu, cum l-a 
numit maica. în acelaşi timp o mireasmă plăcută s-a răspândit în jur. Muncitorul a rămas şocat, nu mai 
putea articula niciun cuvânt. Monahia l-a rugat să o lase singură. A îngenuncheat şi, cu multă evlavie, a 
îmbrăţişat moaştele sfântului, simţind tainic în adâncul sufietului mucenicia acestuia. Sufietul i s-a umplut 
de o neţărmurită bucurie - dobândise un odor de mare preţ. Dând la o parte pământul care încă îl mai 
acoperea, a putut să îl vadă întreg, chiar dacă rămăsese ascuns până atunci timp de secole. După 
îmbrăcăminte şi-a dat seama că fusese cleric. Sentimente amestecate o încercau - să se bucure sau să îl 
plângă pe cel pe care îl avea în faţă? Cum de se afla acolo? Ce se întâmplase cu el? Ce îi văzuseră ochii? 
îşi spuse că desigur s-a petrecut o dramă. A început să plouă şi monahia a aşezat la loc moaştele unde le 
găsise. 

Se înserase deja. Macaria a citit slujba vecerniei, fiind singură atunci în acele locuri unde o adusese 
Domnul ca să îi slujească. Deodată a auzit paşi care porneau de jos din mormânt, apoi prin curtea 
mănăstirii şi care se opriră în faţa bisericii. Maica a mărturisit că a încremenit de spaimă la auzul paşilor 
apăsaţi şi că era pentru prima dată când se simţea ca şi paralizată de frică. Nici n-a apucat să se întoarcă să 
vadă despre ce era vorba când a auzit deodată o voce care i-a spus: „Până când mă vei lăsa acolo, jos? Şi 
omul ăla, care mi-a dezvelit aşa capul..!" Macaria s-a întors şi a văzut un om înalt, brunet, îmbrăcat în 
haine monahale, cu ochi mici, rotunzi, cu uşoare riduri la colţuri, cu o barbă mare, care îi acoperea gâtul. în 
mâna stângă îi strălucea o lumină, iar cu dreapta binecuvânta. 

Maica s-a umplut de mare bucurie, frica i-a dispărut imediat, a prins curaj şi, simţind dulcea povară a 
responsabilităţii cu care o însărcinase Dumnezeu, i-a spus: „lartă-mă, mâine de cum se luminează, voi avea 



grijă de tine. Pe dată sfântul s-a făcut nevăzut şi slujba Vecerniei a continuat în linişte. 

A doua zi de dimineaţă, după Utrenie, maica Macaria a luat sfintele moaşte. Ie-a spălat, le-a curăţat 
de pământ şi le-a dus în altar, într-o mică firidă. A aprins şi o căndeluţă. In noaptea următoare 1-a visat pe 
cuviosul lui Dumnezeu în biserică. In stânga acestuia era o icoană foarte frumoasă, pe care el o ţinea 
îmbrăţişând-o cu o mână. Era din argint, lucrată de mână. Alături era un sfeşnic, iar monahia a visat că i-a 
aprins o lumânare din ceară curată. In acel moment s-a auzit o voce care i-a spus: „Iţi mulţumesc mult. Mă 
numesc Efrem." 

A trecut ceva timp de la acele întâmplări şi maica era oarecum nedumerită în legătură cu cele 
întâmplate. Intr-o seară, după Vecernie, în timp ce voia să închidă uşa bisericii, a auzit trei bătăi ca un 
sunet de mătănii de chihlimbar. A înţeles că sfântul îi dădea iarăşi semne, a intrat în biserică, a aprins o 
lumânare şi s-a rugat. Deodată s-a simţit învăluită de o mireasmă extraordinară, de parcă s-ar fi aflat în rai. 
S-a simţit însă în acelaşi timp şi nevrednică de toate câte i le descoperise Dumnezeu în acele locuri. 



Muntele neprihăniţilor 

Nu este întâmplător faptul că Dumnezeu a condus paşii Sfântului Efrem în muntele aşa-numit „al 
neprihăniţilor", întrucât, potrivit tradiţiei, aici încă din secolele X-XI s-a aflat o veche vatră sihăstrească. 
Existau pe atunci nenumărate schituri împrăştiate, care împodobeau acele locuri nu numai prin viaţa curată 
a vieţuitorilor de acolo, dar şi prin frumuseţea pe care o dădeau pinii, măslinii şi o mulţime de arbuşti de 
diferite feluri. Urmând exemplul altor oameni ce îşi închinaseră viaţa lui Dumnezeu - în rândul cărora se 
puteau număra chiar şi voievozi- a venit să vieţuiască aici, înaintând în virtute, cel ce avea să devină mai 
apoi Sfântul Efrem. A sosit la minunata Mănăstire a Buneivestiri, care constituia pe atunci centrul 
duhovnicesc al întregii regiuni. Aici avea să îşi trăiască întreaga viaţă pustnicească. Râvna sa a fost 
încununată de către Dumnezeu prin muncile groaznice la care a fost supus la moartea sa, prin chinurile pe 
care le-a îndurat între 14 septembrie 1425 şi 5 Mai 1426, când a trecut la cele veşnice. 



Maica Macaria, ai cărei paşi au purtat-o peste ani pe aceleaşi meleaguri, povesteşte... 

„Eram în ajunul marii Sărbători a Buneivestiri a anului 1965 şi aveam obişnuita priveghere de toată 
noaptea. Timpul se scurgea încet în psalmodii, cântări liturgice, troparul Buneivestiri..." Când Sfânta 
Liturghie a ajuns la momentul prefacerii Cinstitelor Daruri, maica Macaria a avut dintr-odată o vedenie 
minunată: altarul strălucea tot, auriu şi se făcea că din fresca Buneivestiri coborau până la pământ raze 
luminoase, înguste ca nişte lame de spadă. A auzit şi o voce care spunea: „Intr-o vreme ca cea de astăzi 
mănăstirea aceasta sărbătorea cea mai strălucită sărbătoare a sa!" Monahia a fost cuprinsă de o dorinţă 
nestăvilită de a afia şi alte amănunte. A întrebat: „Trăia şi Sfântul Efrem în acea vreme?" Şi vocea i-a 
răspuns: „Această sărbătoare o avea Sfântul Efrem la mare cinste, prăznuind-o la întreaga ei strălucire şi 
acum... de ce? De ce? De ce?" 

Maica Macaria precizează că nu vedea pe nimeni, doar auzea vocea aceea cerească. Ultimele cuvinte 
le-a auzit rostite cu multă tristeţe şi durere nesfârşită. Despre hramul vechi al mănăstirii, acela al 
Buneivestiri, aveau să scrie mulţi oameni ai Bisericii, clerici şi laici, dar cele ce s-au întâmplat la acea 
slujbă de noapte au mişcat-o adânc pe egumenă, întărind-o în întreaga activitate legată de destinul 
mănăstirii. 

Tot maica Macaria istoriseşte că avea o femeie angajată la fundaţia de pe lângă mănăstire, care avea 
grijă de copii. Femeia avea o nepoţică ce mânca acolo. Intr-o noapte, când femeia nu putea dormi, 1-a văzut 
pe sfânt că se apropie de patul fetiţei. Fetiţa s-a speriat. „Nu te teme, fata mea, sunt Sfântul Efrem", i-a 
spus şi a mângâiat-o pe creştet. Femeia i-a mărturisit stareţei că de acolo de unde era ea nu şi-a dat seama 
cine este. Luând silueta drept aceea a egumenei, a strigat-o pe nume. A văzut deodată un bărbat, înconjurat 
de lumină multă, ţinând în mână macheta unei biserici, care s-a prezentat: „Sunt marele mucenic Efrem." 
Pe dată femeia i-a căzut la picioare şi sfântul a continuat: „M-am născut la 14 Septembrie, Ziua Sfintei 



Cruci, şi tot Ia 14 Septembrie de Ziua Sfintei Cruci a început mucenicia mea, când aveam 42 de ani. Să îi 
spui Macariei să îmi ridice un proschinitar în cotitura drumului. Acolo obişnuiam să stau ca să mă 
odihnesc". Mai auzi femeia: „Mormântul mi-a fost o peşteră. Barbarii şi mort mă torturau." Femeia s-a 
întrebat şi s-a rugat ca sfântul să îi descopere locul unde dorea să fie construit proschinitarul. L-a văzut şi 
altă credincioasă pe sfânt şi toate au afiat apoi locul exact unde avea să fie construit un mic proschinitar în 
formă de bisericuţă. Mai apoi, s-a afiat de la un domn în vârstă. Barba Gheorghios, că, exact în acel loc, în 
urmă cu treizeci şi cinci de ani a văzut un călugăr foarte trist care stătea şi se uita spre locul unde avea să se 
construiască mai apoi mănăstirea. A fost atât de impresionat, încât nu l-a uitat, recunoscându-1 peste ani în 
icoana de la proschinitar. 

Mesajul din 29 Aprilie 1966 despre mucenicie 

„Eram plină de nelinişte în acea noapte, mărturiseşte monahia Macaria, nu puteam să-mi găsesc 
locul, nici să mă întind în pat, nici să stau în fotoliu... Ora trei din noapte m-a găsit în fotoliu şi, cum 
stăteam aşa, undeva la dreapta mea am văzut un monah cu o înfăţişare foarte ascetică, cu părul căzându-i 
în neorânduială pe umeri. Era foarte palid şi purta o rasă veche zdrenţuită de culoare verde închis. De 
îndată ce l-am privit mai atentă, pacea a pus stăpânire pe inima mea şi o bucurie nedesluşită a prins a se 
înfiripa în sufletul meu. Deodată l-am văzut lângă mine. Venise fără să păşească. S-a aplecat şi a şoptit cu 
multă evlavie cele ce urmează: «Sfântul Efrem şi-a încheiat viaţa muceniceşte, sub turci, în anul 1426, la 5 
Mai, la ora nouă şi jumătate.»" 

Monahia s-a gândit că ar trebui să noteze cele auzite, şi atunci a auzit iarăşi aceleaşi cuvinte, repetate 
de mai multe ori. 

Dimineaţa le-a povestit şi celorlalte monahii despre lucrurile minunate pe care le trăise. In seara 
următoare o altă monahie a avut un vis în care i s-a descoperit întreg martiriul sfântului. Acesta fusese 
legat cu capul în jos de un copac puternic. în mijlocul pântecelui i s-a pus un lemn gros încins, şi corpul, 
bătut în cuie, îi ardea... Nelegiuiţii care au făcut acestea stăteau deoparte, privind. Având flacăra credinţei 
însă mult mai puternică, sfântul a îndurat teribilele torturi. 

Din momentul în care au aflat cum s-a sfârşit viaţa sfântului, maica Macaria i-a luat moaştele din 
sfântul altar şi Ie-a aşezat cu evlavie în faţa icoanei sale. Atunci, mărturiseşte, s-a întâmplat un lucru 
minunat şi asta în timp ce Ia altar se slujea... Icoana cea mare a Sfântului a făcut un zgomot puternic. De 
asemenea, moaştele au început să scoată zgomote, pe rând, cele mari, cele mici şi apoi toate împreună. 
Apoi, monahiile I-au văzut pe sfânt că umblă printre ele încălţat cu papuci şi îmbrăcat cu rasă. Sfânta 
mireasmă care o răspândea în urma sa purta adieri cereşti. 



Vindecări ale unor paralitici 

într-un an, înainte de slujba de priveghere în cinstea Sfântului Efrem, a fost adus un paralitic, purtat 
ca un obiect de Ia poarta mănăstirii până în biserică. Acesta, când s-a văzut înăuntru, a început să plângă cu 
sughiţuri, mărturisindu-şi viaţa păcătoasă de până atunci. Şi-a mărturisit vinovăţia în faţa sfântului, 
spunând că ştie că îşi plăteşte păcatele cele multe, dar, I-a rugat să îi fle milă de el şi să îl vindece pentru a 
se întoarce sănătos Ia copiii Iui. Toată biserica a început să plângă cu el. Ajungând Ia mormântul sfântului, 
omul a început să strige din ce în ce mai tare. La un moment, dat mulţimea I-a văzut că se ridică singur în 
picioare, făcându-şi semnul crucii, şi începe să meargă alături de ceilalţi spre mormântul Sfântului. Ce 
lucru de nedescris! 

De sus, de unde îşi avea casa, cobora apoi Ia cafenele şi taverne pentru a mărturisi oamenilor 
minunea care i se întâmplase. 

Lângă ferma de lângă proschinitarul mănăstirii era un paralitic ţintuit Ia pat de multă vreme. Cei din 
casa bolnavului au venit de multe ori Ia mănăstire şi în genunchi l-au rugat cu lacrimi pe sfânt să îl ajute. 



Rugăciunea cea fierbinte nu a întârziat să fie ascultată. Paraliticul s-a făcut bine, muncea acum pentru a-şi 
întreţine familia şi toţi ai casei îi dădeau slavă Iui Dumnezeu şi îi aduceau mulţumiri sfântului pentru 
binefacerile revărsate. 

„Vreau ca mormântul să fie în biserică..." 

Monahia Macaria istoriseşte despre construirea bisericii de Ia Nea Macri, a cărei terminare a coincis 
cu editarea primului volum cu minunile sfântului, mărturii vii ale purtării de grijă neîncetate a Sfântului 
Efrem. 

Biserica, atât de dorită de către toţi vieţuitorii de acolo s-a construit odată cu sosirea aici - prin 
iconomie dumnezeiască, după spusele maicii - a unor pietre vechi de Ia o clădire ce împodobea odinioară 
Atena. 

A trecut ceva vreme de când au luat decizia de construire a bisericii. Intre timp, maica s-a rugat 
sfântului să îi dea un semn spre a-i arăta unde doreşte să îi fie mormântul, în biserică sau în afara acesteia. 
Nu au trecut decât două zile şi a sosit o credincioasă evlavioasă care i-a spus că i-a apărut în vis sfântul şi 
i-a zis: „Să îi spui stareţei că vreau ca mormântul să fie în biserică..." 



O vindecare minunată 

Gheorghia Zabetaki din Atena mărturiseşte că avea dureri mari în dreptul inimii şi o durea tare şi 
capul, neputând să se ţină pe picioare. Fiindcă de patru ani se zbătea aşa, o cuprinsese deznădejdea. Până 
când cineva i-a dat o carte despre Sfântul Efrem. A citit-o pe nerăsufiate, minunându-se foarte de 
vindecările citite acolo. L-a rugat pe Dumnezeu să facă în aşa fel încât să se poată bucura şi ea de prezenţa 
Sfântului. Nici n-a apucat să-şi termine rugăciunea că I-a văzut pe Sfântul Efrem lângă ea spunându-i: „Ce 
ţi se întâmplă, fiica mea?" „Am dureri de cap şi mă supără şi inima, nu mai pot de durere, ajută-mă, 
sfinte"... Femeia a început să simtă treptat puterea vindecătoare care i-a luat pe rând durerile, însă nu 
înainte de a trece prin dureri şi mai mari. Sfântul i-a aşezat Ia Ioc toate încheieturile. O mare uşurare a 
simţit apoi în dreptul inimii. După aceea, sfântul i-a prins capul între mâinile sale şi I-a mişcat cu gesturi 
bruşte în dreapta şi în stânga, în sus şi în jos până când bolnava a simţit că îşi revine complet. 

Pe când mai era încă lângă ea, I-a auzit spunându-i: „Rosteşte-mi numele, fiica mea. Mă numesc 
Efrem." Femeia a repetat după el: „Sfinte al meu, Efrem". Pentru că, din cauza bolii nu rostise clar, sfântul 
a pus-o să repete încă o dată şi încă o dată. A treia oară a rostit atât de tare încât copilul ei s-a trezit din 
somn şi a întrebat-o ce a păţit. 

Din acel moment Gheorghia s-a făcut pe deplin sănătoasă. S-a sculat şi a aprins candela. Restul 
nopţii şi I-a petrecut în rugăciuni de mulţumire către Dumnezeu şi către minunatul Său sfânt. 

Spre dimineaţă a aţipit puţin şi a visat că se afiă Ia mormântul Sfântului. La început a auzit o voce 
care i-a spus că este păcătoasă şi că nu se va închina acolo. Femeia a răspuns că tocmai fiindcă este 
păcătoasă se va închina. A văzut atunci nişte mâini mari care i-au luat o scară de sub picioare. Cu hotărâre 
nestrămutată femeia a spus că se va închina, chiar cu riscul vieţii. S-a trezit pe dată în mormântul sfântului 
şi picioarele i s-au umplut de mir. 

Când a ieşit de acolo se făcea că se găsea într-o curte ce părea ruptă din rai. Ce frumuseţi! I s-a spus 
că era a sfântului. Acolo a văzut o femeie îmbrăcată în negru ce ţinea o tipsie în jurul căreia erau îngeraşi. 
Mirării ei i s-a răspuns că aceasta era mama Sfântului Efrem, văduvă cu şapte copii. 

Sfântul a salvat o tânără de Ia moarte sigură 

In 1974, anul invaziei insulei Cipru de către turci, s-a dat semnalul mobilizării. Cel care mărturiseşte 
istoria care urmează era unul dintre cei tămăduiţi în chip minunat de către Sfântul Efrem. Acesta i s-a 
arătat în străinătate şi I-a vindecat minunat de o boală de ochi. Acum primise telefon din Halkida. Sfântul I- 



a lovit uşor pe umăr pentru a-1 trezi: „Scoală-te repede şi du-te în casa vecină, pentru că moare cineva". 
Bărbatul, considerând că a visat, s-a culcat Ia Ioc. Sfântul I-a trezit iarăşi şi oarecum poruncitor i-a spus: 
„Scoală-te repede, de ce nu ai făcut ceea ce ţi-am spus? Moare un om. Sunt Sfântul Efrem". Omul s-a 
sculat şi s-a dus unde i se indicase. A bătut Ia uşă, dar nu a primit niciun răspuns. Mai târziu a auzit de 
undeva dinăuntru un geamăt surd. In zadar a încercat să deschidă uşa. A alergat Ia poliţie şi a istorisit cele 
întâmplate. Cei de Ia poliţie I-au urmat şi au deschis uşa cu forţa. Au găsit o fată care îşi tăiase venele 
pentru că iubitul ei fusese concentrat în armată. 

Copila a fost salvată prin intervenţia minunată a sfântului! 



Minuni cu copii născuţi şi nenăscuţi 



„Sunt Sfântul Efrem şi o să te ajut să dobândeşti un frăţior" 

Intr-o dimineaţă de duminică s-a apropiat de egumena Mănăstirii Sfântului Efrem o doamnă în vârstă 
care ţinea în braţe un copilaş mai mic de un an. Doamna a mărturisit că părinţii acestuia îşi doriseră şi un al 
doilea copil, care întârzia însă să apară. Sfântul s-a înfăţişat atunci copilului lor de numai cinci anişori şi i-a 
spus: „Sunt Sfântul Efrem şi am să îţi dăruiesc un frăţior". Cel promis era adus acum de bunica sa cu multă 
dragoste şi cu cutremur înaintea stareţei. Bunica venise să îi mulţumească sfântului din adâncul sufletului. 



„Am venit, copilă" 

Aflându-mă la ţară în sătucul meu din insula Chios - mărturiseşte Măria - într-o noapte pe la ora trei 
fiica noastră a început să plângă din cauza unei dureri mari care o apucase subit, şi în acelaşi timp a început 
să vomite. Ne-am sculat (eu şi soţul meu) şi am pomit-o cu copilul spre doctorul care se afla la o distanţă 
de patru kilometri. Intrând în maşină am spus cu toată credinţa: „Sfinte Efreme, fii tu însuţi doctor 
copilului meu, fă-1 bine şi o să îţi aduc mii de drahme când voi veni în Atena." Nu am apucat să termin 
bine rugăciunea că durerea a trecut îndată. întorcând privirea spre mare l-am văzut pe sfânt venind spre noi 
şi zicând: „Am venit, copilă." 

Ii mulţumesc din tot sufletul Sfântului Efrem că întotdeauna vine în ajutorul celui ce are nevoie de el. 



O minune ieşită din comun 

Astăzi este Marţea din Săptămâna Mare, 5 Aprilie 1977, şi Paraschevi Kambouroglou îşi trăieşte 
ultimele clipe de viaţă, la spital. Şi-a dorit să-şi mai vadă încă o dată unicul copil, pe micuţa Atena, pe care 
maicile o ţinuseră la Fundaţia care aparţinea de Mănăstirea Sfântului Efrem. Fetiţa scrisese cândva o 
scrisorică: „Draga mea mamă, eu ţi-am spus să mănânci, dar tu nu ai mâncat. Doamne, dacă vrei, fă-o bine 
pe mămica mea. Te rog, vreau să se facă bine" - şi a suspinat adânc. Am luat copilul - mărturiseşte 
egumena - şi l-am dus la mama lui. Aceasta însă nu dădea niciun semn că ar înţelege ceva. Ţeapănă, nu 
mişca deloc. Degeaba o rugarăm toţi să îşi privească copilul care dorea să fle ascultat, ea- nimic. Toate 
încercările noastre s-au dovedit zadarnice. Atunci am făcut semnul crucii asupra ei, ţinând în mână Sflntele 
moaşte. Am luat copilul şi am plecat pentru a nu-i înmulţi suferinţele. 

După două zile mama Atenei a deschis larg ochii şi a spus: „L-am văzut acum pe Sfântul Efrem, care 
mi-a spus că nu voi muri şi că o să mă fac bine". Imediat a cerut să mănânce. Toţi doctorii de la spital au 
fost proflind mişcaţi, însuşi directorul a spus că era ca şi înviată din morţi. „Să se întremeze puţin, a spus, 
şi o vom pune la control radiologie." După câteva zile toţi s-au mirat cât de mult începuse să mănânce, 
cinci şi şase farfurii de mâncare, ea care nici apă nu mai băuse de douăzeci de zile! Toţi I-au dat slavă lui 
Dumnezeu şi i-au mulţumit sfântului pentru revenirea spectaculoasă. Femeia nu numai că îşi revenise, dar, 
neobosită le ajuta de acum şi pe colegele ei de salon. Era momentul să fie examinată după cum îi spuse 
directorul. Şi, o, mare eşti Tu, Doamne, şi minunate sunt lucrările Tale! Directorul strigă „noi plămâni, 
curaţi". Ce bucurie, ce îmbrăţişări! Mare e numele Sfintei Treimi! 

Intre timp a venit şi soţul pacientei care fusese plecat în străinătate şi avusese numai peripeţii la 
întoarcerea în ţară. Vaporul pe care era îmbarcat s-a defectat la un moment dat şi timp de şapte zile a stat 
pe loc, având de înfruntat o mare mult prea agitată, cu valuri uriaşe care acopereau catargele. Tatăl 
copilului, Nicolaos Kambouroglou, i-a povestit egumenei cum a scos o icoană a Sfântului Efrem şi cum, 
sărutând-o cu multă credinţă, s-a rugat sfântului să îi salveze, promiţându-i că va merge apoi să îi 
mulţumească. Pe dată vaporul, care stătuse nemişcat timp de şapte zile, a început din nou să înainteze. Am 
descărcat şi am plecat spre Italia ca să dăm înapoi vaporul - a povestit mai departe tatăl copilului. Văzând 



cât de deteriorată era ambarcaţiunea, proprietarii acesteia s-au întrebat cum a fost posibil să îşi termine 
călătoria. Tatăl copilului Ie-a explicat minunea, prin ce furtună trecuseră şi cum se întrebaseră dacă o să le 
mai îngăduie Dumnezeu să îi revadă pe cei dragi. Timp de şapte zile s-au luptat cu gândul acesta, cu frica, 
cu setea şi cu foamea. De îndată ce l-au chemat pe Sfântul Efrem în ajutor, l-au şi văzut în faţa ochilor la 
timonă, iar vasul a început să navigheze liniştit în continuare. Forţele dezlănţuite ale naturii se plecaseră în 
faţa lui. Imediat după ce a ajuns acasă, tatăl copilului s-a dus să-şi împlinească promisiunea făcută 
sfântului de a-1 vizita acasă la el, la Nea Macri. Zis şi făcut. S-a dus mai întâi la Halandri, unde avea casa, 
şi de acolo, desculţ, a plecat spre Nea Macri. Intrând în mănăstire i s-a adresat sfântului „îţi mulţumesc, 
Sfinte Efrem, că m-ai învrednicit să îmi ţin promisiunea şi pentru modul minunat în care ne-ai salvat, 
conducând tu însuţi vaporul nostru." 

Toţi au adresat atunci rugăciuni de mulţumire către Dumnezeu şi către Sfântul mare mucenic şi 
făcător de minuni Efrem, care le arătase atâta milostivire. 



„Să îmi ceri orice vrei" 

Suntem ciprioţi - mărturisesc Măria şi Gheorghe - şi după invazia turcilor în insulă ne-am mutat în 
Atena. Vara aceasta am fost în Cipru şi acolo copilul nostru s-a îmbolnăvit foarte grav. Doctorii nu prea 
ne-au încurajat în ceea ce priveşte ameliorarea sănătăţii lui şi atunci o vecină ne-a spus de un mare sfânt 
făcător de minuni care, dacă îl vom ruga cu credinţă, ne va ajuta. într-adevăr, nici nu am început bine a-1 
ruga să se milostivească şi de noi, şi, cum o făcuse în nenumărate alte cazuri, minunea nu a întârziat să 
apară. Am rămas profund impresionaţi - eu şi soţia mea - de rapiditatea rezolvării problemei. Copilul a 
fost salvat de la o moarte sigură. 

După două zile mi-a apărut în vis un bărbat, care m-a întrebat dacă cred în Sfântul Efrem. I-am 
răspuns că „da, din tot sufletul". Şi numai ce am văzut peste puţin timp că pe lângă mine a trecut sfântul, 
surâzând şi zicându-mi: „Să nu te temi, voi fi mereu lângă tine şi poţi să îmi ceri orice vrei." 

Când a sosit ziua să ne întoarcem la Atena ca să-1 înscriem pe fiul nostru la şcoală, nu au vrut să ne 
lase să îl luăm cu noi în avion. L-am trimis pe fratele meu, care era ofiţer, să intermedieze la pilotul 
avionului. Din păcate însă răspunsul a fost negativ. Ne-am adus aminte atunci, şi eu şi soţia mea, de 
cuvintele sfântului şi i-am cerut ajutorul. După ce am terminat rugăciunile, am revenit la pilot cu aceeaşi 
rugăminte. De data aceasta însă, răspunsul a fost afirmativ şi ne-am întors în Atena. Am venit să îi 
mulţumim sfântului că ne-a ascultat rugăciunile de fiecare dată. 



Măria mea este minunea pe care a făcut-o sfântul cu mine 

„Era într-o dimineaţă de duminică şi stăteam în verandă citind minunile Sfântului Efrem, îşi începe 
scrisoarea o mămică. Mă impresionau profund cele pe care le citeam, mai ales că numai cu puţin timp 
înainte văzusem şi eu o mare minune a acestuia. 

Copilul meu, care astăzi are doi ani şi jumătate, a venit în chip minunat pe lume, prin mijlocirea 
sfântului, pentru că, dacă nu intervenea el. Măria nu ar fi fost acum printre noi. Am terminat de citit, am 
pus cartea pe masă şi am intrat înăuntru să îl trezesc pe soţul meu. «Scoală-te să mergem la Parnaso», i-am 
spus. Mi-a răspuns că până vom ajunge se va face ora 12 şi vom avea parte de arşiţa zilei. «Nu îţi găsi 
pretexte. Copilul are nevoie să iasă afară. Ai doar o zi liberă şi pe aceea nu vrei să o foloseşti spre binele 
fetiţei?» în momentul în care îi vorbeam aşa - mărturiseşte mai departe tânăra mămică - am auzit o voce 
dulce care mi-a spus să mă calmez." 

Era Sfântul Efrem, după cum el însuşi o asigurase, şi, îi cerea să facă totul cu calm. I-a spus să iasă 
pe verandă împreună cu el. Tânăra mărturiseşte că s-a calmat şi a ieşit în verandă. îl simţea aproape pe 
sfânt pe care însă nu îl putea vedea cu ochii trupeşti. „Aşază-te, sfinte", i-a spuse cu voce tare de parcă ar fi 
vorbit cu cineva pe care îl vedea aievea. „Aşază-te aici", i-a repetat, indicându-i un fotoliu pe care aşezase 

o faţă de masă lucrată de mână. I-ar fi oferit un fotoliu aurit dacă ar fi avut, nu ştia ce să îi ofere din ceea ce 
avea mai de preţ. „Linişteşte-te, copila mea, a auzit iarăşi în urechi, sunt aici ca să te ajut, pentru că eşti 
bolnavă, dar mai ai puţină răbdare." S-a ridicat să plece. „Sfinte ale meu, mai stai puţin cu mine." Sfântul 
i-a răspuns că se grăbeşte să plece la mănăstire. „Sfinte, te rog mai zăboveşte puţin, nu vreau să pierd 
această stare minunată, spune-mi dacă eşti tu cu adevărat cel care îmi vorbeşte să nu cumva să mă înşel?" 

„Eu sunt, copilă", a primit răspunsul. „Deschide cartea din care ai citit mai devreme la pagina 14 şi te 
vei asigura de acest lucru." Femeia a deschis cartea acolo, dar nu a înţeles imediat. A mai citit şi a doua 
oară şi atunci a înţeles că sfântul socotise micul ajutor pe care ea îl oferise odinioară mănăstirii ca pe un 
odor de mare preţ, la fel cum Mântuitorul preţuise odinioară cei doi bănuţi ai văduvei celei iubitoare de 
Dumnezeu. Emoţia o copleşise şi nu a putut să articuleze niciun cuvânt - a mărturisit mai departe mama 
fetiţei. „Nu pleca încă", a apucat să mai spună. „Altădată, copilă, a primit răspunsul, şi să mai ştii că cel 
mai de preţ ajutor pentru fetiţa ta este Sfânta împărtăşanie." 

Femeia se pierduse cu totul. S-a ridicat plină de emoţie şi iarăşi s-a dus să îl trezească pe soţul ei ca 
să meargă să împărtăşească copilul. „Scoal-o tu", a spus acesta fără să se împotrivească. Femeia a făcut 
întocmai, a îmbrăcat-o pe micuţă, dar când s-o încalţe, al doilea pantofior nu era nicăieri! „Sfinte, dacă 
într-adevăr ai fost aici şi mi-ai vorbit, spune-mi, te rog, unde este al doilea pantofior al Măriei, ca să nu 
piardă Sfânta împărtăşanie." „înăuntru, în dulap", a primit prompt răspunsul - şi într-adevăr acolo era. 



Naştere fără cezariană 

De mult timp vreau să vă scriu, cinstită egumenă dar grijile acestei lumi nu m-au lăsat până acum. 
Astăzi însă, am găsit ocazia să vă scriu despre câteva minuni ale sfântului. Cele pe care vi le voi povesti s- 
au întâmplat în iunie 1983. O tânără de 17 ani din satul meu, care era însărcinată se îngrijora mult pentru 
sarcina ei, deoarece doctorii îi spuseseră că mai mult ca sigur va naşte prin cezariană. începuse să se teamă 
foarte mult, astfel încât într-una din zile s-a dus la clinică ca să viziteze o altă mămică ce născuse prin 
cezariană şi cu care era şi rudă. 

în aceeaşi seară, deşi o consultase doctorul şi pe ea, mai devreme, când îşi vizitase ruda, tânăra a 
început să aibă o stare de agitaţie, motiv pentru care soţul ei a dus-o la clinică. Tânăra a râs şi 1-a certat, 
spunându-i că se vor face de râs pentru că nu începuseră încă durerile naşterii. 

Când au ajuns la clinică sora şefă s-a pierdut cu firea constatând că femeia era gata să nască, fără să 
fi avut niciun semnal serios în acest sens. L-a anunţat pe doctor, iar tânăra, căreia i se spusese că va naşte 
prin cezariană, a început să se roage fierbinte Sfântului Efrem spunându-i: „Sfinte Efrem, ajută-1 tu cum 
ştii mai bine pe copilul meu pentru a veni în lume!" Şi atunci, minune! Copilul a ieşit fără dureri, fără să 
fie nevoie de cezariană şi în trei minute era deja în mâinile doctorului. Tânăra nu a înţeles aproape nimic, 
iar doctorul a asigurat-o că de 25 de ani de când asistă mămicile la naşteri nu mai văzuse un caz 
asemănător. Un caz care se anunţa atât de dificil să se soluţioneze atât de uşor! 

La cinci zile după naştere, micuţul a făcut o formă foarte grea de icter şi doctorul a anunţat că pentru 
a fi vindecat trebuie transportat la Atena. Tânăra mămică a început iarăşi cu multă căldură să se roage 
sfântului pentru a-i salva copilul şi în mod minunat, icterul a trecut imediat. în semn de recunoştinţă tânăra 
i-a promis sfântului că îi va aduce o lumânare mare cât pruncul şi ulei pentru candelă. 

Kalamata 16-9-83 



Vindecarea unui epileptic 

Mă numesc Afendula Macri şi sunt mama lui Panaioti Maniaţi. De la vârsta de unsprezece luni 
suferă de epilepsie. Astăzi are 25 de ani. De ani de zile o rugam pe Maica Domnului să îl facă bine. îndată 
ce l-am cunoscut pe Sfântul Efrem şi m-am rugat lui, i-am spus şi copilului meu să se roage. 

într-o seară, după ce adormisem, pe la ora 2:20 am auzit că se deschide uşa ce era încuiată şi văd că 
intră înăuntru un om înalt, cu o figură ascetică, îmbrăcat în haină de militar. S-a dus drept în camera 



copilului. Şi-a pus mâna pe fruntea lui şi i-a zis de trei ori: „Mă numesc Efrem", s-a întors şi spre mine - 
povesteşte mama copilului mai departe - şi cu voce puternică mi-a spus: „De ce nu îmi rosteşti numele? 
Efrem mă numesc, Efrem mă numesc..." 

Din adâncul sufletului îi mulţumesc sfântului care a adăugat şi vindecarea copilului meu la noianul 
de tămăduiri făcute de el prin harul Sfântului Duh. 

Oriunde mă voi afla nu voi înceta să vorbesc despre el şi să îi mulţumesc. 



Este doctor 

L-am avut pe copilul meu bolnav timp de şaptesprezece zile în spital, mărturiseşte Ecaterina 
Vurtsoumi. Temperatura nu îi scădea şi doctorii mă descurajaseră. Cum eram aşa supărată a venit o 
doamnă şi mi-a spus: „Ce ai de eşti atât de supărată?". „Copilul meu se află în pericol în spital", i-am 
răspuns. „Sfântul Efrem este doctor şi o să îl facă bine pe copilul tău, este un sfânt taumaturg." într-adevăr, 
cum mi-au adus puţin ulei de la sfânt şi l-am atins la burtică pe copil, în două zile s-a făcut bine. 

Ii mulţumesc Domnului, Preasfintei Născătoare şi Sfântului Efrem care mi-au dăruit înapoi sănătos 
copilul prin ajutorul lor. Binecuvântat fie numele Domnului. 



Credinţa în ajutorul sfântului este salvatoare 

Nora mea a adus pe lume un băieţel. Naşterea sa ne-a adus mare bucurie. Aceasta însă nu a durat 
prea mult, pentru că doctorul ne-a anunţat că este bolnav şi trebuie dus la spital. 

S-a pus diagnosticul de hidrocefalie. îndată am început să îl chemăm pe Sfântul Efrem să ne ajute şi 
pe noi prin minunile sale. în timp, după examinări succesive, s-a dovedit că băieţelul nu suferea de boala 
cu care fusese prima dată diagnosticat, ci de o alta, foarte rară. Prezenta simptome de orbire şi întârziere 
mintală şi era suspect de moarte prematură. însă credinţa că sfântul va face minuni şi în acest caz şi 
îndelunga stăruinţă în rugăciune i-au adus copilaşului vindecarea. Neputând să depăşească situaţia, doctorii 
le spuseseră părinţilor să-şi ia copilul acasă, lăsându-1 în seama lui Dumnezeu. Când ne-am dus însă ca să 
îl luăm - mărturisesc aceştia - aceiaşi doctori, profund uimiţi, ne-au spus că se însănătoşise şi că nu mai 
avea nicio problemă! 



Nu te îngrijora 

De joi seara o apucaseră pe fiica mea Kiriaki durerile naşterii - relatează tatăl ei, Constantinos 
Erimakis. Am dus-o la maternitatea din Atena. Doctorul care a examinat-o a spus ca va fi o naştere foarte 
grea, deoarece copilul era în poziţia inversă. 

La ora două, în dimineaţa zilei de vineri, doctorii au ieşit din sala de naşteri anunţând că va trebui 
făcută cezariană dar pruncul se va naşte, din păcate, paralizat. Atunci, soţia mi-a dat telefon acasă şi mi-a 
spus, printre lacrimi, toate acestea. în faţa mea se găsea colţişorul de rugăciune al casei. Am început să mă 
rog Mântuitorului, Maicii Domnului şi Sfântului Efrem - despre minunile căruia citisem. L-am rugat din 
adâncul sufletului să ajute să fie o naştere normală. Peste puţin timp m-a prins somnul şi am visat că o 
căutam şi o strigam în noapte pe fiica mea şi aceasta nu era nicăieri. La îndelungile mele stăruinţe de a o 
găsi l-am văzut deodată pe sfânt îmbrăcat tot în alb; m-a întrebat ce se întâmplă. I-am spus dificultăţile pe 
care le întâmpina fata mea şi acesta, după ce m-a bătut pe umăr de trei ori mi-a spus: „Nu te îngrijora, într- 
acolo mă îndrept acum cu paşi repezi. Să vină însă luni spre marţi." Am înţeles că sfântul voia ca să 

mergem să îi mulţumim în acea zi de luni spre marţi, 9 octombrie când fiica mea urma să împlinească 
patruzeci de zile de la naştere. I-am dus atunci şi o lumânare mare cât mine după cum îi promisesem. Să 
mărturisesc şi faptul că în timpul naşterii ginerele meu a văzut o lumină puternică şi a strigat din răsputeri: 
„Lumină, lumină, Koula a născut o fetiţă!" Celălalt ginere al meu a spus că probabil soţul celei ce năştea 
înnebunise. 

Şi totuşi, realitatea este că fata mea a născut normal o fetiţă care este bine, sănătoasă. Mulţumesc 
Maicii Domnului şi Sfântului Efrem pentru modul minunat în care am primit ajutorul. Sfântul Efrem a 
devenit de atunci încolo protectorul întregii noastre familii. 

Dobândire de urmaşi 

In ziua de 23 Aprilie mi-am pierdut copila de 9 ani. Mare mi-a fost durerea, şi timp de trei luni nu am 
putut dormi. Când am rămas apoi însărcinată, mă rugam tot timpul lui Dumnezeu să îmi dăruiască o fetiţă. 
Până când minunea s-a produs. A venit la noi un prieten al nepotului meu care studiază teologia şi mi-a 
adus o carte despre Sfântul Efrem. A fost prima noapte când am dormit liniştită. Am auzit în vis o voce 
care îmi spunea că o să am o fetiţă. M-am trezit şi am văzut la uşă un tânăr înalt pe care la început l-am 
luat drept bărbatul meu. Mi-a spus însă că este Sfântul Efrem. A doua zi am cerut o icoană a sfântului de la 
nepotul meu şi când am constat asemănarea cu cel din vis m-am cutremurat. Din acea seară pun mereu sub 
pernă icoana sfântului şi pot adormi uşor, oricât de obosită aş fi. Ii mulţumesc din inimă pentru minunea 
făcută. Când a venit pe lume fetiţa am mers să ne închinăm la sfintele moaşte. Acum aştept alt copil şi 
când se va naşte vom veni din nou cu toţii la el. 



Dobândirea şi salvarea unui prunc 

Sunt măritată de şapte ani, mărturiseşte Sofia Karavokiri. In acest răstimp în zadar am încercat să 
rămân însărcinată. Niciun doctor la care am apelat nu a putut să mă ajute şi ajunsesem într-o stare de 
disperare. 

Credinţa în Dumnezeu însă nu mi-am pierdut-o şi El mi-a trimis un doctor foarte mare, pe marele 
mucenic Efrem ca să mă ajute. 

S-a întâmplat să îmi vorbească despre Sfântul Efrem un verişor de-al meu cu care am făcut împreună 
şi o vizită la mănăstire. Era Ziua înălţării Sfintei Cruci. Acolo, după ce fierbinte m-am rugat şi m-am 
închinat sfântului, maica egumenă m-a asigurat că voi avea un copil. Şi, mare minune, sfântul mi-a dăruit 
un odor de mare preţ ce a venit pe lume la maternitatea „Mama" din Atena. După câteva zile însă copilul s- 
a îmbolnăvit brusc şi doctorii mi-au spus că nu are şanse să supravieţuiască. Disperată, l-am trimis pe 
verişorul meu la maica egumenă pentru rugăciune şi aceasta i-a spus: „Copilul nu va păţi nimic rău, din 
moment ce este copilul promis de sfânt." 

Mi-a trimis vată cu ulei de la candela sfântului şi agheasmă de la Sfântul Efrem. îndată ce l-am atins 
cu aceasta şi i-am dat agheasmă, copilul a prins puteri şi de unde până atunci nu se putea mişca, a început 
să se mişte. Doctorii au spus că o „putere străină" 1-a salvat pe băieţel. 

Astăzi copilul meu este sănătos şi atâta timp cât trăiesc îi voi mulţumi binefăcătorului meu. Sfântului 
Efrem. 

îngenuncheată mă închin ţie şi te rog să fii protectorul nostru, să fii întotdeauna lângă noi. 



Un copil accidentat 

Numele meu nu vă este cunoscut - îşi începe scrisoarea către stareţă Gheorghia Tsaki din Eghaileo 

aşa cum nici eu nu aveam cunoştinţă despre Sfântul Efrem^. L-am cunoscut Ia Spitalul de copii unde a fost 
internat băiatul meu de 1 1 ani, în urma unui accident de maşină. A suferit o lovitură foarte puternică la cap 
şi timp de cinci zile a fost Ia terapie intensivă. Plângeam tot timpul şi mă rugam Maicii Domnului să îl 
salveze şi să îl vindece, având nădejde în Dumnezeu. Intr-o zi am văzut pe un pat din apropiere o carte 
despre Sfântul Efrem. Am luat-o şi am citit-o pe nerăsuflate. Cu credinţă I-am rugat pe sfânt să îmi vindece 
şi mie copilul, aşa cum o făcuse în atâtea şi atâtea cazuri. Şi, mare minune! Nu au trecut nici două ore şi a 
venit doctorul să ne spună că putem pleca, băiatul fiind complet restabilit. Ştiu că acest lucru s-a întâmplat 
în mod minunat, în urma intervenţiei Maicii Domnului şi a Sfântului Efrem. Nu voi înceta niciodată să Ie 
mulţumesc că mi-au dăruit înapoi băiatul sănătos! 

Probleme de auz şi de văz 

O minunată întâmplare istoriseşte şi doamna Atena în scurta ei epistolă despre copilul ei, care încă de 
Ia naştere avea probleme cu văzul şi cu auzul. L-a dus împreună cu soţul ei pe Ia mai mulţi doctori, în 
Grecia şi în străinătate, dar fără rezultate. Copilul era condamnat să rămână surd şi orb. Atunci cineva Ie-a 
vorbit despre Sfântul Efrem. Cu multă credinţă şi cucernicie I-au adus Ia mănăstire. De atunci, încet, încet, 
în câteva luni văzul şi văzul s-au restabilit şi copilul a putut merge mai apoi de multe ori spre a-i mulţumi 
sfântului acasă Ia el. Ia mănăstire. 



Sfântul Efrem ne-a dăruit o fetiţă după 15 ani 

O tulburătoare mărturisire a sosit Ia mănăstirea Sfântului Efrem din partea Evangheliei Hatzioanou, 
filolog din Nikea. 

„Minunat este Dumnezeu întru sfinţii Săi!" - îşi începe aceasta depanarea istorisirii. Pe 16 decembrie 
1987 a început să păşească pe drumul Golgotei sale personale care avea să o ducă către înviere. Cu dureri 
mari Ia ficat a sosit Ia mănăstire pentru a se închina Sfântului Mare Mucenic Efrem pentru a o ajuta să îşi 
recapete sănătatea. De două luni suferea enorm din cauza fierii, având dese stări de vomă. Doctorii o 
sfătuiseră să se opereze şi femeia I-a rugat pe sfânt să o ajute în această dificilă operaţie. In timp ce se 
îndepărta de racla cu moaşte a străfuIgerat-o un gând - nu cumva era însărcinată? 

„După cum vă aduceţi aminte, îşi continuă Evanghelia istorisirea către maica stareţă, micuţa 
dumneavoastră Efremia^ vă rugase cu o lună înainte să îmi faceţi semnul sfintei cruci în dreptul pântecelui 
pentru că îl visase pe Sfântul Efrem că îi spunea că o să rămân însărcinată şi o să am o fetiţă. L-am rugat 
pe Sfântul Efrem să îmi dea un semn dacă toate câte Ie spusese Efremia - ce purta numele său - erau 
adevărate. Sfântul Efrem, grabnic-ajutător îmi dădu semn. La întoarcerea acasă - cu ceaţă şi fără să ştiu 
bine să conduc maşina - am avut o puternică hemoragie. Hemoragia nu înceta, două ore erau între 
mănăstire şi oraşul Nikea. Temându-mă să ajung Ia spital ca nu cumva prin intervenţia chirurgicală 
doctorii să afecteze starea fătului în caz că eram însărcinată, am strigat Ia sfânt ca să mă ajute. In drum spre 
casă am trecut să iau rezultatele analizelor pe care Ie făcusem dimineaţa. „«Evangheliţa, felicitări, eşti 
însărcinată, testul a ieşit pozitiv», îmi spuse cu multă bucurie prietena mea. Sângele mi-a îngheţat în vene." 

Evanghelia avea 42 de ani, un fiu de 15 ani care se născuse în condiţii extrem de dificile - şapte luni 
a fost nevoie să stea aproape nemişcată Ia pat. Era a treisprezecea oară când rămânea însărcinată şi mai 
avusese un băiat ce s-a născut prematur şi a trăit foarte puţin. Era posibil ca această nouă sarcină şi Ia 
această vârstă fie dusă cu bine până Ia capăt? 

„«Dacă într-adevăr aşa stau lucrurile cum spui - i-a mai zis doctoriţei - atunci înseamnă că nu voi 
putea păstra copilul pentru că de-acum două ore de când am plecat de Ia mănăstire am o hemoragie 
puternică.» A fost rândul prietenei mele de a înţepeni de uimire. Ajungând acasă v-am telefonat îndată şi 



Se vede din multe exprimări ale oamenilor care trimit epistole, ca şi în acest caz, „familiaritatea" pe care o simt când se 
raportează la Sfântul Efrem şi în general la sfinţi ca şi la nişte prezenţe vii ce ne stau aproape. 

^ Autoarea nu precizează, dar înţelegem că este vorba despre o tânără monahie de la mănăstirea ce era cercetată deseori de 
Evanghelia. 

mi-aţi răspuns, cinstită maică, cu o voce calmă să nu mă tem pentru că este doar o încercare trecătoare, 
într-adevăr sângele s-a oprit dintr-odată Ia scurt timp. L-am contactat pe doctorul meu, un mare ginecolog 
din Atena, profesor universitar. M-a sfătuit să repet testul şi dacă va fi iarăşi pozitiv, să vin Ia consult. 
Testul a ieşit Ia fel. La control m-am dus împreună cu soţul meu. Doctorul, foarte hotărât mi-a spus că 
trebuie să întrerup sarcina pentru că istoricul meu precum şi vârsta nu îmi permiteau să încep o nouă 
golgotă. I-a spus textual soţului «Glumeşti, Panaiotis? Vrei să îţi bagi singur o bombă în casă?» Soţul meu 
nu a dat deloc dovadă de curaj. Dimpotrivă. Atunci eu, aproape sigură că nu voi putea duce sarcina Ia 
capăt, i-am spus doctorului să lăsăm sarcina să evolueze. Mi-a spus că îmi pun viaţa în pericol şi mi-a 
amintit cum în urmă cu doi ani mă îmbolnăvisem de plămâni. Doctorul nu putea să îmi dea niciun fel de 
asigurări. 

Aşa a început. Fiecare zi ce trecea constituia pentru noi timp preţios. Când am împlinit trei luni 
doctorul mi-a spus că nu îmi face o anumită intervenţie chirurgicală pe care o gândise, schimbându-şi 
brusc părerea, temându-se ca acest lucru în Ioc să ajute va dăuna sănătăţii. (Se va dovedi, mărturiseşte 
Evanghelia, că această schimbare de opinie, deloc întâmplătoare după părerea ei, va avea consecinţe 
favorabile evoluţiei ulterioare a evenimentelor). Aşa au trecut patru luni, timp în care am rămas nemişcată 
în pat. S-au luat probe din lichidul amniotic. In următoarea lună am afiat că purtam în pântece o fetiţă 
complet sănătoasă! Doamne, Dumnezeule! Nu îmi venea să cred, era întocmai cum i se prezisese monahiei 
Efremia! De acum zilele treceau cu nenumărate nelinişti. Când am împlinit şase luni am simţit că „se rupe 
apa". Era Sâmbătă în Săptămâna Luminată a anului 1988. 

Luni ne-a vizitat o doctoriţă prietenă pentru că dintr-odată s-a îmbolnăvit fiul meu (întâmplător 
oare?). I-am spus ce mi se întâmplase şi m-a sfătuit să anunţ imediat doctorul. Nu l-am găsit pe medicul 
meu, ci pe cel ce îmi făcuse ultimele analize. M-a sfătuit să fac o investigaţie ca să poată să controleze 
lichidul amniotic. Temerile mele se dovediră a fi întemeiate. Lichidul amniotic se împuţinase considerabil. 
Naşterea se declanşase deja!... Am intrat în spital în 21 Aprilie 1988. 

Eram în cea de-a 26-a săptămână de sarcină, o sarcină deja pierdută pentru doctori. De când am intrat 
în spital am trecut prin foarte multe, dar sfântul nu a contenit să mă ajute. Mi-a ascultat rugăciunile şi m-a 
ajutat, m-a susţinut ca timp de 45 de zile să nu se facă nicio intervenţie chirurgicală - de două ori doctorii 
m-au pregătit pentru operaţie şi s-au răzgândit mai apoi. Tot acest timp am fost hrănită artificial prin 
perfuzii, am luat antibiotice, aşteptând cu nerăbdare cele ce se vor întâmpla în continuare. In sfârşit 
doctorul meu a luat decizia ca Ia 31 mai 1988, după ce voi împlini 32 de săptămâni şi voi câştiga şi 3 zile 
din cea de-a 33-a, să îmi facă cezariană. Analizele arătau că deja lichidul amniotic era aproape inexistent. 
Şi operaţia a avut Ioc. Şi ne-a dăruit-o Sfântul Efrem pe acea fetiţă pe care i-o vestise în vis Efremiei, 
povesteşte mămica mai departe. 

Fetiţa s-a născut prematur pe 31 mai şi a avut Ia naştere l,900kg! Bucuria imensă din primele 
momente a început însă repede să dispară. Micuţa prezenta probleme de respiraţie. începură să apară 
motive de deznădejde. Pe de o parte mămica zăcea Ia pat cu dureri mari, pe de alta, fetiţa ei risca să îşi 
piardă viaţa... A fost mutată Ia spitalul de copii Sfânta Sofia şi a fost necesar să fie alimentată artificial şi să 
fie pusă 100% sub oxigen! Toţi simţeau că se topesc de durere. 

Deznădăjduiţi foarte, băiatul şi soţul meu - povesteşte mămica mai departe - şi- au îndreptat paşii 
către Sfântul Efrem. Au fost întăriţi atunci, maică, de către dumneavoastră. I-aţi dat Iui lorgo o micuţă 
iconiţă a sfântului şi l-aţi rugat să o pună în incubatorul în care era micuţa Iui surioară. în acelaşi timp i-aţi 
dat şi ulei de Ia candela sfântului, spunându-i să ungă pieptuţul fetiţei cu el. Era a treia zi după naştere. 
Fără prea mari nădejdi în ceea ce o privea, o doctoriţă i-a făcut hatârul băiatului meu lorgo şi a pus iconiţa 
lângă bebeluş, ungându-i în acelaşi timp pieptul cu uleiul cel sfinţit." 

Mămica mărturiseşte că şi-a văzut bebeluşul pentru prima dată în a patra zi după naştere şi a rămas 
şocată de privelişte. Atunci i s-a oprit şi laptele, mărturiseşte. Copilaşul a fost ajutat să respire 7 zile cu un 
aparat special şi 45 de zile i s-a administrat 40% oxigen în incubator. Când în sfârşit au putut lua copilul 
acasă, pe 20 iulie, părinţilor nu Ie venea să creadă. Când au văzut şi istoricul copilului au rămas iarăşi 
miraţi aflând că micuţa trecuse şi prin alte pericole cât stătuse în incubator... 

„Acum, după şase luni şi jumătate de Ia naştere o privim cu nespusă bucurie cum creşte cu harul 
Domnului şi cu ajutorul Sfântului Efrem şi încă nu ne vine a crede, vă mărturisesc sincer. Este o fetiţă 

complet sănătoasă, slavă lui Dumnezeu, şi vă rugăm să faceţi rugăciuni ca să îl pomenească şi să îi 
mulţumească sfântului în întreaga ei viaţă, din moment ce acesta a ajutat -o să trăiască. 

Cu ajutorul lui Dumnezeu, vrem să o botezăm în ajunul sărbătorii sfântului, pe 2 ianuarie 1989 şi să 
o numim Maria-Efremia. 

«Ce Ii vom da lui Dumnezeu pentru toate câte a făcut pentru noi?»" 



Fata mea a rămas însărcinată după trei ani şi jumătate 

Cuvioasă maică stareţă, vreau să mulţumesc din suflet Sfântului Efrem pentru minunea cea mare pe 
care a făcut-o fetei mele"^ care a putut să rămână însărcinată în urma rugăciunilor fierbinţi pe care le-aţi 
făcut cuvioşia voastră şi noi. Mulţumim pentru tot ceea ce faceţi mijlocind pentru ca sfântul să aibă milă de 
noi. 

M-a ajutat pentru a duce la bun sfârşit sarcina 

Aflându-mă în ultima lună de sarcină - mărturiseşte Cristina Ferentiou în scrisoarea ei din iulie 1986 
- doctorul la care m-am dus la control mi-a spus că bebeluşul urma să vină pe lume invers decât în poziţia 
normală şi că poate va fi nevoie să se recurgă la cezariană. îngrijorată foarte tare de cele auzite mi-am adus 
aminte că auzisem de un oarecare sfânt de la Nea Macri, de Sfântul Efrem. Ne-am decis, soţul meu şi cu 
mine, să facem o vizită la sfânta mănăstire. Ne-am închinat plini de evlavie şi de emoţie la moaştele 
sfântului. Ne-am decis să ne adresăm stareţei care, însemnându-mă cu semnul Sfintei Cruci, mi-a spus: 
„Nu te teme, sfântul te va ajuta, să citeşti paraclisul şi să îţi ungi pântecele cu ulei de la candela lui." 

In fiecare zi am citit paraclisul şi îmi făceam semnul sfintei cruci cu ulei de la candela sfântului. 
Ajutorul nu a întârziat să vină. Toate au decurs normal, fiziologic, fără nicio problemă. După patruzeci de 
zile l-am văzut în vis pe sfânt care ţinea cartea în care erau scrise minunile lui şi cu ea mi-a lovit uşor 
mâinile pe care le aveam încrucişate. A dispărut însă rapid când a intrat în casă mama mea. Şi într-adevăr 
venise şi mă trezise. 

Ii dau slavă lui Dumnezeu şi îi mulţumesc Sfântului Său Efrem! In ajunul sărbătorii sfântului, pe 2 
ianuarie eram foarte tristă pentru că nu puteam să merg la mănăstirea lui pentru a mă închina. Noaptea am 
văzut în vis mulţi preoţi îmbrăcaţi în veşminte frumoase trecând şi închinându-se sfântului. Se auzi o voce 
care mi-a spus: „Să nu îţi pară rău, iată vezi totul şi de aici." 

Mare este Dumnezeu întru sfinţii Lui între care se numără şi Sfântul Efrem. 

In timp ce năşteam Sfântul Efrem era lângă mine 

Maică Stareţă, sunt o mamă cu cinci copii. La cel de-al patrulea copil am avut tensiune mare şi 
doctorul mi-a spus să nu mai fac şi alţi copii. S-a întâmplat să rămân însărcinată şi am acceptat situaţia. 
Aveam însă o problemă datorită vârstei şi a trebuit să fac o analiză foarte grea, mi-au luat probe din 
lichidul amniotic. Atunci mi-am pus în minte să vin la sfânt. M-am rugat din tot sufietul ca toate să meargă 
bine şi să pot naşte un copil sănătos. In timp ce năşteam, sfântul a fost lângă mine şi toate au mers bine. 
Acum vin mereu să mă închin sfântului, care este protectorul întregii mele familii. 

M-am însemnat cu ulei de la candela sfântului şi în scurt timp am rămas însărcinată 

Draga mea maică Stareţă Macaria, sunt roaba dumneavoastră credincioasă, Panaiota din America. 
Acum, când vă scriu sunt foarte bucuroasă. Am patruzeci de ani şi când am primit uleiul de la Sfântul 
Efrem şi mi-am făcut cu el semnul sfintei cruci pe frunte în scurt timp am rămas însărcinată. 

Draga mea maică, v-am scris de trei ori până acum şi de fiecare dată când am primit uleiul cel sfinţit 
s-a întâmplat şi câte o minune. 



Mărturiseşte Niki Eglezou din Levcosia, Cipru. 

Sfântul mi-a dăruit un băieţel 

Aveam două fetiţe. La cel de-al treilea copil lucrurile nu au mers deloc bine întrucât naşterea s-a 
declanşat prematur, pe când sarcina avea doar şapte luni, şi am pierdut copilul. O doamnă, pe care o 
cunoşteam de câtăva vreme mi-a spus să mă rog fierbinte Sfântului Efrem care mă va ajuta să nasc un 
băieţel în aceeaşi vreme în anul următor. M-am rugat aşadar din tot sufletul ca sfântul să mă ajute ca să mă 
învrednicească Dumnezeu de a naşte normal un băieţel. Rugăciunea nu a fost zadarnică. Sfântul m-a ajutat 
şi exact Ia un an diferenţă am dobândit băieţelul drăgălaş pe care mi l-am dorit atâta! L-am botezat la 
mănăstire. Ii mulţumesc din adâncul sufletului Sfântului Efrem, al cărui nume îl voi pomeni mereu. 



S-a vindecat copilul nostru, pe care doctorii îl credeau pierdut 

Preacuvioasă Maică, în anul 1983 s-a născut în localitatea Agra din insula Mitilini fetiţa noastră 
Dimitra, mărturisesc Haralambie şi Afrodita Ghiazitsi. La un an după naştere s-a îmbolnăvit foarte grav, 
având febră foarte mare timp de cinci luni. In tot acest timp medicii de la Spitalul de copii unde a fost nu 
au putut-o ajuta cu nimic. Aşteptam să moară dintr-o clipă în alta. 

Rudele mele mi-au spus de un sfânt făcător de minuni ale cărei moaşte se găsesc la Nea Macri. Mi- 
au vorbit despre Sfântul Efrem şi despre faptul că numai la Dumnezeu ne mai puteam pune speranţele. In 
Dumnezeu Cel ce este minunat întru Sflnţii Săi. Cu ajutorul acestor rude am luat aşadar copilul de la spital 
şi cu multă încredere l-am adus la Sfântul făcător de minuni Efrem. 

Atunci ne-am întâlnit. Maică, şi v-am spus problema noastră. Cu multă dragoste ne-aţi îndemnat să 
aşezăm copilul pe sfânta raclă şi să ne rugăm flerbinte. Dacă fetiţa va vrea să şadă acolo şi nu va opune 
rezistenţă înseamnă că, cu ajutorul sfântului se va face bine. 

Şi copilul a rămas acolo sus pe raclă ca şi când ar fl stat în braţele sfântului... 

Astăzi, 12 aprilie 1992 am adus iarăşi copilul la Sfântul Efrem. Cu adâncă recunoştinţă şi evlavie i- 
am mulţumit sfântului, atât fetiţa mea cât şi întreaga mea familie pentru minunea săvârşită. 



Doctorul mi-a spus că voi deveni mamă! 

Preacuvioasă Maică, vă salut încă o dată şi cu această ocazie vreau să vă istorisesc o mare minune pe 
care Sfântul Mare Mucenic şi făcător de minuni Efrem m-a învrednicit să o trăiesc. 

Aşa după cum v-am spus şi în precedenta scrisoare m-am căsătorit în decembrie 1991. Era la 
începutul lunii martie când am decis împreună cu soţul meu să facem un copil. In acea lună însă nu am 
rămas însărcinată. Am plâns mult atunci întrucât credeam că era vreo problemă cu unul dintre noi. Când 
am văzut că nici luna următoare nu se întâmplă nimic, am decis că trebuie să mergem la doctor. înainte ca 
să îi spun soţului această hotărâre am citit cu lacrimi în ochi paraclisul Sfântului Efrem şi am hotărât să 
mai aştept până la sfârşitul lunii, rugându-mă flerbinte Maicii Domnului şi sfântului taumaturg. Eram în 13 
ale lunii. Zilele care au urmat mi s-au părut o veşnicie. Pe 23 mai, după primele semne de sarcină m-am 
dus la doctor să fac testul. A fost poate una dintre cele mai grele zile din viaţa mea. Rezultatul trebuia să 
vină de abia peste trei zile. Zile pline de incertitudine şi nesiguranţă. L-am rugat din tot sufletul pe Sfântul 
Efrem ca rezultatele să iasă pozitive. Pe 26 mai 1992 am avut cea mai fericită zi din viaţă. Doctorul mi-a 
spus că peste 8 luni voi deveni mămică. Nu vă puteţi închipui ce bucurie am putut avea, maică! Sosind 
acasă i-am mulţumit din adâncul sufletului sfântului, plângând, de data aceasta de bucurie! 

Acum, când vă scriu sunt în luna a treia. 

Ii mulţumesc din adâncul sufletului Maicii noastre. Mântuitorului ce ne-au învrednicit să avem un 
astfel de sfânt - doctor fără de arginţi ! 

Corint 24.07.1992 



Mi-a vindecat copilul de astm alergic 

Preacinstită Maică, vă sărut mâna dreaptă, îşi începe mărturia Ecaterina Papadimitriu din oraşul 
Larisa. 

Vă scriu pentru ca să îi mulţumiţi Sfântului Efrem din partea mea. Aprindeţi-i, vă rog, şi o lumânare. 
Sănătatea micuţului meu Grigorie, care a suferit mult timp de astm alergic, este acum mult îmbunătăţită. 
De asemenea şi a mea. Totul a început să meargă spre bine după ce am venit şi ne-am închinat sfintelor 
moaşte şi ne-aţi uns cu ulei sfinţit. 

Să ştiţi că de acum în fiecare an vom veni să îi mulţumim sfântului pentru binele făcut. Să dea 
Dumnezeu ca să fie protectorul tuturor celor ce îl vor chema cu credinţă în ajutor. 

Vă dorim ca Dumnezeu să vă aibă în pază, ca să nu ne lipsim de mijlocirea dumneavoastră. Să nu 
uitaţi să ne pomeniţi şi pe noi în rugăciuni. 

Vă dorim din tot sufietul să vă învrednicească Dumnezeu de a intra în rai!^ 



Prezenţa sfântului şi dobândire de urmaşi 

Preacinstită Maică, îşi începe mărturia Fotini Sapountzi-Gherasopoulou din Tesalonic, binecuvântată 
să fie ziua aceea în care Dumnezeu ne-a învrednicit, după doi ani şi jumătate, de a dobândi un copilaş şi în 
acelaşi timp ne-a dat şi un mare protector şi ajutător în viaţă! 

In fiecare zi mă rugam Lui - mărturiseşte mămica - să îmi întărească credinţa. Şi iată că Cel căruia Ii 
pare rău de păcatele noastre mi-a dăruit un mare sfânt protector! Pe Sfântul Efrem, cel ce nu conteneşte să 
facă minuni. Mare este Dumnezeu întru sfinţii Săi, printre care se numără şi Sfântul Efrem! Acesta mi s-a 
arătat de multe ori în vis, lăsând în urmă-i bun miros, m-a învrednicit să beau din agheasmă lui când 
terminam de citit paraclisul şi până în ziua de astăzi m-a păzit de toate capcanele celui rău! 

Când am pierdut primul meu copil paşii m-au purtat la Sfântul Efrem. Stareţa mi-a spus atunci că 
„cele ce sunt cu neputinţă oamenilor sunt cu putinţă la Dumnezeu. Să te încredinţezi în ajutorul lui". Şi a 
arătat spre racla cu sfintele moaşte. O mireasmă sfântă a umplut atunci aerul împrejurul nostru. Mireasma 
m-a însoţit apoi, simţind-o din ce în ce mai puternic pe drum şi chiar în autobuzul cu care am plecat. 

în 6 decembrie m-am dus să mă închin sfântului. Când am intrat în biserică am îngenuncheat în faţa 
icoanei ce era în stânga sfântului altar, şi când am ridicat capul am văzut că una din plăcuţele ce atârnau 
acolo a început să se mişte ritmic. M-am uitat cu atenţie şi am văzut că închipuia o fetiţă cu cordeluţă roz. 
De bucurie, am strigat la o maică ce era în apropiere să vină şi să vadă şi ea cum îşi făcea sfântul simţită 
prezenţa. Maica mi-a spus că nu ştie dacă era într-adevăr aşa cum credeam eu, că sfântul mă va ajuta să am 
un copil, însă era vădit că arată că mă ocroteşte. „Măcar de mă va ajuta şi să vin aici să îl botez!", m-am 
gândit atunci cu voce tare. Dar, minune! Biserica s-a umplut de o aşa bună mireasmă cum n-am mai 
întâlnit niciodată de atunci şi pe care nu o voi uita niciodată. 

In mai 1987 însă, am pierdut şi a doua sarcină, din aceleaşi motive ca şi prima, din cauza mişcărilor 
înapoi ale fătului. M-am dus atunci la icoană şi m-am rugat sfântului: „Cred că mă vei ajuta să nasc un 
copil sănătos. Ajută-mă să depăşesc ffica!" 

Când m-am dus la mănăstire, maica Macaria m-a întrebat dacă am vreun copil. Aflând că nu am, m-a 
întrebat foarte serios dacă am cerut sfântului acest lucru. Neaşteptând răspunsul meu, m-a sfătuit să cer 
acest lucru şi să-i citesc în flecare zi paraclisul. 

Aşa am şi făcut şi sfântul m-a ajutat să nasc o fetiţă sănătoasă şi drăgălaşă, pe care am botezat-o la 
mănăstire de Rusalii. Sfântul, care mi-a stat alături atunci când am născut aşa cum îi cerusem, mi-a 
transformat frica într-o mare bucurie. Ii sunt profund recunoscătoare, îi mulţumesc şi îl rog să nu mă 



^ „Ka>^6 TtapdSsiao!", „Rai bun!" este o urare ce se întâlneşte în Grecia îndeosebi în mediile monahale, dar nu numai. Să ne 
amintim aici de urarea părintelui Cleopa de la noi, „Mânca-v-ar Raiul!" 

părăsească niciodată. Mă ajută mereu, e suficient să mă uit Ia icoana Iui şi îmi dăruieşte orice lucru bun şi 
binecuvântat îi cer. Vine îndată lângă mine când sunt supărată. In două rânduri şi-a făcut simţită prezenţa 
prin mireasma care mi-a umplut casa. 

II rog să nu înceteze să fie ocrotitor întregii mele familii, şi să o protejeze întotdeauna pe micuţa 
noastră Maria-Efremia. Eu voi fi bucuroasă să îi slujesc după cum mă va învrednici. 

Harul sfântului să protejeze întreaga lume în aceste vremuri grele! 



Sfântul a trecut prin faţa mea în chipul unui monah 

„Preacinstită stareţă, vă îmbrăţişez şi vă scriu în legătură cu Sfântul Efrem, mărturiseşte Zaharoula 
Karaghiani în luna iulie a anului 1992. 

In urmă cu doi ani şi nouă luni m-a cuprins deznădejdea când copilul meu s-a accidentat. Am început 
să mă rog Maicii Domnului, Mântuitorului, Sfântului Haralambie şi Sfântului Dimitrie ca să îl facă bine. 
După o şedere de două luni Ia spital ne-am întors acasă. Ne-am dus Ia Kavala, să ne rugăm Maicii 
Domnului. Când ne-am întors copilaşul şi-a putut mişca toate degeţelele de Ia picior, lucru pe care până 
atunci nu I-a putut face. In luna iunie a aceluiaşi an ne-am dus şi Ia Megalohari, Ia Maica Domnului din 
insula Tinos. In timpul călătoriei copilul şi-a exprimat dorinţa de a merge. Şi a făcut primii paşi acolo. Ia 
mănăstire, lucru pe care nu I-a făcut timp de cinci luni! In aceeaşi vară cineva ne-a vorbit despre Sfântul 
Efrem. Ne-am decis să ducem copilul Ia mănăstire. De îndată ce m-am apropiat de racla sfântului, m-am 
simţit cuprinsă de multă bucurie. După ce ne-am închinat, am luat cu noi icoana sfântului, o carte cu 
minunile Iui şi puţin ulei de Ia candelă. Din acea zi am uns în fiecare dimineaţă şi seară piciorul băieţelului 
meu. L-am rugat pe Sfântul Efrem să mi se înfăţişeze în somn, aşa cum citisem că o făcuse cu alte 
persoane înaintea mea. Nu voiam să mi se înfăţişeze în vedenie deoarece îmi era frică. Intr-o noapte am 
visat că mă aflam în satul soţului meu, într-o bucătărie dintr-o casă străină. A intrat Ia un moment dat 
cumnatul meu şi a văzut în dreptul geamului trecând, un tânăr înalt, cu barbă neagră şi haine albe. M-a 
întrebat cine este şi am visat în continuare că îi spuneam că este Sfântul Efrem. Căsuţa în care m-am visat 
era lângă un râu, aşa cum era şi cea a sfântului, aşa cum am citit mai târziu. I-am mulţumit sfântului şi am 
continuat să mă rog Iui. 

Copilaşul meu a trebuit să fie operat de mai multe ori. De multe ori eram aproape de a deznădăjdui, 
dar întotdeauna Dumnezeu mă îmbărbăta în diferite feluri, după cum numai EI ştie să o facă. Găseam în 
mod minunat candela de Ia icoana sfântului arzând târziu în noapte Ia capela spitalului, iar înainte de 
ultima intervenţie, când mă rugam fierbinte sfântului în timp ce copilaşul era Ia operaţie, a trecut prin faţa 
mea un monah. Am luat acest lucru ca pe o încurajare. îndată ce copilul a ieşit din operaţie nu a început să 
plângă cum făcea altădată, ci a strigat că îi este foame! In scurt timp am putut pleca acasă. Rugăciunea mea 
fiisese iarăşi ascultată! In februarie 1990 am mers Ia doctorul care o avea pe fetiţă în observaţie. Ne-a spus 
că sosise timpul să i se facă o prelungire artificială Ia picior. Timpul ne presa pentru că în toamnă urma să 
meargă Ia şcoală şi până atunci trebuia să se obişnuiască să se mişte în noile condiţii." 

S-a sfătuit atunci cu soţul ei -mărturiseşte în continuare încercata mămică- s-a rugat iarăşi fierbinte, 
s-a sfătuit cu duhovnicul care i-a spuse că multe lucruri necesită şi ajutor din partea doctorilor şi astfel pe 
10 iunie 1992 copilul a fost din nou operat, având lângă el iconiţe de Ia Sfântul Efrem, ulei de Ia candela 
Iui şi cartea cu minunile Iui. Intervenţia a fost de această dată de două ore şi jumătate. După aceea însă 
fetiţa s-a liniştit complet. Mămica povesteşte în continuare că fusese sigură că sfântul nu contenise a-i sta 
aproape copilului. Mireasma ce mărturisea prezenţa sfântului s-a făcut atunci simţită în spital şi altor 
mămici ce treceau prin diferite încercări cu copiii lor. 



O fată cu dereglări de ciclu 

Cinstită egumenă, sunt mama unei tinere adolescente, mărturiseşte o femeie din insula Siros. De 
când a început să îi vină ciclul, fetiţa mea a început să sângereze de două ori pe lună. Am dus-o Ia doctori, 

i-au dat ceva medicamente, dar fără niciun rezultat. A făcut şi investigaţii medicale, dar totul a fost în zadar 
- povesteşte în continuare mămica. întâmplător un vecin i-a dat agheasmă şi o carte cu minunile Sfântului 
Efrem. Necăjită foarte, mămica I-a rugat pe Sfântul Efrem să îi facă bine copila. Intre timp i-a făcut 
acesteia şi analize de sânge. In timp ce aştepta a doua zi să primească rezultatul, o voce i-a spus în somn: 
„Elefteria merge spre bine cu sănătatea". într-adevăr doctorul i-a dat această veste a doua zi şi a sfătuit-o să 
întrerupă tratamentul medicamentos al fetei. în aceeaşi noapte femeia a visat că o ducea pe fiica sa în braţe 
Ia mănăstirea Sfântului Efrem. Intrând în curte, a văzut că icoana sfântului era împodobită cu fiori. 
Dedesubtul ei curgea agheasmă cu care a stropit-o pe fiica ei. 

Tânăra într-adevăr s-a făcut bine şi aceasta fără să ia şi alte doctorii. Iar mama ei s-a învrednicit mai 
apoi să se facă bine de durerea de spate care îi rămăsese în urma unei intervenţii chirurgicale. 



Cum mi-ai dat telefon, iată că am sosit! 

„Cinstită maică stareţă, să avem parte de rugăciunile voastre" - îşi începe scrisoarea Eleni Xenou din 
oraşul Voios, cerând iertare pentru neglijenţa de a nu fi trimis mai devreme scrisoarea sa în legătură cu 
minunea pe care o făcuse Sfântul Efrem, vindecându-i copilul de scolioză. Pe când acesta era Ia gimnaziu 
i-a apărut în spate o durere mare. Ducându-I Ia ortoped şi făcându-i investigaţii a afiat de Ia doctor despre 
boala copilului. Acelaşi lucru I-a auzit şi din partea doctorilor de Ia Atena, unde se dusese pentru un nou 
consult. Copilul suferea. „Ca mamă, am început să mă rog Maicii Domnului şi Sfântului Efrem." 

încă din prima zi de când a început să se roage sfântului, acesta i-a apărut în vis sub chipul 
duhovnicului ei, pe care îl chema Efrem. I-a spus de trei ori: „Cum mi-ai dat telefon, iată că am sosit!" 
Femeia a întrebat cum de a venit „gheronda" în casa ei şi a auzit aceleaşi cuvinte: „Cum mi-ai dat telefon, 
iată că am sosit!" S-a gândit atunci că „telefonul" fiisese de fapt propria-i rugăciune către sfânt. 

L-a dus mai apoi pe copil Ia Sfântul Efrem. Când i-a făcut din nou investigaţii - tânărul fiind acum Ia 
liceu - acestea au ieşit foarte bune, arătând o şiră a spinării dreaptă ca o lumânare! Copilul se vindecase, 
spre slava Iui Dumnezeu, a Maicii Sale şi pomenirea veşnică a Sfântului făcător de minuni Efrem! 



„Sunt Efrem. Tot timpul mă gândesc Ia tine." 

Mă numesc Caterina, scrie doamna Vlaski din Banktown. Sunt mamă a doi copii. Eleni de 15 ani şi a 
unui băiat, Dimitrie, de 12 ani. Vă scriu, preacinstită egumenă, ca să vă spun că am cunoscut un nou - 
pentru mine - sfânt, pe Sfântul Efrem. în urmă cu un an şi jumătate fiul meu a trebuit să fie operat de o 
tumoare Ia cap. Operaţia a reuşit şi băiatul se simte astăzi foarte bine. Cu două luni înainte de operaţie am 
visat un tânăr înalt, brunet care mi-a dat o bluză roz şi mi-a spus: „Sunt Efrem. Tot timpul mă gândesc Ia 
tine." De atunci mă tot gândeam Ia identitatea celui din vis. 

Alaltăieri a venit o doamnă Ia noi acasă pe care am întrebat-o, povestindu-i visul, dacă nu cumva ştie 
vreun sfânt cu o astfel de înfăţişare. Imediat s-a dus şi mi-a adus icoana Sfântului Efrem pe care I-am 
recunoscut ca fiind cel care mi se arătase în vis! Am avut mai apoi prilejul să citesc despre minunile făcute 
de sfânt în cartea pe care am primit-o de Ia aceeaşi doamnă. 

îi mulţumesc din suflet Sfântului Efrem, care ne vizitează pe noi, nevrednicii robi ai Iui Dumnezeu! 



„Văd, mamă, văd!" 

Din Australia a trimis o mărturie doamna Fhrissis din Rivewood, în legătură cu minunea făcută de 
sfânt fiului ei de 16 ani. Acesta s-a îmbolnăvit subit şi ajunsese să îşi piardă vederea. „în Australia avem 
puţine biserici care au icoana Sfântului Efrem." A găsit-o însă Ia o biserică din apropierea spitalului unde 

s-a dus să îi facă analize băiatului. Cu lacrimi în ochi s-a rugat mama Preasiîntei Născătoare de Dumnezeu 
şi Sfântului Efrem. Pe când săruta şi băiatul icoana s-a auzit deodată un zgomot puternic ca venind dinspre 
aceasta. Când au ajuns acasă copilul a început să strige: „Văd, mamă, văd!" şi s-a apucat de citit. „Lăudat 
să fie numele sfântului ! Oricui mă întreabă despre băiat îi spun că Sfântul Efrem I-a făcut bine." 



„Vei naşte o fetiţă şi o vei boteza cu numele Maicii Domnului" 

Preacinstită stareţă, scrie din Corint Gheorghia Papaharalambos, vă aduc Ia cunoştinţă că Sfântul 
Efrem iarăşi s-a dovedit făcător de minuni! 

Am născut normal o fetiţă perfect sănătoasă. Pe timpul travaliului Sfântul Efrem a fost lângă mine 
împreună cu Sfântul Rafail. I-a văzut mama mea, care nu a încetat să se roage cu putere în acest răstimp. Şi 
eu însămi îl rugasem pe Sfântul Efrem să mă ajute, deoarece eram Ia prima naştere şi îmi era frică. După ce 
am născut, doctorul a spus că nu a văzut niciodată o naştere atât de uşoară! Sfântul făcuse minunea. 

Acum aş vrea să vă mărturisesc un lucru care mi s-a întâmplat în urmă cu câteva luni. Eram aproape 
în luna a cincea de sarcină când I-am visat pe sfânt că stătea în uşa casei şi mi-a spus că o să am o fetiţă, 
după care s-a făcut nevăzut. A doua noapte visul s-a repetat, iar sfântul mi-a spus să botez copila ori Măria, 
ori Despina. Mi-a mai spus ca nu cumva să uit. După circa două luni m-am dus Ia doctor pentru consultaţii 
şi acesta mi-a spus că o să am un băieţel. Eu însă ştiam că se înşală. Şi într-adevăr, aşa au stat lucrurile! 
Am născut o fetiţă drăgălaşă, aşa după cum îmi spusese Sfântul Efrem! 

Preacinstită maică stareţă, vreau să vă mulţumesc pentru rugăciunile dumneavoastră şi sper să vă 
cunosc personal când voi veni, împreună cu bebeluşul care are acum o lună şi jumătate - şi care ştiu că este 
darul Maicii Domnului şi al Sfântului Efrem! 

Mi-ai dăruit un băieţel şi m-ai ajutat să-I alăptez! 

Preacinstită maică egumenă, îşi începe scrisoarea Măria Alefraghi din insula Santorini, de 
paisprezece ani sufeream de cumplite dureri de cap. Am fost Ia mai mulţi doctori, fiecare sfătuindu-mă în 
alt fel şi spunându-mi că nu mă voi putea probabil vindeca pe deplin niciodată. Ajunsesem să 
deznădăjduiesc adesea, mai ales că trebuia să fac faţă familiei mele numeroase cu şase copii. Ajunsesem să 
nu mai pot dormi nopţile, deseori cădeam în melancolie. Până într-o zi când, întinzând mâna să îmi iau 
medicamentele, mi-a atras atenţia icoana Sfântului Efrem, pe care o aveam alături, într-un mic iconostas 
improvizat. M-am rugat atunci cu toată inima: „Sfinte Efreme, haide, nu mă lăsa, ajută-mă!" Dintr-odată 
am simţit o mireasmă aşa cum simţisem când mă închinasem moaştelor Iui, Ia mănăstire. I-am spus şi 
soţului meu că simţeam alături prezenţa sfântului. A doua zi, cum şedeam iarăşi dezamăgită am început să 
implor cu durere în suflet dar şi deplin încredinţată în ajutorul sfântului: „Sfinte Efrem, ajută-mă să îmi 
treacă stările acestea de nervi şi durerile de cap, ca să pot da naştere unui copil căruia să îi pun numele 
tău!" 

Când au auzit copiii, mi-au spus în cor: „Nu, mamă, alţi copii. Nu. Ceea ce îţi doreşti tu acum, las-o 
pentru când vom creşte noi mari, că vom face noi copii." 

După ce am făcut acea rugăciune mi-au trecut toate bolile. Nu mă mai simţeam dezamăgită, nu mai 
aveam nervii aceia cumpliţi, durerile de cap au trecut - înainte nu era săptămână să nu mă „cerceteze" şi 
erau aşa de puternice de nu mai puteam vedea bine în faţa ochilor! Intre timp, în aceeaşi lună am rămas 
însărcinată şi mi-a trimis Dumnezeu un băieţel ca să îl pot boteza cu numele sfântului! Sfântul m-a ajutat şi 
în continuare, atunci când am început să am probleme cu alăptarea. M-am uns cu ulei de Ia candela Iui şi, 
chemându-I în ajutor, nu a întârziat să îmi răspundă Ia rugăciune! Cu lacrimi în ochi i-am telefonat soţului 
meu - care între timp plecase după doctor - spunându-i că laptele îmi revenise şi puteam iarăşi să hrănesc 
bebeluşul! 

Sfinte Efrem, îşi încheie scrisoarea mămica, te rog să fii întotdeauna protectorul familiei mele, să fim 
toţi bine şi luminaţi de Sus în aceste zile grele în care trăim! 

Sfântul Efrem le-a ajutat pe fata şi pe nepoţica mea la naştere! 

Următoarea mărturie vine din partea unei bunicuţe, a doamnei Alexandra Gunaraki din localitatea 
Nea Liosia. Aceasta mărturiseşte că fata ei, care era măritată de trei ani, nu rămăsese însărcinată în acest 
răstimp. La un moment dat s-a îmbolnăvit foarte grav, fiind pe punctul de a părăsi această lume. Bunica s-a 
rugat atunci cu credinţă Sfântului Efrem să îi salveze nepoata. Tânăra femeie a fost salvată în ultimul 
moment. 

Când s-au dus să se închine sfântului, mama i-a spus fetei să îi ceară acestuia orice şi acesta îi va 
îndeplini dorinţa. Tânăra ceru atunci un copil şi, minune! In luna următoare a rămas însărcinată. Toate 
mergeau bine dar, cu puţin înainte de a veni pe lume copilaşul, s-au ivit complicaţii, bătăile inimioarei lui 
se auzeau din ce în ce mai slab, iar mamei i-a scăzut numărul de globule roşii. Doctorii au intrat în panică, 
au vrut să treacă pe dată la naştere prin cezariană. Atunci fata a strigat din tot sufietul: „Sfinte Efrem, 
salvează-mă pe mine şi pe copilul meu!" Şi atunci o infirmieră a strigat: „Nu faceţi cezariană, nu vedeţi 
cum copilaşul se mişcă?" într-un minut s-au întâmplat toate. Copilul avusese cordonul ombilical înfăşurat 
de două ori în jurul gâtului. Doctorul a mărturisit că nu mai văzuse un astfel de caz în toată cariera lui de 
treizeci de ani! 



Ne-a dăruit copilul înapoi sănătos, salvându-1 de la moarte 

Mărturia următoare vine de la Măria Teodosiu din Lemesos, Cipru. Micuţul acesteia, Emanuel, de 
numai trei anişori, a început într-o bună zi să se ungă cu untdelemn de la Sfântul Efrem, făcându-şi semnul 
crucii în dreptul picioarelor. A fost certat atunci că risipeşte în zadar uleiul, de vreme ce mămica îl ştia 
destul de sănătos. După trei ore copilaşul a traversat singur drumul, pentru a întâlni nişte copii de pe partea 
cealaltă. In acel moment a trecut un automobil care 1-a lovit, proiectându-1 ca pe o minge vreo şase metri 
mai departe. Când a auzit frâna, mămica a alergat înnebunită şi şi-a găsit copilaşul întins pe asfalt, aparent 
fără niciun semn de viaţă. L-a dus imediat la urgenţe. I s-au făcut radiografii, i s-au îngrijit rănile şi cu 
stupoare s-a constatat că avea numai răni superficiale! Nicio ruptură, nicio hemoragie internă, nicio traumă 
la cap! Picioarele păreau serios afectate, în special genunchii, dar protecţia sfântului pe care singur o 
ceruse copilaşul mai înainte a fost mult mai puternică decât impactul suferit! 



De această dată mi-a dăruit cel mai de preţ cadou, un bebeluş 

Nu este prima dată când sub iniţialele G.M. o mămică îi scrie maicii stareţe pentru a-i mărturisi 
binefacerile făcute de Sfântul Efrem. De data aceasta, spune că sfântul i-a făcut cel mai de preţ cadou pe 
care îl poate primi un om, un copilaş pe care urma să îl strângă în braţe în scurtă vreme. 

Având serioase probleme de sănătate foarte multă vreme nu putuse avea copii. In august 1996 sfântul 
i-a apărut în vis, şi i-a spus că ţinându-şi promisiunea făcută, dorinţa ei de a avea copii se va îndeplini. 
Plină de bucurie a constatat că sfântul „se ţinuse de cuvânt" şi acum urma ca şi ea să facă la fel. „Este aşa 
cum mi-aţi spus, maică stareţă, textual, „«să crezi şi să te rogi Sfântului Efrem care te va ajuta negreşit şi 
îţi va dărui un copil sănătos»". 

„Acum, scrie mai departe viitoarea mămică, aştept să nasc şi să pun copilului meu numele sfântului." 



„Ceea ce aştepţi vei primi în scurt timp" 

Tot în legătură cu darul naşterii de prunci ne scrie şi Ioana Tsirou din Atena. Cuvintele din titlu sunt, 

după cum mărturiseşte, ale sfântului însuşi care a răspuns astfel cererii ei de a mai avea un copil. într-o 
noapte, nu în vis, ca în alte cazuri, femeia mărturiseşte că a primit aievea vizita sfântului, umplându-se de 
bucurie. Intr-una din zilele următoarele a aflat că este însărcinată. 

După ce a născut un băieţel sănătos a continuat să se roage sfântului, rugându-1 să fie protectorul 
copilului. Mărturiseşte că atunci când pleacă de acasă pentru mai mult timp lasă casa în grija sfântului, 
făcând semnul crucii deasupra uşilor când cu iconiţa sfântului, când cu ulei de la candela acestuia. Odată, 
scrie emoţionată, când a făcut semnul crucii cu icoana deasupra uşii de la intrare mâinile i s-au umplut cu 
mirul care începuse să curgă din micuţa iconiţă. Aşa i s-a întărit convingerea că sfântul, în timp ce rămâne 
păzitorul casei sale, o ajută şi în călătoriile pe care le are de făcut. 

Când băieţelul ei s-a lovit la cap, cu ajutorul sfântului s-a vindecat prin stropirea cu apa sfinţită pe 
care o avea de la mănăstire, apă ce fusese trecută peste moaştele acestuia. De asemenea, scrie că sfântul o 
ajuta pe fata ei cea mare la învăţat şi la treburile casei. Multe fiiseseră intervenţiile sale minunate în familia 
ei. Toate acestea au fost scrise de Ioana, după cum însăşi mărturiseşte, pentru a întări credinţa oamenilor 
spre slava numelui lui Dumnezeu. 



Foarte repede am rămas însărcinată şi s-a găsit şi donator pentru tatăl meu 

Oricât am căuta, cuvintele sunt insuficiente pentru a mărturisi faptele minunate ale Sfântului Efrem. 
Acest sfânt ne aduce mai aproape de Dumnezeu de care avem atâta nevoie în zilele grele prin care trecem, 
mărturiseşte Polixenia Papacosta. Aceasta nu ştia despre existenţa sfântului până într-o zi când a afiat de la 
o prietenă de-a mamei sale. Dorindu-şi mult să îl cunoască, a ajuns într-o bună zi la mănăstirea acestuia, la 
Nea Macri. In vremea aceea nu avea încă niciun copil, iar tatăl ei suferea de rinichi. Minuni s-au întâmplat 
după ce a vizitat pentru a doua oară mănăstirea. I-a spus maicii stareţe despre cele două mari probleme pe 
care le avea. Când maica a binecuvântat-o, făcând asupra ei semnul crucii, a simţit adierea mirului de la 
moaştele sfântului. La aproximativ o lună după aceea a rămas însărcinată şi în acelaşi timp s-a găsit şi un 
donator pentru transplantul de rinichi necesar tatălui ei. Bucuria cea mare nu se poate descrie în cuvinte, 
mărturiseşte emoţionată. „Ii mulţumesc din adâncul sufietului Sfântului Efrem pe care nu contenesc să-1 
chem în ajutor în momentele grele." 



Mi-ai întins mâna 

Sfinte Efrem, îţi mulţumesc, scrie maicii stareţe o tânără din Koridalos. Sunt măritată de trei ani. De 
fiecare dată când am rămas însărcinată am pierdut sarcina. Prima dată la patru luni şi jumătate, a doua oară 
la cinci luni şi jumătate. A treia oară, pe când sarcina avea opt luni, cu cinci zile înainte de a naşte te-am 
văzut în vis că mi-ai întins mâna şi că mă ridicai în timp ce eu eram întinsă în pat. 

Am născut pe 21 decembrie. Naştere prematură, ce-i drept, dar fără complicaţii. Băieţelul meu este 
perfect sănătos. Naşterea Mântuitorului pe care am sărbătorit-o atunci nu putea să îmi aducă un cadou mai 
minunat. 

Iţi mulţumim, scrie mai departe mămica adresându-se sfântului, din partea amândurora, că ne-ai 
ajutat. Astăzi 15 februarie am venit la casa ta, la mănăstire să ne închinăm şi să îţi aprindem o lumânare 
mare. 



Un îndemn la rugăciune 

Mărturia următoare este semnată simplu, „un credincios" şi se doreşte a fi un apel la rugăciune şi 
credinţă. Nu conţine de această dată o vindecare minunată, ci o mărturie de stăruinţă în rugăciune pentru 
vindecarea unui copilaş de numai cinci anişori cu o tumoare pe creier. La etajul şase al Clinicii de terapie 

intensivă, această persoană (O fi mămică? Tătic? Nu ştim, nu ne spune...) mărturiseşte că a simţit vie 
prezenţa sfântului, prin icoanele ce se aflau acolo şi prin mărturiile unor mămici greu încercate. Aşa a 
început să citească paraclisul Iui, şi, după aceea s-a învrednicit să îl şi vadă pe sfânt, fapt care i-a sporit şi i- 
a întărit credinţa. După flecare intervenţie chirurgicală I-a dus pe copil Ia mănăstirea de Ia Nea Macri, unde 
băieţelul prindea puteri simţindu-se din ce în ce mai bine. La a doua vizită sfântul i-a vorbit părintelui, 
spunându-i că băieţelul se va restabili complet şi că va învăţa bine. 

„Creştini - scrie mai departe credinciosul - sfântul este lângă noi, ne aude şi nu ne cere decât credinţă 
şi rugăciune. Mila Iui este enormă. In vremuri de grele încercări hai să facem aşa cum ne îndeamnă 
părintele Paisie Aghioritul: «acela care pentru a-L iubi pe Dumnezeu cere să vadă întâi minuni greşeşte, 
Dumnezeu trebuie iubit numai şi numai pentru că este bun. Iată un suflet de adevărat creştin»." 



Un frăţior în dar... 

Un tânăr adolescent din Nea Macri, elev în anul întâi de liceu, îi mărturiseşte stareţei că urcă deseori 
Ia mănăstire împreună cu familia pentru a se închina sfântului cel mult iubit. 

Aşa se face că Ia o priveghere de toată noaptea din ajunul sărbătorii sfântului i-a venit dintr-odată o 
aprigă dorinţă de a se apropia de racla sfântului şi a-i mărturisi cu durere necazul Iui, că nu are şi el un 
frăţior. „Deoarece medicii îi spuseseră mamei că numai cu mare greutate va putea avea un alt copil, m-am 
rugat din adâncul sufletului Sfântului Efrem, punându-mi toate speranţele într-o minune." 

După trei zile, într-o seară, a auzit un ciocănit în uşă şi I-a văzut aievea în faţa ochilor şi I-a auzit 
spunându-i: „Dimitraki, ceea ce mi-ai cerut se va întâmpla." într-adevăr. Ia o lună după aceea mama a 
rămas însărcinată şi. Ia soroc, mama i-a dăruit frăţiorul atât de mult dorit! 



„Eu ştiu deja că eşti însărcinată, tu însă o vei afla abia peste 30 de zile" 

O tânără pereche din oraşul Patras încerca de multă vreme să facă un copil, însă fără niciun rezultat. 
Tânăra mărturiseşte că se rugase Iui Dumnezeu, Maicii Domnului şi tuturor sflnţilor. Intr-o noapte. Ia 
puţină vreme după ce a aflat de existenţa sfântului şi a citit despre minunile sale, a visat că se afla într-o 
mănăstire. Erau acolo soţul şi sora ei împreună cu soţul acesteia. La intrarea în biserică, în partea stângă, se 
afla o icoană. Soţul a luat-o de mână şi a condus-o într-un fel de sală de mese unde erau mai mulţi preoţi 
care se pregăteau de plecare. A rămas în cele din urmă numai unul singur, pe care cu mult curaj soţul I-a 
rugat să îi citească o rugăciune soţiei pentru naştere de prunci. Soţia, uimită, a mărturisit că nu ştia de 
existenţa unor astfel de rugăciuni. Zâmbind, tânărul preot cu înfăţişare plăcută Ia vedere (Sfântul Efrem) 
Ie-a răspuns că va face acest lucru şi punându-i epitrahilul pe cap i-a citit tinerei rugăciunea. După aceea a 
binecuvântat-o şi i-a spus: „Eu ştiu deja că eşti însărcinată, tu însă o vei afla abia peste treizeci de zile." 
Plini de o neţărmurită bucurie au vrut să plece. Sfântul i-a dat atunci un inel tinerei, spunându-i că nu face 
acest lucru multora. Şi i I-a petrecut peste verighetă. 

într-adevăr. Ia scurt timp tânăra pereche a avut un copilaş, cu ajutorul sfântului, iar mămica 
mărturiseşte că nu va conteni să povestească despre ajutorul cel de nepreţuit al celui ce ajută atâta lume şi 
îi dă fiecăruia curaj în toate cele de folos. 



Ispita întreruperii sarcinii 

O tulburătoare mărturie vine din parte unui preot din Creta, părintele Mihail din Zaros. Spune 
părintele că a venit împreună cu soţia să-i mulţumească sfântului pentru minunea pe care o făcuse. 

Şi, istoriseşte părintele, pe când preoteasa purta în pântece al patrulea copil, doctorul ginecolog a 
obligat-o să facă nişte controale speciale pentru că depistase, zicea, că micuţa făptură ce avea să vină pe 
lume prezenta anomalii morfofetale şi prin urmare a propus întreruperea sarcinii. Preotul a spus că nu 

poate fi vorba despre aşa ceva şi că orice eventuală cruce trimite Dumnezeu, trebuie îndurată pentru că 
întotdeauna există un scop. „Vom fi răsplătiţi ca părinţi dacă Dumnezeu va lăsa să ducem o cruce aşa de 
grea cum a anunţat doctorul." Şi astfel, cu credinţă, cei doi părinţi au luat decizia să aducă pe lume copilul 
pe care îl trimisese Dumnezeu. 

Intre timp au fi)st Ia Sfântul Efrem, care Ie rămăsese viu în amintire. Au început să se roage sfântului 
şi într-o seară preoteasa I-a văzut în cameră. Ia iconostas, îmbrăcat tot în alb şi strălucind. S-au bucurat 
foarte mult. A sosit şi ora naşterii. S-a născut un băieţel sănătos, care mai apoi a primit numele sfântului. 
„Astăzi - povesteşte preotul mai departe - băieţelul a împlinit patru anişori şi este mai zburdalnic şi mai 
isteţ decât toţi ceilalţi copii pe care îi avem. 

Preotul îşi încheie epistola cu o rugăminte fierbinte către alte mămici care au diferite probleme să 
aibă mai multă credinţă în Dumnezeu şi în sfinţi decât în doctori. 

Fiul meu a scăpat nevătămat căzând de Ia nouă metri înălţime 

„Am trăit sentimente deosebite simţindu-I pe Sfântul Efrem că este viu", scrie Marina Gavru din 
localitatea Sfântul Artemie. Mărturiseşte mai apoi că şi-a întărit credinţa în sfinţi şi în Maica Domnului 
citind printre alte cărţi şi una despre minunile sfântului. 

Fiind însărcinată în luna a cincea cu cel de-al doilea copil, primul - de numai un an şi jumătate - a 
căzut de pe marginea pervazului - de Ia nouă metri - jos pe trotuar. Mărturiseşte că ea singură I-a luat în 
braţe - copilul fiind în comă - şi I-a dus Ia Spitalul de copii „Sfânta Sofia". Timp de trei zile şi trei nopţi 
copilul s-a afiat în stare critică. Când şi-a revenit din comă a avut trei crize uşoare de epilepsie, care au fost 
însă depăşite - după cum spune mama - cu tratament şi cu ajutorul Celui de Sus. 

Zi şi noapte s-a rugat ca Cel Atotputernic să se milostivească dacă nu de ea cea păcătoasă, măcar de 
copilaşul ei nevinovat. Chiar dacă era foarte mic îi plăcuse întotdeauna să aprindă lumânări în biserici şi să 
aibă grijă de candelele de Ia icoanele sfinţilor. Niciodată nu s-a întâmplat în spital ca vreun alt copil să se 
restabilească aşa de repede după un accident ca acest micuţ de un an şi jumătate. 

O doamnă i-a adus ulei de Ia candela sfântului şi o iconiţă a acestuia şi i-a vorbit despre faptele Iui 
minunate. Şi ce să vezi, minunea minunilor! După numai douăzeci de zile au putut să iasă din spital! 

Imediat după aceea, copilaşul I-a văzut în vis pe Sfântul Efrem. Plângea în somn deoarece, spunea el, 
visase că îşi pierduse mama şi o striga pe nume. Atunci a văzut un bunicuţ (aşa obişnuia să Ie spună 
preoţilor) cu o pălărie neagră. Pe acel bunicuţ îl urmau îndeaproape şi alţi copii. Bunicuţul i-a spus să nu se 
teamă, căci avea să îi poarte el de grijă. Arătându-i-se mai apoi icoana sfântului, băieţelul a mărturisit că 
acela îi apăruse în vis. 

Mămica scrie mai departe că este sigură că băieţelul îl are pe Sfântul Efrem ocrotitor. De fiecare dată 
când se întâmpla să îl certe păţea ea însăşi imediat ceva, deseori lovindu-se pe neaşteptate, inexplicabil. 

De-aici încolo scrisoarea se transformă într-o spovedanie adevărată, mama istorisind propriile 
întâmplări legate de sănătatea personală, de credinţa ei, de îndoieli dar şi de ajutorul constant şi de minunea 
pe care a facut-o sfântul cu ea. 

A întâmpinat probleme de sănătate depistând o tumoare Ia sân şi suferind o intervenţie chirurgicală. 
Boala s-a dovedit a fi în fază incipientă şi pacienta ne spune că a dat dovadă de slăbiciune sufietească când 
a aflat rezultatul biopsiei. Acum, când scrie, mărturiseşte că nu ar fi trebuit niciun moment să se lase 
descurajată. Şi-a amintit că ceruse mereu în rugăciunile ei să nu mai vină niciun rău asupra copiilor ei ci, 
dacă e să vină, să vină asupra ei... Uitase însă, spune, că ea însăşi este copilul cuiva, ea tânăra de 29 de ani, 
ai cărei părinţi, afiând rezultatul investigaţiilor, doreau ca boala să îi fi lovit pe ei şi nu pe fata lor. In plus 
copilaşii ei fiind foarte micuţi - se gândea mămica, aveau atâta nevoie de ea! Cu alte cuvinte, mărturis indu- 
şi starea de spirit pe care a avut-o, gândurile îi erau încurcate, fiindu-i teamă şi simţind o mâhnire 
nejustificată însă pe deplin. La zece zile de Ia prima intervenţie a fost nevoie de o a doua. De data aceasta 
s-a arătat mult mai optimistă, zicând că poate o ajutase sfântul. A rămas în spital cinci zile spunându-şi că 
nu ar trebui să zică decât: „Slavă Domnului că boala este în stadiu incipient, că nu a fost atins niciun alt 
organ vital şi că situaţia poate fi ţinută sub control!" 

Sfântul Efrem a învăţat-o, mărturiseşte, să spună mulţumesc pentru fiecare zi dăruită de Dumnezeu 

atât ei cât şi familiei sale. Până acuma - îşi continuă spovedania - „eram o persoană care se îngrijora foarte 
tare pentru cel mai neînsemnat lucru şi doream ca toate să fie perfecte. Pe de o parte Ii mulţumeam Iui 
Dumnezeu pentru minunea făcută cu mine, pe de altă parte mă plângeam de ce mi se întâmplă mie această 
boală. Aşa cum vă spuneam şi mai înainte se poate ca într-adevăr sfântul să se fi îndurat de mine şi să mă 
ajute. La cea de-a treia analiză pe care am făcut-o rezultatul a fost că nodului scăzuse cu 3 mm! Doctorul 
rămase uimit, nu ştia ce să scrie în fişă. 

In sfârşit, vreau să vă spun că avem în casă întotdeauna aprinsă candela în dreptul icoanei sfântului. 

Astăzi vin Ia mănăstire, îşi încheie emoţionanta mărturie Marina. Vin împreună cu familia să îi 
mulţumim încă o dată sfântului pentru toate câte Ie-a făcut şi Ie face pentru noi." 



Ne-a dăruit un băieţel 

Liota Sofia îi scrie din Larisa maicii stareţe în zilele binecuvântate ale Crăciunului, pe 27 decembrie 
1997. Cu doi ani înainte afiase, de Ia naşa ei, aşa cum povesteşte, despre Sfântul Efrem. De îndată ce a citit 
despre minunile făcute de acesta, a simţit că, treptat, începe să devină şi protectorul familiei sale. 

Avea Ia vremea aceea două fetiţe. Binefacerile Iui Dumnezeu faţă de aceşti copii nu încetau să se 
arate - după cum mărturiseşte - în ciuda păcătoşeniei părinţilor. De aceea, mămica s-a hotărât să mai facă 
un copil, ca mulţumire faţă de Dumnezeu. Soţul însă, om foarte ocupat, îi spuse că nu mai aveau timp să se 
ocupe de creşterea unui alt copil. Timp de trei ani s-a rugat femeia Iui Dumnezeu şi tuturor sfinţilor ca 
soţul ei să fie luminat şi să poată lua împreună decizia cea bună. După ce a afiat despre Sfântul Efrem, 
rugăciunile i-au devenit şi mai insistente. Până când, într-o bună zi, soţul şi-a schimbat părerea şi a decis 
să-i facă pe plac Sofiei, împlinindu-i dorinţa care pentru ea era datorie sfântă. 

Trei luni a trebuit să aştepte până Ia materializarea gândului cel curat. Intr-o seară a auzit o voce care 
i-a spus să nu deznădăjduiască. De vreme ce a putut aştepta trei ani mai putea aştepta câteva luni. L-a rugat 
pe Sfântul Efrem să îi explice ce însemna să nu deznădăjduiască şi, privind icoana sfântului, acesta i-a 
răspuns într-un mod ciudat: auzea cuvintele ca fiind rostite direct în ureche. 

După trei luni Sofia a afiat că este însărcinată. In tot acest timp sfântul şi-a făcut simţită prezenţa 
vindecând-o aşa cum numai el ştie (pentru rugăciunile ei stăruitoare şi prin ungerea cu ulei de Ia candela 
lui) de o alergie pe care o făcuse pe faţă. 

A născut un băieţel sănătos şi, când a trebuit botezat, tânăra mămică a spus că nu îşi dorea în niciun 
chip un botez „lumesc". Deşi cei din familie au considerat acest lucru exagerat, au plecat. Ia dorinţa mamei 
şi cu ajutorul minunat al sfântului, să îl boteze Ia Mănăstirea Sfântului Efrem, în semn de recunoştinţă şi de 
mulţumire, închinându-se cu toţii Ia sfintele moaşte. 

Prin icoana Iui, Sfântul îşi făcea simţită prezenţa în fiecare colţişor al casei. Toţi membrii familiei au 
fost ajutaţi când au trecut prin momente dificile. 



întărire în răbdare 

Sfântul Efrem nu mijloceşte întotdeauna vindecarea ci, deseori, cum se întâmplă şi în cazul ce 
urmează, îi întăreşte în răbdare pe cei ce cu credinţă îi cer ajutorul. Dionisia Hatzikiriakio din Pireu 
mărturiseşte că I-a văzut şi ea de mai multe ori în vis pe sfânt şi că a mers împreună cu familia să se 
închine moaştelor acestuia. Rugăciunile cele mai fierbinţi Ie făceau pentru fiica lor de 18 ani care nu putea 
să vorbească. Aparent, fata nu prezenta nicio urmă de boală. Intr-o noapte Dionisia a visat că se afia în 
casa părinţilor şi se uita spre icoana sfântului. Deodată sfântul a ridicat mâna şi a binecuvântat-o. Şi-a pus 
întrebarea atunci dacă acesta era un semn bun pentru copilul ei atât de încercat care, când îl priveai, părea 
să întrebe: „Eu oare de ce nu vorbesc?". Ridicând din nou privirea spre icoană a văzut că sfântul îi ţinea 
fata în braţe. 

După aceea a avut alt vis. A visat că cineva i-a spus că sfântul este bolnav şi se află într-un spital 
anume. Când a ajuns acolo, vrând neapărat să îl vadă, visa, că o armată de vreo douăzeci de inflrmiere 

păzeau scările ca nu cumva să urce cineva şi să îl deranjeze pe sfânt. Dionisia însă a reuşit să se strecoare 
şi deschizând o uşă a ajuns în mijlocul unui salon cu cinci paturi. După uşă se afla patul Sfântului Efrem, 
înconjurat de călugăriţe care îl slujeau. „Mă duc lângă el şi îngenunchez, scrie mai departe femeia. 
«Binecuvântează, părinte.» «Domnul să te binecuvânteze», îmi spuse, în timp ce s-a întors spre mine şi eu 
i-am sărutat mâna. Avea o faţă luminoasă, albă ca laptele şi un surâs uşor pe buze. «Am venit să văd ce 
faci» - continuă femeia. Când i-am spus apoi de necazul meu mi-a zis: «Dorinţele tale vor fi împlinite, 
trebuie însă să mai ai puţină răbdare.»" 

„Ce să fac, întrebă, ca să fie împlinite?", a insistat ea. „Cinci picături în fiecare zi de Ia locul unde am 
suferit martiriul." „Sfinte, se va face repede bine, mititica? De foarte multă vreme se chinuieşte" „Alţii se 
chinuiesc şi mai mult", a primit răspunsul. In tot acest timp sfântul n-a contenit să zâmbească. „Răbdare şi 
nimic mai mult." 

„Venind Ia mănăstire mi-aţi dat, maică stareţă, puţin lemn din copacul unde a fost mucenicit sfântul. 
II umezesc în paharul cu apă şi îi dau Vasilicăi apa s-o bea. Credem cu tărie că sfântul o va ajuta pe fata 
mea să înceapă să vorbească." 



A dăruit copiilor mei un frăţior 

Isabela Tamiolaki depune şi ea mărturie despre o minune pe care a făcut-o Sfântul Efrem fiicei ei. 
Aceasta era măritată de opt ani şi îşi dorea atât ea cât şi soţul un copil care, însă, întârzia să vină. Erau 
peste măsură de epuizaţi de toate tratamentele recomandate de diverşi medici. Mama ei o întărea, 
spunându-i să-şi amintească întotdeauna că Dumnezeu este milostiv şi nu uită pe nimeni. într-adevăr, 
recunoştea şi singură mai apoi că toate speranţele celor ce se consideră creştini ar trebui să fie Ia Maica 
Domnului şi Ia ajutorul sfinţilor. Ea însăşi făcea nenumărate rugăciuni către Maica Domnului, către Sfânta 
Ana, Sfântul loan Botezătorul şi către Sfântul Rafail. Intr-o bună zi, un prieten Ie-a vorbit despre Sfântul 
Efrem. S-au dus Ia mănăstire ca să se închine Ia moaştele Iui şi au rămas Ia priveghere. „Aceasta a fost tot", 
mărturisi mama. Atât de repede s-au întâmplat mai apoi lucrurile, încât Ie-a mulţumit tuturor sfinţilor şi în 
primul rând Maicii Domnului şi Sfântului Efrem. Fata ei a născut în scurtă vreme un copilaş perfect 
sănătos şi un an mai târziu a mai venit pe lume un frăţior. 



Mi-a vindecat copilul 

„Maică stareţă, binecuvântaţi!", îşi începe Măria Lazaki din oraşul Voios scrisoarea. Ii cere apoi 
scuze atât maicii, cât şi Sfântului Efrem că a întârziat aproape un an cu mărturia despre minunea pe care o 
trăise micuţul ei de trei ani, Emanuil. De Ia naştere suferea de gastroenterită acută. Doctorii i-au spus că pe 
măsură ce va creşte lucrurile se vor rezolva, dar nu se întâmplase aşa. Băieţelul ei era mai întotdeauna 
constipat şi se săturase să mănânce numai fructe şi vegetale. Copilaşul şi mămica Iui se saturaseră de atâtea 
clisme şi de toate siropurile pe care copilul trebuia să Ie înghită. Din toate puterile s-a rugat atunci tânăra 
femeie Iui Dumnezeu ca să Se milostivească şi să-i ajute cumva, astfel încât copilul să se facă bine. 

Despre Sfântul Efrem ne spune că auzise Ia televizor, unde urmărise cu lacrimi în ochi mărturiile 
pline de credinţă ale celor ce fuseseră ajutaţi de el şi care dădeau prin aceasta slavă Iui Dumnezeu. îşi puse 
în gând să ajungă şi ea acolo cu copilul. Dorinţa i s-a împlinit repede, găsind în scurt timp Ia o parohie din 
Voios organizată o excursie Ia mănăstirea Sfântului Efrem. Cu lacrimi în ochi I-a rugat pe sfânt să îi 
vindece copilul, a luat şi o iconiţă de-a Iui, puţin ulei sfinţit şi agheasmă. La întoarcerea de Ia mănăstire a 
citit una dintre cărţile cu mărturii despre viaţa şi minunile Iui. Mucenicia sfântului a mişcat-o adânc. A 
făcut atunci promisiunea că va reveni Ia mănăstire când se va face bine copilul, ca să dăruiască bani pentru 
pictarea bisericii. 

Când s-au întors acasă a uns cu ulei sfinţit burticică copilului, i-a dat să bea agheasmă şi I-a culcat. A 
doua zi, ce să vezi! Sfântul nu a întârziat să vină grabnic în ajutor! Cum s-a sculat, copilul a cerut să 
meargă Ia toaletă, unde totul a decurs de parcă nu ar fi fost niciodată bolnav. Femeia a întrerupt atunci 

tratamentul cu sirop pe care i-1 dădea copilului, şi parcă nu-i venea să creadă că fiul ei se vindecase. A 
început să îl hrănească normal, slăvind ajutorul neîntârziat al sfântului. A revenit mai apoi la mănăstire, 
unde a zăbovit mai mult, având răgaz să vadă locul unde sfântul fusese martirizat. A întâlnit-o pe maica 
stareţă care i-a întâmpinat, pe ea şi pe copil, cu nemărginită dragoste şi bunătate. 

Epistola se încheie cu dorinţa ca sfântul să fie grabnic ajutător tuturor, atât în momentele fericite cât 
şi în cele dificile ale fiecăruia. 



Sfântul a intervenit fulgerător în vindecarea copilului nostru 

De la Stela Doupi din oraşul Hania, din Creta, a primit maica stareţă în luna iunie 1998 o scrisoare 
care descrie minunea pe care sfântul a facut-o cu băieţelul de patru anişori al familiei. După o viroză pe 
care o avusese la mijlocul lunii ianuarie, copilul a început să aibă un somn agitat, să nu îşi mai recunoască 
părinţii, să îi lovească şi să îi muşte. Au dus copilul pe la diverşi medici pediatri şi psihologi. Aceştia au 
încercat să îi liniştească pe părinţi, spunându-le că sunt fenomene specifice vârstei. Starea băieţelului se 
agrava însă pe zi ce trecea. Şi-a pierdut pofta de mâncare, de joacă şi de plimbare. Nu mai avea chef să 
facă nimic. Spre sfârşitul aceleaşi luni a întrerupt orice formă de comunicare cu părinţii. A fost dus la spital 
unde i s-au făcut nenumărate analize. Pe zi ce trecea situaţia se înrăutăţea, cu toată medicamentaţia primită. 
Au început să-1 alimenteze artificial. Doctorii nu reuşeau să pună un diagnostic corect. Vorbeau de o 
posibilă encefalită provenită dintr-un virus necunoscut ce provocase tulburări ale creierului. 

încă de la începutul bolii părinţii au înălţat rugăciuni fierbinţi. Doctorii nu le dădeau prea mari 
speranţe. Boala copilului a fost făcută publică şi pe internet, însă nu au găsit un alt caz asemănător. Acolo 
unde nu existau prea mari speranţe în ceea ce puteau face medicii, a intervenit credinţa celor doi părinţi 
greu încercaţi. Rugăciunile lor s-au îndreptat mai ales către Sfinţii Rafail, Nicolae şi Irina, protectorii 
familiei lor. 

Despre Sfântul Efrem au aflat de la o doctoriţă, încă de prima dată când l-au dus pe copil la analize. 
Apoi au auzit şi de la alţii, au citit despre viaţa lui, iar soţul, împreună cu bunica copilului s-au dus la Nea 
Macri pentru a i se închina. După aceea copilul a început treptat-treptat să îşi revină. Nu îşi mai agita 
căpşorul, putea sta în poziţie şezândă. Bunica copilului mărturiseşte că 1-a văzut pe Sfântul Efrem de trei 
ori în salonul micuţului, după ce venise de la mănăstirea unde i se închinase. Sfinţii protectori ai familiei, 
Rafail, Nicolae şi Irina au venit şi ei grabnic în ajutor, astfel încât în ziua în care sunt sărbătoriţi - marţea 
din Săptămâna Luminată - şi când se împlineau trei luni de când micuţul Eftimie se afla în spital, acesta 
începu încet-încet să facă primii paşi şi să îşi recunoască părinţii. Treptat organismul său a început să-şi 
revină la normal. 

Toţi au recunoscut că avusese loc o vindecare minunată pentru care tânăra mămică nu găsea cuvinte 
de mulţumire către Sfântul Efrem în primul rând, dar şi către maica stareţă pe care a rugat-o să mijlocească 
în continuare prin rugăciunile sale pentru întreaga familie. 



Cei doi gemeni au luat flecare câte un nume de sfânt 

Constantia Liseu din Nea Smirni povesteşte o minune datorată credinţei. După multă vreme în care 
nu putuse duce la bun sfârşit sarcinile, rămăsese iarăşi gravidă. S-a rugat mult Sfântului Efrem şi până la 
el. Sfântului Rafail, pentru a rămâne însărcinată. La moaştele Sfântului Efrem se închinase împreună cu o 
verişoară din Cipru care avea probleme de sănătate. După acea vizită, rămânând însărcinată, Constantia 1-a 
văzut în vis pe Sfântul Efrem, care i-a spus să-i pună copilului numele lui. încurcată, viitoarea mămică i-a 
spus că deja îi promisese Sfântului Rafail acest lucru. „Vor fi doi copii", a primit răspunsul. Şi într-adevăr, 
la timpul cuvenit s-au născut două gemene care au fost botezate Rafaila şi Efi-emia! 



L-a scăpat pe micuţul meu de la moarte şi îl ajută încet, încet să îşi revină 

o scrisoare încărcată de recunoştinţă, credinţă şi nădejde îi scrie maicii stareţe Sotiria Lianou din 
Arghiroupoli. AI patrulea copil al familiei, Vasilaki, s-a născut cu probleme cardiace şi flisese supus pe 
rând mai multor operaţii. Prima dată, pe când avea o lună şi apoi Ia vârsta de un an şi trei luni. A doua 
operaţie a durat şase ore şi a fost foarte dificilă. După douăzeci şi patru de ore doctorii au anunţat că, din 
păcate, copilul murise. In acea noapte însă, s-a întâmplat un fapt ieşit din comun. In timp ce îl credeau 
mort, după 48 de ore tensiunea arterială a început să crească! După 15 zile de terapie intensivă doctorii le- 
au spus părinţilor că, creierul copilului nu funcţiona normal. O lună de zile a trebuit să rămână Ia terapie 
intensivă cu o inimă ce funcţiona de acum normal, dar cu toate celelalte funcţii ale organismului întârziate. 

Bunicuţa copilului s-a dus atunci cu multă credinţă Ia Sfântul Efrem Ia mănăstire de unde s-a întors 
plină de speranţă aducând de acolo ulei de Ia candela acestuia şi apă sfinţită. Adusese şi o carte despre 
minunile sfântului. Mama Iui Vasilaki a rămas uimită de cele citite acolo şi I-a rugat pe sfânt din adâncul 
sufletului să facă şi cu copilul ei o minune, vindecându-I. Nu încetase să îi dea ulei sfinţit şi agheasmă de 
atunci şi până acum, când scrie scrisoarea, copilul având deja doi ani şi jumătate. Incet-încet a început să 
îşi mişte picioruşele, să râdă şi să încerce să vorbească. Nu merge încă, dar mămica ne-a scris că era plină 
de speranţe că sfântul o va ajuta şi îl ruga să o ierte pentru păcatele făcute. 



I-am cerut o cruce pe care să o pot duce şi m-a ajutat să dobândesc un copil 

„Binecuvântaţi, maică!" - îşi începe epistola Anastasia Petru din Loutraki. 

Este, după cum însăşi mărturiseşte, o slujitoare nevrednică a Domnului care aflase de Sfântul Efrem. 
In vara anului 1994 fusese în insula Tinos, unde se rugase Maicii Domnului ca să o ţină pe drumul 
credinţei şi să-i dăruiască un sfânt protector. 

Intorcându-se de acolo, fratele ei i-a vorbit despre Sfântul Efrem şi despre minunile pe care Ie făcea 
acesta. A mers Ia mănăstire împreună cu părinţii, însă fără prea mare entuziasm. In scurt timp i s-a făcut 
ruşine din pricina îndoielilor pe care Ie-a avut. Nu ceruse ca sfântul să intervină în probleme de sănătate, 
deşi avea. ÎI rugase simplu să îi dăruiască o cruce pe care să o poată duce. Avea deja un băieţel de 8 
anişori, însă după prima naştere nu mai rămăsese însărcinată. Maica stareţă a făcut deasupra ei semnul 
sfintei cruci. La numai o lună de zile a constatat că rămăsese însărcinată. Doctorul s-a mirat foarte tare 
când a descoperit acest lucru. Anastasia a înţeles că se întâmplase o minune. 

Sarcina a fost cu probleme. Sfântul însă întotdeauna a fost întotdeauna alături de ea. Cu ajutorul Iui a 
găsit un doctor foarte bun. După ce a născut, tânăra mămică a făgăduit sfântului că îndată ce avea să 
împlinească 40 de zile va veni să îi mulţumească în genunchi împreună cu micuţul Efrem. 



Am făgăduit să dăm numele sfântului copilului ce se va naşte şi îndată am rămas însărcinată 

Tânăra pereche Teodor şi Evdoxia Mihou povestesc minunea care s-a petrecut cu ei cu ajutorul Iui 
Dumnezeu şi binecuvântările sfântului. Se căsătoriseră în urmă cu un an şi jumătate. încă de Ia început şi- 
au dorit un copil şi au cerut aceasta sfântului. Copilul însă se lăsa aşteptat. După un an şi jumătate, cu 
binecuvântarea părintelui duhovnic, au luat hotărârea să facă investigaţii medicale. Constatară un mic 
impediment, care nu Ie-a permis să aibă copii într-un interval scurt de timp. 

Până să primească tratament, cât au durat investigaţiile, au făcut o scurtă vizită Ia mănăstire. Acolo 
soţul şi-a anunţat soţia că luase hotărârea de a da numele sfântului copilului pe care îl vor avea. Acesta era 
de altfel un lucru pe care şi-I doreau amândoi. 

La numai două săptămâni după acea vizită tânăra a rămas însărcinată. Doctorul a rămas mirat. La 9 
luni, după o naştere uşoară şi normală, a venit pe lume o fetiţă complet sănătoasă care urma să primească Ia 
botez numele de Efremia. 

Aceasta a fost voia Iui Dumnezeu şi a Sfântului Efrem. Cei doi îşi exprimă întreaga recunoştinţă Iui 

Dumnezeu şi sfântului protector, dar şi maicii stareţe care mijlocise prin rugăciunile şi dragostea ei 
nemărginită cu care Ie stătuse aproape în tot acest răstimp. 



încă puţin veţi mai suferi şi în curând totul va fi bine 

O tânără mămică din Epirul de nord depune şi ea mărturie despre minunile făcute de către Sfântul 
Efrem micuţei ei Hristina, în vârstă de numai patru anişori. Aceasta făcuse mai multe operaţii, ca să se 
înlăture treptat părţi din intestinul subţire întrucât suferea de ocluzie intestinală. După cea de a patra 
operaţie, doctorul le-a spus că situaţia este foarte dificilă şi din punct de vedere medical s-a făcut tot 
posibilul. „De-acum este vremea rugăciunilor", a adăugat doctorul. 

Deznădăjduiţi şi neştiind încotro să se îndrepte, tinerii părinţi au auzit de la nişte prieteni despre 
Sfântul Efi-em şi minunile lui. S-au dus la mănăstire, au aprins o lumânare, au luat ulei şi o icoană. Cu 
acestea s-au dus la micuţă la spital, au aşezat iconiţa lângă ea, au însemnat-o cu ulei de la icoană şi tăcuţi s- 
au rugat: „Sfinte Efreme, dacă o iubeşti pe Hristina noastră, dă-ne un semn". 

Dintr-odată, mult mai curând decât se aşteptau medicii, intestinul fetiţei dădu semne că începe să 
fiincţioneze. Era drum greu de aici înainte, dar părinţii au căpătat încredere că totul va fi bine. Fetiţa mai 
trebuia să suporte o intervenţie la sfârşitul lunii noiembrie. înainte de aceasta, părinţii s-au dus iarăşi la 
mănăstirea de la Nea Macri unde au vorbit şi cu maica stareţă care le-a spus să meargă în pace, pentru că 
mai aveau de suferit încă puţin şi totul va merge bine în continuare. înainte de operaţie doctorul le-a spus 
că va fi foarte greu din cauza operaţiilor anterioare. După aproape o oră a ieşit din sala de operaţii însă 
foarte bucuros! Lucrul de care se temuse şi anume simfizele ce ar fi putut apare datorate multiplelor 
operaţii, nu existau! Intestinele arătau perfect curate! Sfântul făcuse cea de-a doua minune, aşa cum au 
observat două surori de Ia spital care ştiau despre drumul părinţilor Ia mănăstire. 



Sfântul salvează de la înec 

Măria Papavasiliou afiase de Sfântul Efrem cu patru ani înainte de a trimite scrisoarea către 
mănăstire. Mărturiseşte că de atunci s-a dus Ia mănăstire în fiecare an, în ciuda vârstei de 70 de ani pe care 
o avea, împreună cu fata ei şi cu cei doi nepoţi. 

în urmă cu doi ani s-a întâmplat să se afie în oraşul Patra. S-au dus să facă baie în mare, iar nepotul 
ei făcea surfing. La un moment dat împreună cu fiica ei (mama băiatului) l-au văzut pe acesta pierzându-se 
în larg (după aceea aveau să afie că i se rupsese placa de surfing). Mama era disperată, dar bunica a 
mărturisit că a simţit o linişte nefirească pe care a pus-o pe seama sfântului - de mare ajutor - fiindcă aşa se 
simţea de câte ori se ducea Ia mănăstire. în acele momente în care viaţa nepotului era în pericol, un 
barcagiu, cunoscut de-al băiatului, care locuia într-o căsuţă de la marginea mării şi îşi bea liniştit cafeaua, 
s-a ridicat brusc de la masă şi, spunând soţiei că viaţa cuiva este în pericol, s-a urcat la timona bărcii cu 
motor şi a pornit pe mare. Tânărul a fost salvat. în tot acest timp (deoarece cele întâmplate s-au desfăşurat 
departe de privirile celor două femei), bunica şi-a păstrat calmul nefiresc, în ciuda agitaţiei extraordinare a 
fiicei sale. Repeta cu convingere: „Sfântul Efrem îl va salva", lucru care s-a şi întâmplat. 



Şi numele lui, Efrem 

Multe sunt minunile pe care Ie-a făcut Sfântul Efrem familiei şi părinţilor profesoarei Nousia Lida 
din Amfilohia. Se rugase sfântului pentru tatăl ei, bolnav de cancer şi în pragul morţii, în 1997, an în care 
femeia a aflat de existenţa mănăstirii şi a odorului de mare preţ de acolo. în anul 2001, când a scris 
scrisoarea, tatăl mai trăia încă. Sfântul a devenit un fel de doctor al familiei ei. Spune că i-a vindecat pe toţi 
membrii familiei psihic dar şi duhovniceşte prin faptul că i-a îndemnat să meargă regulat la biserică. Ia 
sfânta spovedanie, la sfânta împărtăşanie. 

Prezenţa şi-a facut-o simţită prin mireasma ce se răspândea în casă, şi pe care o simţea uneori doar 
ea, alteori şi soţul ei când se rugau împreună... 

Sfântul o vindecase de durerile de mijloc, atunci când s-a uns cu ulei de Ia candela Iui. Cel mai mare 
dar pe care avea să îl primească familia ei însă nu sosise încă. Dar fusese cerut stăruitor în orele îndelungi 
în care se rugase pentru sănătatea tatălui ei. Ceruse un copil, deşi avea deja doi băieţi şi două fete. Ceruse 
un copil pe care să îl boteze cu numele sfântului, în semn de recunoştinţă. Soţul era de părere că cei patru 
copii pe care deja îi aveau erau destul pentru vremurile noastre. Mămica însă nu se lăsă descurajată. Tot 
timpul i-a cerut sfântului să îl determine pe soţ să îşi schimbe părerea. Şi astfel, într-o bună zi, făcând 
analize, a aflat că era însărcinată. Sfântul cel mult iubit îi îndeplinise iarăşi rugăciunile. 

Pe 30 ianuarie 2000, Ia ora zece dimineaţa ţinea în braţe un băieţel deplin sănătos şi drăgălaş al cărui 
nume, pe 17 septembrie, a fost pronunţat pentru prima dată Ia botez de naşa acestuia: „şi numele Iui, 
Efrem!". A fost o zi scăldată în lumina aurie a toamnei care i-a rămas adânc în memorie Lidei. De atunci 
deseori se aude în casă numele cel iubit. Micuţul a început să meargă Ia zece luni şi în fiecare dimineaţă 
când se scoală sărută icoana Maicii Domnului şi icoana Sfântului Efrem. 

Şi încheie mămica: „Sfinte Efrem, ajută-i pe toţi oamenii când îţi cer acest lucru cu credinţă şi inimă 
curată şi noi îi vom mulţumi tot timpul Domnului care v-a trimis, pe tine şi pe ceilalţi sfinţi, ca să mijlociţi 
pentru noi. 

O păcătoasă care nu merită nimic din cele de mai sus. 

Unul Dumnezeu ştie de ce a îngăduit ca sfântul să intre în viaţa noastră." 



Ne-a auzit pe noi, păcătoşii, şi ne-a dăruit-o sănătoasă pe fetiţa noastră 



Minunile făcute de sfânt îi ajută pe oameni să fie mai aproape de Dumnezeu, după cum ei înşişi 
mărturisesc lucrul acesta. Aşa s-a întâmplat şi în cazul familiei Kiritsi, pe care sfântul a ajutat-o în mod 
minunat. Adâncă Ie-a fost mâhnirea părinţilor când au aflat că fetiţa lor de numai unsprezece anişori suferă 
de leucemie. Şansele să supravieţuiască erau, potrivit doctorilor, de 40% din cauza vârstei foarte fragede. 
Au început tratamentul. Prima şedinţă de chimioterapie. 

Despre Sfântul Efrem au auzit de Ia o rudă al cărei tată se vindecase în chip minunat prin intervenţia 
sfântului. Au început să se roage Iui pentru a interveni şi în cazul foarte grav al micuţei Teodora. Aceasta 
s-a luptat cu boala doisprezece zile. In cea de-a treisprezecea a suferit un şoc septic. Doctorii au spus 
atunci: „mai departe ce-o vrea Dumnezeu". Ii funcţiona numai encefalul, micuţa prezentând dereglări ale 
unor organe principale. Au venit atunci multe rude Ia spital. Intre ele şi cea de Ia care au aflat despre 
Sfântul Efrem şi care Ie-a spus că ar trebui să plece imediat Ia mănăstirea acestuia pentru a-i cere ajutorul. 
Zis şi făcut. Timp de doisprezece zile părinţii s-au dus acolo în fiecare după-amiază, rugându-se Maicii 
Domnului şi Sfântului Efrem ca să Ie-o dăruiască înapoi sănătoasă pe Teodora, darul Iui Dumnezeu. Cu 
fiecare zi se întorceau din ce în ce mai întăriţi. Au uns-o pe micuţă cu ulei de Ia candela sfântului. 
Deasupra căpşorului avea o mică legăturică cu o cruciuliţă. In cea de-a treisprezecea zi micuţa a părăsit 
salonul de Ia urgenţă. Cu Sfânta împărtăşanie şi cu ajutorul sfântului a putut termina primul stadiu al 
terapiei. 

Iată o înfricoşătoare mărturie: „dacă nu ar fi fost Măicuţa Domnului şi Sfântul Efrem micuţa noastră 
nu ar fi fost în viaţă şi noi am fi fost nişte părinţi foarte amărâţi..." Părinţii fetei mai mărturisesc că au 
văzut-o pe Sfânta Fecioară că îi ţinea fetiţei căpşorul şi erau siguri că Sfântul Efrem o ţinuse tot timpul de 
mânuţă! 

Spre sfârşitul epistolei mai fac o mărturisire, spunând că promiseseră să fie mai aproape de 
Dumnezeu şi de cei afiaţi în nevoi. „Sfinte Efrem - îşi încheie scrisoarea - ţi-am dat-o în grijă pe fiica 
noastră. Te rugăm mult să o ajuţi şi să o luminezi pentru a face mereu voia Iui Dumnezeu." 



L-a ajutat pe băiatul meu în boala cumplită care i-a fost depistată 

în anul 1997 tânărului Panaioti, care avea optsprezece ani, i s-a depistat pe neaşteptate o tumoare la 
umărul drept, în urma unei dureri intense care îl cuprinsese brusc - scrie Grigoria Gheorgaroudi, mama 
acestuia. Doctorii i-au spus că va trebui să meargă în străinătate cu copilul căci cu un astfel de diagnostic 
cu greu va putea fi vindecat în Grecia. înainte de a descrie minunea pe care o făcuse sfântul cu băiatul, 
mămica povesteşte că a fost nevoită să stea la pat toate cele nouă luni cât fusese însărcinată. Doctorii i-au 
spus că fătul nu mai trăia, dar ea, cu mare încredere în ajutorul Maicii Domnului a putut să aducă pe lume 
un copil sănătos. Primise numele de Panaiotis, de la numele Preasfintei Născătoare, (Panaghia în limba 
greacă). 

Despre Sfântul Efrem a auzit înainte să i se îmbolnăvească copilul, dar nu a ajuns niciodată la 
mănăstire. în timp ce mama, copilul şi cu tatăl au plecat spre Anglia, sora acesteia - care aflase şi ea în 
acele zile de existenţa sfântului - s-a dus împreună cu mama soţului ca să se închine şi să se roage la 
mănăstire pentru Panaiotis. 

în Anglia au început chimioterapia pentru a se reduce tumoarea. Organismul a răspuns pozitiv. S-au 
întors în Grecia unde au continuat acelaşi tratament, îndrumaţi de personalităţi de prim rang în domeniul 
medicinei. înainte de a doua repriză de chimioterapie s-au dus cu toţii la mănăstire, unde băiatul a fost uns 
cu ulei de la candela sfântului şi unde a fost încurajat de maica stareţă. Şi, mare minune, cu ajutorul celei 
de a doua şedinţe de chimioterapie, tumoarea s-a micşorat la jumătate şi băiatul a putut fl de operat. în 
timpul operaţiei s-a petrecut şi minunea cea mai mare. Pe toată durata operaţiei mămica a ţinut strâns în 
braţe icoana sfântului, rugându-se din suflet ca totul să fie bine. A simţit atunci o bună mireasmă şi şi-a dat 
seama că sfântul îi ascultase rugăciunile şi că se afla acolo, lângă copilul ei. După aproape patru ore a ieşit 
din operaţie medicul-profesor care plin de bucurie le-a comunicat părinţilor că mâna copilului fusese 
salvată şi că boala nu se răspândise şi la celelalte organe. Trecuseră doi ani, timp în care băiatul a continuat 
să se afle sub supraveghere medicală, atât în Anglia cât şi în Grecia. în tot acest timp vizitaseră de 
nenumărate ori mănăstirea. 



A salvat viaţa fetei mele şi a băieţelului pe care 1-a născut 

O bunică foarte fericită din Rodos, Katerina Kipreou, îi scrie maicii stareţe în aprilie 1999 despre 
faptele minunate întâmplate cu fata ei, Irina. Aceasta avusese probleme hematologice, în anul 1995, şi a 
fost nevoită să urmeze un tratament. în mai 1998 a rămas însărcinată. în cea de-a doua lună de sarcină au 
apărut iarăşi acelaşi probleme de sănătate pe care le mai avusese. Acum însă totul era mult mai dificil din 
cauza sarcinii. Nu se putea pune problema vreunei operaţii. A urmat aceeaşi terapie ca în urmă cu trei ani, 
dar rezultatele nu au mai fost acelaşi, ba din contră, erau în primejdie acum două vieţi, atât a fiicei cât şi a 
copilaşului care urma să se nască. 

Plină de credinţă, mama fetei a venit la mănăstire să se roage pentru salvarea celor două vieţi. A luat 
ulei şi apă sfinţită şi le-a dus fetei, împreună cu puterea şi curajul pe care le dobândise la mănăstire. 
Rezultatele investigaţiilor medicale continuau să rămână negative, astfel încât medicii s-au hotărât să 
întrerupă sarcina. 

Bunica mărturiseşte că nu şi-a pierdut niciun moment credinţa în Mântuitorul, în Preasfânta 
Născătoare de Dumnezeu şi în Sfântul Efrem. Şi cu ajutorul noianului neîntrerupt de rugăciuni, rezultatele 
investigaţiilor au fost din ce în ce mai bune, până când au ieşit complet normale! Fără a putea da o 
explicaţie logică, doctorii le-au trimis acasă în Rodos. 

Crăciunul anului 1998 a adus familiei cel mai de preţ dar: s-a născut prin cezariană un băieţel 
sănătos, fără a se primejdui cu nimic nici viaţa mămicii. 



îi datorăm sfântului cei doi copii ai noştri 

Chiar dacă trecuseră ceva ani - opt Ia număr - de Ia lucrul cel minunat întâmplat în viaţa ei, 
Anthoula Dara din Atena ţine să depună mărturie, scriindu-i maicii stareţe pentru a se întări credinţa celor 
ce vor citi rândurile ce urmează. 

In anul 1989 a rămas însărcinată. încă din primele luni avea însă hemoragie. A mai avut înainte două 
sarcini pe care nu Ie-a putut duce Ia capăt din acelaşi motiv. Doctorii care au consultat-o i-au spus că foarte 
greu va putea deveni mămică. Mărturiseşte mai departe că se simţea vinovată în faţa Iui Dumnezeu, 
împreună cu soţul, pentru că pe vremea când fuseseră studenţi hotărâseră să nu păstreze o sarcină (şi 
pruncul a fost avortat). 

Aşa cum era atunci. Ia pat, I-a chemat de nenumărate ori în ajutor pe Sfântul Efrem. La încheierea 
celei de a treia luni a avut cea mai puternică hemoragie. Singurele speranţe erau în Maica Domnului şi în 
Sfântul Efrem. In dimineaţa zilei următoare a văzut pe marginea patului un călugăr înalt, cu voce blândă şi 
un surâs încurajator. Acesta a pus mâna pe pântecele femeii. Imediat aceasta a înţeles că era vorba despre 
Sfântul Efrem. L-a întrebat dacă va duce Ia bun sfârşit sarcina. Sfântul i-a răspuns dând afirmativ din cap 
de trei ori, după care s-a făcut nevăzut. Speriată, a strigat-o pe mama sa şi i-a povestit cele visate. 
Hemoragia i-a încetat pe dată şi a născut Ia timpul cuvenit un copilaş perfect sănătos. La data când scria 
aceste rânduri avea chiar doi copii, Emanuel şi Alexandra. 



Ajutat de sfânt, starea copilului s-a îmbunătăţit 

Mă numesc Rania Macri şi este a doua oară când vă scriu, îi mărturiseşte maicii stareţe o mămică din 
Atena. Multe peripeţii au trăit alături de fetiţa ei Varvara, care suferise de meningită şi fusese salvată de 
Dumnezeu de Ia moarte sigură. Doctorii nu Ie dăduseră părinţilor decât slabe speranţe, vorbindu-Ie despre 
o eventuală intervenţie chirurgicală foarte grea. 

Mama şi-a îndreptat rugăciunile către Sfântul Efrem. I-a cerut să aibă milă de copil şi de părinţii ei, 
bunicii acestuia, care se sfârşeau de durere. Despre ea personal, spune că nu era vrednică să ceară nimic. A 
venit cu familia de câteva ori Ia mănăstire. Acolo unde doctorii nu mai vedeau nicio ameliorare, starea 
sănătăţii a început să se îmbunătăţească treptat. 

Bunica I-a văzut pe sfânt stând în uşa dormitorului cu înfăţişarea sa de monah. Cealaltă bunică, 
mama soţului celei ce povesteşte, I-a văzut şi ea pe sfânt în dreptul uşii de Ia intrare şi I-a auzit că îi spune 
să nu uite ziua Iui de pomenire, 5 mai. Sfântul fusese visat şi că îl striga pe copil să iasă de sub nişte nori. 
Altă dată simţiseră în casă o intensă mireasmă, ca de tămâie bine -mirositoare. 

„Fie ca sfântul să audă rugăciunile tuturor în aceste zile grele prin care trecem şi în care este atâta şi 
atâta durere... Nu îndrăznesc să cer nimic pentru mine. Ajut-o, însă. Sfinte Efrem, pe micuţa noastră 
Varvara care singură îşi unge în fiecare seară urechile cu ulei de Ia tine şi bea agheasmă, nu ne uita", îşi 
încheie Rania epistola ei. 



„Sunt Sfântul Efrem şi o să îi dau bebeluşului o doctorie ca să se facă bine" 

Nikos şi Andri Antoniu sunt o tânără pereche din Cipru unde, mărturisesc în epistola lor din 2000, 
Sfântul Efrem devenea din ce în ce mai cunoscut. Auzind şi ei cât de repede ajutător şi făcător de minuni 
este sfântul, cei doi i-au comandat icoana. 

In perioada în care fusese însărcinată, tânăra soţie se ducea Ia control ţinând icoana acestuia şi pe cea 
a Maicii Domnului Ia ea. Cu ajutorul rugăciunilor acestora, mărturiseşte că a născut un copilaş sănătos. In 
timp ce ascultau slujbe înregistrate pe casete luate de Ia mănăstire, casa i s-a umplut de o bună mireasmă 
pe care au pus-o pe seama prezenţei sfântului. 

Când pruncuşorul lor a împlinit două luni, au văzut că începe să îşi ţină capul permanent spre partea 
stângă. Doctorul Ie-a spus că trebuie să facă fizioterapie. Nu era foarte grav, dar trebuia ca părinţii să ia 
aminte. După şase şedinţe de recuperare nu s-a văzut însă niciun rezultat. Mămica a început să citească 

minunile Sfântului Efrem şi să îl roage să-I ajute şi pe copilului lor să se facă bine. într-una din zilele 
următoare a visat dis-de-dimineaţă pe cineva care stătea aşezat pe marginea patului copilaşului şi care i-a 
spus: „Nu am venit sub chipul din icoană, ca să nu te sperii, dar sunt Sfântul Efrem. îi voi da copilului tău 
o doctorie care îl va face bine." Trezindu-se plină de bucurie, şi cu mare încredere, tânăra mămică a 
tămâiat icoana sfântului, mulţumindu-i. In numai trei zile bebeluşul s-a făcut bine, ţinându-şi căpşorul 
normal. 



Un imn de bucurie şi de mulţumiri 

...Ii închină sfântului Plumitsa Krusaghieti din insula Hios. într-adevăr, scrie că nu ştie ce mărturie să 
aducă mai întâi în faţa credincioşilor care vor citi acele rânduri. Spune despre ea că este o slujitoare smerită 
pe care Dumnezeu a învrednicit-o să primească ajutorul sfântului. De şapte ani îşi dorea nespus să aibă un 
copil. Şi acum când scrie, în mai 2000, strânge în braţe doi gemeni, băieţel şi fetiţă. Prezenţa sfântului 
fiisese neîntreruptă înaintea sarcinii, pe tot timpul acesteia şi până în momentul când scria acele rânduri. Şi 
ce să îşi aducă mai întâi aminte, zice... cum sfântul se înfăţişase unui prieten al familiei şi îl anunţase de 
apropiata bucurie a tinerei perechi, cum mai apoi în ziua în care făcuse testul de sarcină soţul îl văzuse pe 
sfânt că stătea în faţa iconostasului sau încă de înştiinţarea pe care o avuseseră în chip minunat, că vor avea 
un băiat şi o fetiţă? Totul trecuse cu bine, cu rugăciunile şi protecţia sfântului. Şi mica boală pe care o 
traversase în timpul sarcinii şi naşterea propriu-zisă... 

Sfântul îşi face deseori prezenţa în casa lor prin buna mireasmă pe care o răspândeşte mereu. Pentru 
toate acestea însă nu se găsesc destule cuvinte de mulţumire... 



Hai cu mine, trebuie să facem un paraclis pentru sănătatea bebeluşului 

De data aceasta un suflet curat de adolescentă a aflat despre Sfântul Efrem pe care 1-a îndrăgit atât de 
mult încât a vrut să facă ceva pentru el. Penzaki Paraschevi din Ilion îl cunoscuse în urmă cu patru ani pe 
Sfântul Efrem, când s-a dus să se închine la moaştele unui alt sfânt, ale Sfântului loan Rusul din insula 
Evvia. După ce s-a închinat la moaştele acestuia, tânăra adolescentă şi-a aşteptat cuminte părinţii lângă uşa 
de la intrare. S-a apropiat atunci un călugăr şi a început să o întrebe de unde e şi să facă remarci pozitive 
despre întreaga ei înfăţişare. I-a spus să nu se teamă, pentru că întotdeauna va fi păzită. Fata 1-a întrebat 
care îi era numele şi la ce mănăstire vieţuia. I-a răspuns enigmatic că va găsi răspunsurile singură, mai 
târziu, la momentul potrivit. Era un călugăr înalt, care purta potcap, o rasă neagră, o cămaşă lungă albastră 
şi o centură groasă. Tânăra i-a mulţumit neobişnuitului călugăr pentru cuvintele frumoase. 

Când s-a întors în Atena o rudă i-a spus că tocmai fiisese la o mănăstire unde a aflat de un sfânt nou, 
făcător de minuni. După ce Paraschevi a văzut chipul călugărului pe coperta cărţii, 1-a recunoscut imediat 
pe călugărul care îi vorbise în Evvia. Bucuria şi emoţia ei nu se puteau descrie în cuvinte. Imediat tânăra a 
plecat la mănăstire pentru a-i mulţumi pentru darurile primite de ea, păcătoasa, pentru că nu este om care 
să nu păcătuiască. A citit în carte că Sfântul Efrem era prieten cu Sfântul loan Rusul şi că îl vizita adesea! 
Minunile Sfântului Efrem însă nu se opreau aici. Tânăra mărturiseşte că întotdeauna este alături de ea şi că 
o ajută. într-o bună zi, cum stătea la mănăstirea de la Nea Macri şi se ruga în faţa unei icoane a sfântului, a 
început să-1 roage să o învrednicească de a face şi ea ceva pentru el. Se rugă să poată găsi o familie al cărui 
copil să fie botezat cu numele sfântului. Şi, când va avea şi ea copii, unul dintre ei o să primească neapărat 
numele de Efrem. Şi-a terminat rugăciunea şi s-a îndreptat bucuroasă spre casă. 

Seara la culcare 1-a visat pe sfânt că i-a spus: „Vei merge în locul cutare şi le vei spune acelor oameni 
să aducă bebeluşul la mine şi îl voi face bine." Era vorba despre o pereche care locuia în apropierea 
locuinţei fetei. Până atunci se ştiau numai din vedere. Tânăra femeie tocmai născuse şi bebeluşul era 
bolnav. Fata s-a dus la ei, le-a dus ulei de la Sfântul Efrem şi o carte despre minunile acestuia. Copilul 
avea meningită, şi fusese la Spitalul de copii. Mămica i-a promis fetei că, dacă băieţelul se va face bine, îl 
vor boteza cu numele sfântului. Era o zi de luni când fata cea credincioasă a intrat în casa tinerei perechi. 

Miercuri urma să se întrunească consiliul medicilor pentru ultimele analize ale copilului. Marţi seară tânăra 
Paraschevi 1-a visat iarăşi pe sfânt. Acesta i-a spus: „Hai cu mine să facem un paraclis pentru vindecarea 
copilului." Au început rugăciunile şi în vis tânăra ştia deja pe de rost paraclisul sfântului. 



„Să nu te îngrijorezi şi să nu plângi. Gheorghiţă se va face bine şi veţi avea şi alţi copii" 

Hristina Prasinou din Kalamata s-a hotărât să scrie pentru ca lumea care va citi să afle ajutorul 
minunat pe care îl poate afla de la sfânt atunci când îl cheamă în ajutor cu credinţă. 

Pe sfânt îl cunoscuse la 24 de ani, în momente grele. Pe când băieţelul ei avea numai un an şi o lună 
a aflat că acesta avea o tumoare pe retină la ochiul drept. Tânăra mămică a început să deznădăjduiască. 
După o sarcină pe care nu o putuse duce la capăt se umpluse de mare bucurie la naşterea acestui copil. 
Dumnezeu o încerca acum, mărturiseşte. Nu s-a răzvrătit împotriva Acestuia, ci doar a îngenuncheat în faţa 
iconostasului şi s-a rugat Maicii Domnului, Sfântului Efrem şi Sfintei Paraschevi să îi salveze copilul. Din 
Kalamata au fost îndrumaţi către Spitalul de copii „Sfânta Sofia" din Atena pentru investigaţii. Pe tot 
timpul acestora mămica se ruga neîncetat. Rezultatele au fost negative. Boala nu se extinsese şi la alte 
organe. Ochiul trebuia însă operat. Pe 30 iunie 1999 s-a hotărât data intervenţiei chirurgicale. 

înainte de intervenţie, copilul a fost botezat la biserica Sfintei Paraschevi - căruia îi era promis 
înainte de a se naşte - şi au făcut apoi o vizită la Mănăstirea Sfântului Efrem. S-au închinat, s-au rugat ca 
toate să decurgă bine la intervenţia medicală, şi copilul să fie salvat. Au luat ulei, apă sfinţită şi o carte cu 
minunile sfântului. 

A sosit şi ziua operaţiei. Mămica a făcut semnul crucii deasupra copilului, 1-a uns cu ulei şi i-a dat să 
bea agheasmă. Nerăbdători, părinţii au aşteptat rezultatul. Doctorul a ieşit şi le-a spus că tumoarea fiisese 
înlăturată şi că la biopsie se va vedea dacă se extinsese cumva la nervul optic. Le mai spuse că văzuse două 
pete la marginea ochiului şi că trebuie să meargă în Elveţia pentru tratament. Mămica simţi că i s-au tăiat 
picioarele. Ii crescuse însă speranţa în Dumnezeu. A început iarăşi să se roage ca semnele pe care le văzuse 
doctorul să poată fi vindecate şi să nu fie afectată vederea băiatului. 

Pe măsura încercării dar şi a credinţei de care dădea dovadă femeia primea şi ajutor de Sus. Ea însăşi 
mărturiseşte că Sfântul Efrem era acela care o întărea în credinţă. Citind cartea despre minunile lui din care 
prindea curaj a observat cu surprindere că în icoana de pe copertă acesta avea acum o pată mov la ochiul 
drept! Surprizele au continuat. Când a mers acasă la Kalamata cu icoane de-ale Sfântului Efrem, soacra ei 
i-a spus un lucru uimitor. Pe cel din icoană îl mai văzuse, deşi nu ştia de existenţa sfântului până atunci. 
Fusese în casa lor şi transmisese un mesaj pe care îl primea acum mămica cea încercată: „Să nu te întristezi 
şi să nu plângi. Gheorghiţă se va face bine şi veţi avea şi alţi copii." Sfântul răspundea în acest fel 
rugăciunilor Hristinei care se temea ca nu cumva ceilalţi copii ai ei care eventual vor veni pe lume să fie 
afectaţi în vreun fel. 

Intre timp Hristina auzise de la una dintre monahiile de la Nea Macri de icoana făcătoare de minuni a 
Maicii de la Malevi izvorâtoare de mir. Merseră şi se închinară Maicii a cărei icoană ar putea mişca, 
potrivit spuselor Hristinei, şi pe cel mai necredincios dintre necredincioşi. Cu lacrimi în ochi. Maica 
Domnului a fost rugată să mijlocească pentru vindecarea copilului. Au primit de la călugăriţele de acolo 
ulei bine mirositor, agheasmă şi ulei de la candelă. Au primit sfatul de a pune puţin ulei bine -mirositor în 
agheasmă şi aşa să i se dea copilului să bea. Au întâlnit la mănăstire un călugăr îmbunătăţit de la Sfântul 
Munte, s-au spovedit şi s-au împărtăşit. Pe când pleca de la mănăstire se gândea că nu văzuse nicio icoană 
a Sfântului Efrem. Intorcându-se, a văzut un mic paraclis în care era o icoană uriaşă a Sfântului Efrem. 
După ce s-a închinat a simţit bună mireasmă şi şi-a spus că numai de la sfânt poate veni, de la sfântul care 
le ura în acest fel bun venit! 

Hristina îi mulţumeşte sfântului pentru semnele minunate pe care le primise şi mărturiseşte că îi 
apăruse şi în vis de două ori. 

Bebeluşul a făcut patru cicluri de chimioterapie şi toate mergeau bine. In Elveţia li s-a spus că nu va 
avea probleme cu ochiul, iar investigaţiile făcute pentru a se stabili dacă această afecţiune este ereditară 
sau nu au ieşit negative. Hristina spera ca prin voia lui Dumnezeu, prin ajutorul Maicii Preasfinte şi a 

33 



Sfântului Efrem să poată aduce pe lume şi alţi copii sănătoşi pentru a-şi împlini promisiunile făcute şi 
pentru a simţi darul lui Dumnezeu de a putea aduce pe lume copii. 

Ii mulţumeşte lui Dumnezeu pentru că prin încercările pe care El o lăsase să treacă îi cunoscuse pe 
sfinţii Săi minunaţi şi se roagă ca nicio mamă să nu mai treacă prin ceea ce a trecut ea şi ca toţi copii să fie 
sănătoşi. 



Sunteţi părinţii Măriei? 

„Fata noastră s-a îmbolnăvit grav", mărturiseşte o pereche din Atena. Mama plângea zi şi noapte, 
rugându-L pe bunul Dumnezeu să îi facă bine copila. 

Intr-o noapte a văzut în vis că se afla la un spital împreună cu soţul ei. A văzut la un moment dat un 
om înalt, îmbrăcat în rasă şi care vorbea cu câţiva oameni care păreau a-i fi ucenici. îndată ce a văzut 
perechea din Atena, a venit lângă ei şi i-a întrebat: „Sunteţi părinţii Măriei?" Primind răspuns afirmativ, a 
mai întrebat ceva: „Aţi găsit medicamentul pentru copilul vostru?" I s-a răspuns cu lacrimi în ochi că nu 
ştiu unde să găsească medicamentul. In acel moment cel înalt dispăru fără niciun cuvânt. De atunci încolo 
starea copilului a început să se îmbunătăţească pe zi ce trecea. 

Mămica nu ştia pe cine visase. A înţeles doar atunci când a văzut icoana lui la mănăstire şi 1-a 
recunoscut, spunând la toţi că Sfântul Efrem a fost acela ce i-a făcut bine copilaşul. 



Paisprezece ani în care am fost lipsiţi de copii. . . 

Din Germania, de la Măria Gavrilidou vine următoarea mărturie spre Mănăstirea de la Nea Macri în 
luna noiembrie a anului 2000. 

Măria mărturiseşte că timp de paisprezece ani nu rămăsese însărcinată. Trecuse prin nenumărate 
controale medicale, rezultatul rămânând însă mereu acelaşi. O prietenă i-a vorbit despre Sfântul Efrem şi 
despre ajutorul grabnic al acestuia în dobândirea de prunci. Ea nu dăduse importanţă celor auzite. O 
verişoară i-a dat apoi o carte cu minunile sfântului, dar nici atunci nu a luat prea mult în seamă acest lucru, 
punând cartea în bibliotecă. 

După ce a trecut destul de mult timp, a sosit vremea să urmeze un tratament pentru dobândirea de 
prunci. După cinci încercări nereuşite şi-a amintit dintr-o dată de Sfântul Efrem. L-a rugat atunci să îi ajute 
familia. La câteva zile de la acea rugăciune a găsit iconiţa sfântului în cutia poştală. I-o trimisese o 
prietenă. Şi-a amintit atunci şi de cartea uitată în bibliotecă. Cu mult dor şi drag a început să o citească. A 
afiat cât de grabnic ajutător este sfântul şi a simţit că o va ajuta şi pe ea. A început a se ruga împreună cu 
soţul ei din tot sufietul. Observase însă un element comun al intervenţiilor sfântului şi anume faptul că 
părinţii care dobândeau copii în mod minunat, prin mijlocirea acestuia, puneau acestora numele sfântului, 
Efrem. Măria însă îi spunea cu răceală sfântului că nu îi place numele lui şi că preferă să îi ceară orice 
altceva. A rămas însărcinată, dar nu a putut duce sarcina la capăt. Ar fi avut nu unul, ci trei copii. 
Comentează ea însăşi: „Trei copii mi-a dăruit sfântul şi niciunuia nu m-am învrednicit să-i dau numele 
lui!". Povesteşte că auzea mereu înăuntrul ei o voce care o acuza de necredinţă. începuse să-şi facă 
autocritica, şi-a dat seama că lucrurile nu erau în ordine. A găsit curajul de a i se adresa iarăşi sfântului cu 
rugăciuni. După încă o nereuşită pe care a considerat-o pedeapsa sfântului pentru necredinţa de care 
dăduse dovadă a venit o nouă încercare. De această dată, spune, citea mereu minunile Sfântului Efrem, mai 
ales când trebuia să aştepte la doctor şi avea tot timpul la ea o iconiţă a acestuia. îi promisese de-acum 
sfântului că, dacă va fi băiat, o să-i poarte numele. Şi, minune! A rămas iar însărcinată. Bucuria nu se poate 
descrie în cuvinte. înainte de a afla vestea cea mare văzuse mereu în faţa ochilor figura veselă a sfântului. 
O voce îi şoptea mereu: „Să nu îţi fie frică, totul va fi în regulă". în luna martie a anului 1999 a născut un 
băieţel perfect sănătos, care a fost botezat Efrem. Acum aştepta cu bucurie cel de al doilea copil. 

„Ce cauţi? Nu ţi-am spus că Nicolae se va face bine?" 

Măria Pantselia din Limnos scrie epistola sa în ianuarie 2001, adresându-se sfântului ca o mamă 
tristă şi păcătoasă care fusese învrednicită prin ajutorul acestuia de însănătoşirea copilului ei. îşi cere scuze 
în acelaşi timp pentru că trecuseră câţiva ani de când minunea avusese Ioc. 

Băiatul ei Nicolae, în vârstă de cincisprezece ani, se îmbolnăvise de ceva ce cu greu a putut fi 
diagnosticat ca fiind boala Iui Hodgkin, în formă foarte gravă. Aceasta atacă ganglionii din organism. 
Băiatul trebuia să înceapă de îndată tratament chimioterapeutic. Băiatul avea o constituţie foarte firavă şi 
doctorii au spus că probabil nu va putea face faţă tratamentului, nedându-i prea multe şanse de 
supravieţuire. Zilele Iui, spuseseră aceştia, ar putea fi numărate până Ia Crăciun. Mama a prins atunci un 
curaj supraomenesc, pe care i I-a transmis şi băiatului. S-a rugat fierbinte tuturor sfinţilor şi în special 
Sfântului Efrem, pe care îl credea grabnic ajutător şi în cazul ei, cum citise că o făcuse în nenumărate 
rânduri. 

Intr-o seară a văzut în vis un călugăr înalt, care a întrebat-o: „Ce face Nicolae?" Femeia, crezând că 
este unul dintre părinţii din parohia ei, a răspuns: „Nicolae, părinte Teodosie, este foarte bolnav." „Nicolae 
al tău se va face bine!" i-a spus cel din vis, după care s-a făcut nevăzut. S-a trezit plină de credinţă şi cu 
curajul de a continua lupta cu boala şi de a-I încuraja în aceasta pe copilul ei. 

In fiecare zi îl ungea cu ulei şi îi dădea agheasmă. II adusese şi Ia mănăstire unde îl binecuvântase 
egumena Macaria, care mai trăia încă pe vremea aceea. Golgota băiatului a durat zece luni, timp în care 
acesta s-a zbătut între viaţă şi moarte. 

Mama I-a visat din nou pe sfânt în luna ianuarie a anului 1998. De data aceasta se făcea că îşi 
pierduse copilul. Acelaşi călugăr i-a apărut iarăşi în vis şi i-a spus: „Ce cauţi? Nu ţi-am spus că Nicolae al 
tău se va face bine?" S-a trezit şi şi-a văzut băiatul dormind liniştit. 

După ce au terminat tratamentul, s-au întors în insula de unde veniseră, în Limnos. Bunicul ridicase o 
mică capelă în curtea casei, în cinstea Sfântului Efrem şi a Sfintei Irina Hrisovalantou. Capela, afiată Ia o 
intersecţie de drumuri, era deschisă tot timpul şi oricine dorea găsea aici Ioc de închinăciune, candelele 
nestingându-se niciodată. La biserica parohiei mămica a dus o icoană a sfântului pe care îl dorea grabnic 
ajutător şi altora în nevoi, aşa cum fusese cu băiatul ei. împărţise şi cărţi în care sunt istorisite minunile 
sfântului. 

Acum când scrie au trecut trei ani de Ia marea încercare pe care o traversase cu băiatul. Investigaţiile 
erau din ce în ce mai rare şi întotdeauna rezultatele s-au dovedit a fi bune. 

încheie mămica: „Doresc din tot sufletul ca sfântul să ajute pe toată lumea, în special însă pe copiii 
mici, care încă nu au apucat să trăiască bucuriile vieţii". 



Mi-a spus să nu mă îngrijorez, copilul se va face bine 

In luna mai a anului 2001 a sosit pe adresa mănăstirii scrisoarea Iui Constantinos Pappas din Corint. 
Pe Sfântul Efrem I-a cunoscut, mărturiseşte, când a fost internat în spital fiul Iui de doi ani şi jumătate, care 
suferea de cardiopatie. O femeie credincioasă Ie-a vorbit despre sfânt şi Ie-a dat ulei de Ia candela acestuia, 
precum şi o mică iconiţă. 

Copilaşul a trebuit să suporte o operaţie pe cord deschis, toate au mers bine spune tatăl şi, mulţumită 
sfântului, după numai şapte zile au putut pleca din spital! 

După doi ani şi jumătate a fost necesară o a doua intervenţie. Extrem de îngrijoraţi, părinţii I-au dus 
iarăşi pe copil Ia acelaşi spital unde pe 27 februarie 2001a avut Ioc operaţia. Pentru a doua oară Sfântul 
Efrem I-a acoperit pe copilaş cu harul său. Micuţul a stat în sala de operaţie douăsprezece ore, operaţia 
fiind extrem de dificilă. 

Când a fost mutat în sala de reanimare, copilul era ca şi îngheţat. Doctorii au făcut tot ce Ie-a stat în 
putinţă ca să-I salveze. Părinţii amuţiseră de durere. Nu au încetat însă nicio clipă, mărturiseşte tatăl, să 
spere într-o minune făcută de sfânt. După ce mama copilului a intrat în sala de reanimare, a aşezat iconiţa 
sfântului pe perna acestuia şi I-a uns cu untdelemn de Ia candelă, copilul a început să revină Ia viaţă, corpul 

începând să i se încălzească treptat. Băieţelul a rămas şapte zile la reanimare, timp în care cu lacrimi în 
ochi sfântul era chemat în ajutor. Intr-o zi acesta îşi făcu simţită prezenţa printr-o mireasmă minunată care 
începu să se răspândească împrejur. 

După alte cincisprezece zile copilul a plecat acasă, starea sănătăţii sale fiind foarte bună. Intr-o 
noapte tatăl 1-a visat pe sfânt, şi acesta i-a spus să nu se îngrijoreze deoarece băieţelul se va restabili 
complet. Şi iarăşi s-a simţit aceeaşi mireasmă extraordinară în atmosferă. Şi-a trezit soţia şi, tămâind 
întreaga casă, i-au mulţumit Sfântului Efrem. 

Sfântul s-a dovedit grabnic ajutător şi tatălui, nu numai copilului, vindecându-1 pe acesta de 
puternice dureri de stomac. 

Tăticul cel mult încercat îşi încheie scrisoarea cu o rugăciune adresată sfântului ca să îl 
învrednicească să vină să i se închine la mănăstire. 



Vindecare minunată a patru copii 

Tot în anul 2001, în luna septembrie, soseşte pe adresa mănăstirii scrisoarea Ecaterinei 
Sevastopoulou din localitatea Haidari. 

Aceasta istoriseşte că prima minune o trăise recent, în acea lună. Fetiţa ei de şase anişori tuşea foarte 
puternic dar numai noaptea, astfel încât mămica a amânat să o ducă la pediatru. In cea de-a patra noapte în 
care copilul nu se mai oprea din tuşit, mămică a luat deodată ulei pe care îl avea de la mănăstire şi cu multă 
credinţă a uns-o pe spate pe fetiţă. Din acea clipă tuşea a încetat complet. 

Minunile făcute de sfânt în acea casă nu au încetat să se arate, toate prin vindecarea celor patru copii 
ai familiei Sevastopoulou. Următoarea întâmplare minunată s-a petrecut cu fetiţa de doi anişori care se 
plângea de mari dureri la burtică. Până să o ducă la doctor mama s-a gândit să aplice acelaşi „tratament" ca 
în cazul fiicei mai mari. Şi pe dată i-au trecut durerile, iar micuţa s-a alăturat bucuroasă la joacă celorlalţi 
copii. Fiul ei de nouă ani şi-a scrântit glezna la şcoală. Când a ajuns acasă, plângând de durere a rugat-o pe 
mamă să îl ungă cu ulei de la candela sfântului pentru a se face îndată bine. Şi exact aşa s-a şi întâmplat. 

Sfântul a fost „prezentat" şi învăţătorului băiatului Ecaterinei. Acesta avea la rândul său un copil care 
suferea de două luni de o boală rară de sânge, care ataca globulele albe. Ieşise din spital cu condiţia să 
urmeze mai departe tratament medicamentos. Ecaterina, care a trăit minunile făcute de sfânt copiilor ei, nu 
a ezitat să îi dea învăţătorului ulei sfinţit de la mănăstire. învăţătorul şi-a uns copilul înainte de-a merge să 
facă investigaţiile medicale cuvenite. Iar rezultatele au ieşit dintr-odată foarte bune, astfel încât bucurie 
mare i-a cuprins pe toţi cei ai casei. 

Şi cumnata Ecaterinei, care avea dese stări de ameţeală a căror provenienţă nu putuse fi depistată de 
medici, s-a făcut bine tot prin intervenţia minunată a sfântului. Acesta i s-a înfăţişat într-o noapte şi i-a 
spus: „Nu te teme, te vei face bine. Acest tratament pe care îl vei face va fi ultimul şi după zece zile boala 
va dispărea complet. S-a întâmplat exact aşa cum visase. înainte să îl vadă în vis pe sfânt îşi spusese că 
sfinţii o uitaseră, începuse chiar să se îndoiască de existenţa lor. Dar sfântul îi spulberase toate îndoielile şi 
i-a arătat, după cum mărturiseşte, nu numai că sfinţii există, dar şi marele dar pe care îl au oamenii, acela 
de a crede! 



„Copilul nu mai are nimic!" 

Mărturia următoare vine din Creta, din partea lui Mirsini Paraskaki din localitatea Hania. Ea vrea să 
depună mărturie spre slava lui Dumnezeu despre vindecarea copilului ei cel mic, Panaioti. Acesta s-a 
restabilit complet în urma rugăciunilor adresate Maicii Domnului şi Sfântului Efrem. 

în urma unui control medical pe care îl făcuse Panaioti, doctorii au constatat că avea melanom la 
ochiul stâng. Starea sănătăţii sale era primejduită. A trebuit să plece în Elveţia. A stat acolo patru zile. 
Fiind consultat de un medic grec, acesta a recomandat întoarcerea în Grecia, lucru pe care nu îl mai 
recomandase şi în alte cazuri similare. S-au întors în ţară într-o sâmbătă, iar a doua zi, duminică se 

strânseră cu toţii - împreună cu fratele lui Panaioti, Emanuil, care era căsătorit - la masă în casa 
părintească. La un moment dat mama s-a apropiat de Emanuil şi cu lacrimi în ochi i-a spus că dacă acesta 
ar avea un copil ar putea să îl boteze cu numele Născătoarei de Dumnezeu şi ar ruga-o să îl vindece pe 
Panaioti. Emanuil i-a răspuns că şi el se gândise la fel. Mama i-a făgăduit Maicii Domnului că va merge în 
insula Tinos pentru a se închina icoanei făcătoarei de minuni de acolo a Buneivestiri, Megalohari. 

încă de la depistarea bolii îşi îndreptase rugăciunile către Maica Domnului şi către Sfântul loan 
Pustnicul, ale cărui moaşte se găseau în regiunea unde stătea ea. Panaiotis s-a mai dus o dată în Elveţia, cu 
scopul înlăturării melanomului care între timp se dezvoltase. Intervenţia chirurgicală a reuşit, doctorii 
constatând că pericolul trecuse şi că pacientul nu va mai avea probleme. Restabilirea completă a sănătăţii a 
avut loc în Franţa. Mama între timp îşi îndeplinise promisiunea făcută Sfintei Fecioare. Când s-a întors de 
acolo, o rudă de-a ei, care avea un copil pe care îl făgăduise Sfântului Efrem, i-a propus să meargă la 
mănăstirea Buneivestiri la Nea Macri. Cu credinţă şi mare nădejde în ajutorul sfântului s-au închinat la 
moaştele acestuia. Ambele femei s-au întors pline de speranţa că Maica Domnului şi Sfântul Efrem îl vor 
ajuta pe Panaiotis. A doua zi au sosit din străinătate şi cei doi băieţi. 

După trei zile, în timp ce citea cartea cu minunile făcute de sfânt, mama 1-a rugat să îi dea un semn 
din care să vadă că este protectorul băiatului ei. Cum citea, a adormit cu cartea în braţe şi a visat un călugăr 
aşezat pe o scară înaltă, pe care urca, şi care s-a întors să îi spună: „Copilul nu mai are nimic." Mama s-a 
trezit imediat, mulţumind sfântului cu lacrimi în ochi. Minunea aceasta s-a completat cu minunea naşterii 
primului copil al fratelui acestuia, o fetiţă care a primit numele Măria, aşa cum promiseseră bunica şi tatăl 
ei. 

Cu dragoste în Domnul îşi ia rămas bun Mirsini de la maica stareţă, dorind ca mănăstirea să fie şi 
mai departe, cu ajutorul Maicii Domnului şi al tuturor sfinţilor, un refugiu adevărat pentru mântuirea 
sufietelor credincioşilor. 



Doctor fără de arginţi 

Intr-o bună zi a sosit la mănăstire un om gârbovit care nu putea să se îndrepte de spate. împreună cu 
maicile, cu soţia şi copilul său a îndreptat fierbinţi rugăciuni către Dumnezeu şi 1-a rugat pe sfânt să 
mijlocească pentru vindecarea sa. Gheorghios Hristidis nu era necunoscut în acele locuri. Mai venise o 
dată, cu ceva timp în urmă, ca să se roage sfântului pentru salvarea unicului său copil. Sfântul i-a primit 
rugăciunile şi 1-a salvat pe copil de la o moarte sigură. Acum, tatăl se ruga pentru a fi el însuşi vindecat, 
având o boală gravă de inimă. 

După ce au cântat cu multă evlavie paraclisul sfântului, omul a plecat de la mănăstire cu o sfântă 
emoţie în sufiet. După numai cincisprezece zile a sosit la mănăstire cu faţa veselă şi luminoasă. Le-a spus 
maicilor că în fiecare zi s-a rugat sfântului, cântând paraclisul împreună cu copilul său. La un moment dat 
casa i s-a umplut de o mireasmă sfântă, ca de la o tămâie binemirositoare. Bărbatul a luat atunci în braţe 
icoana sfântului pe care a sărutat-o cu adâncă evlavie. Mireasma ce ieşea din aceasta nu putea fi descrisă în 
cuvinte... 

După opt zile a avut următorul vis: se făcea că pe când a zăcut bolnav la pat a primit vizita sfântului 
care a venit lângă el şi i-a spus: „Gheorghios, pentru tine am venit", şi s-a aşezat pe pat. Bolnavul a visat 
mai departe că şi-a aşezat capul pe genunchii sfântului şi acesta i-a citit o rugăciune pentru vindecare. Din 
acel moment a început să se simtă bine. 

Acum a venit la mănăstire cu lacrimi de recunoştinţă în ochi şi şi-a atârnat ceasul de aur în dreptul 
icoanei Sfântului Efrem, rugându-1 să îi dea puterea ca să propovăduiască tuturor despre minunata sa 
vindecare. 

Ne-a făcut semn să tăcem 

Mă numesc Caterina Neou şi am 8 ani. Nu ştiam nimic despre Sfântul Efrem până într-o zi când am 
auzit despre el de la părinţi. Sfântul face multe minuni. Şi cu mine a făcut o minune. L-am visat odată că 
era deasupra patului meu. Tata era alături şi făcea metanii, chemându-1 cu voce tare. Mama nu credea şi 

atunci sfântul s-a făcut nevăzut. 

Apoi I-am văzut iarăşi în vis. Eram împreună toţi într-o biserică pe care nu o cunosc. Eram împreună 
cu prietena mea, Măria. Aceasta îmi spunea să mă uit în altă parte. In timp ce sfântul ne spunea ceva, ne-a 
făcut în acelaşi timp semn să tăcem. Eu am început să plâng şi atunci sfântul a alergat spre mine şi m-a 
sărutat pe obraz! 

După aceea visul meu s-a terminat. 

Anexă: 

Harismele Sfântului Efrem 

Profeţii 

In timpul Postului Sfintelor Paşti din anul 1967, în mai multe zile, între 19 şi 21 aprilie, o maică 1-a 
văzut pe Sfântul Efrem neliniştit. L-a văzut că se ruga cu multă ardoare şi amărăciune. Când în genunchi, 
când în picioare, a fost văzut că se ruga cu mâinile îndreptate spre cer. Intra şi ieşea din biserică, se ducea 
în curte, se ducea sus pe munte îngenuncheat, rugându-se împreună cu Maica Domnului. 

Cine ştie de ce! „Poate - îşi spuseră mai târziu maicile - toate acestea le făcea din cauza celor 
întâmplate în acele zile şi rugăciunile erau îndreptate către Dumnezeu pentru a nu se vărsa sânge." 

Este ceva mai puternic în viaţă decât o rugăciune fierbinte? Nenorociri şi furtuni se abat peste 
popoarele lumii, dar rugăciunea potoleşte toate vijeliile şi aduce roade bogate. 

La câteva zile după acel interval de timp maicile au trăit o altă întâmplare. Una dintre acestea l-a 
văzut pe sfânt cu înfăţişarea schimbată. Monahia a terminat de aranjat biserica când, îndreptându-şi 
privirea spre icoana sfântului, a văzut ceva ca o sudoare care se prelingea pe aceasta. A strigat la celelalte 
monahii, care, venind, au început să cânte paraclisul sfântului în timp ce priveau uimite cum din obrajii 
sfântului se prelingeau ca din două izvoare două şuvoaie de mir... Când au ajuns la sfârşitul Sfintei 
Evanghelii, tot corpul sfântului din icoană era acoperit de mir. Celelalte părţi ale icoanei erau perfect 
uscate. 

Poate şi acela era un semn profetic, s-au gândit maicile mai târziu. 

Tot în acea perioadă, una dintre măicuţe a fost martora unui alt fapt minunat. A văzut că din icoana 
sfântului se prelinge mir cu care au umplut un vas întreg. Mirul izvora continuu, dar nu se scurgea în afara 
vasului! 

Aplecându-se să şteargă o pată de sânge de pe jos, una din monahii a auzit o voce dinspre icoană: 
„Va fi şi bine, dar se va întâmpla şi ceva foarte, foarte rău". 

Aceste din urmă cuvinte aveau să se adeverească într-un mod foarte dureros... 



Intervenţie minunată în străinătate 

Pe adresa maicii stareţe a sosit în decembrie 1971 o scrisoare din Iugoslavia, de la Anghelina 
Haralambos. Mărturia ei este legată de o nouă intervenţie minunată a sfântului care l-a scăpat de la 
închisoare pe soţul ei. A trecut ceva timp de la acest lucru dar femeii i-au rămas neşterse amintirile 
întâmplărilor minunate... 

întreaga familie a Anghelinei s-a afiat sub ocrotirea sfântului făcător de minuni. 

Dintr-o imprudenţă, soţul ei, care se afia într-o situaţie bună, s-a văzut târât în închisoare. Au început 
să piardă din averea câştigată. Copii, părinţi, fraţi, surori, bunici, cu toţii şi-au îndreptat gândurile spre 
sfânta mănăstire. 

Soţul i-a povestit soţiei cele pe care ea le scria acum ca mărturie... 

Se afla în celulă şi în timp ce stătea pe un pat nu prea înalt, a văzut în faţa sa un călugăr care ţinea o 
lumină în mână. Acesta i s-a adresat zicându-i: „Să ai credinţă şi curaj, eu îţi voi apăra familia, să nu îţi 
faci griji pentru asta. Şi pe tine te voi apăra. Ne vom revedea la proces", după care s-a făcut nevăzut, 
lăsând în celula cea umedă o mireasmă plăcută. 

In ziua următoare, soţul i-a povestit soţiei toate cele întâmplate în ajun. Cu lacrimi de emoţie, i-a 
spus că era liniştit de-acum şi sigur că sfântul va fi prezent la proces. Soţia i-a dat o iconiţă în care bărbatul 
l-a recunoscut exact pe cel ce i-a apărut în vis şi i-a spus: „Credinţă, curaj, toate vor trece cu bine". 

După încă douăzeci de zile, în clipele când era nerăbdător să afle data procesului, sfântul şi-a mai 
făcut încă o dată apariţia şi i-a spus: „lată-mă iarăşi, de ce te nelinişteşti? Procesul va fl pe 3 septembrie. 

Voi fi acolo, ai încredere". Apoi, iarăşi s-a făcut nevăzut, lăsând aceeaşi plăcută mireasmă în urma Iui. 
Bărbatul a încercat să îi liniştească şi pe colegii de celulă, spunându-le data când va avea loc procesul. 
Neîncrezători spuselor lui, aceştia s-au lămurit repede că a avut dreptate, a doua zi când în mod oficial a 
fost anunţat acest lucru. 

In ajunul procesului, neputând dormi şi aşteptând să se lumineze, bărbatul a aţipit puţin. A văzut 
atunci în faţa ochilor sala de judecată şi pe juraţii pe care îi întâlnise în ajun. Sfântul 1-a chemat pe nume pe 
acuzat: „Haralambie, scoală-te în picioare, eu sunt. Eşti declarat nevinovat". înfricoşat, omul s-a trezit. Nu 
a văzut nimic în faţa ochilor dar a simţit iarăşi în nări mireasma aceea, de-acum cunoscută. 

Procesul s-a terminat. Nu se aştepta nimeni la un rezultat favorabil. Numai bărbatul meu ştia că toate 
se vor termina cu bine, din moment ce auzise sentinţa din însăşi gura sfântului! După puţin timp a ieşit din 
închisoare. 

A venit cu familia la mănăstire. Emoţiile şi sentimentele de recunoştinţă pe care le-a încercat 
bărbatul pentru atâtea intervenţii minunate ale Sfântului Efrem în viaţa lui nu se pot exprima în cuvinte... 
Se umple de bucurie orice om când îl simte pe sfânt atât de aproape de el... 



Prezenţa sfântului în America 

Intr-o bună zi, a sosit la mănăstire o credincioasă care cu multă evlavie a cerut să se închine la 
moaştele sfântului. Venea de departe. Le-a povestit monahiilor că, odată, în America, pe când dormea, s-a 
întâmplat să audă un zgomot la uşă, de parcă ar fi intrat cineva. A deschis ochii şi, ca într-un vis, a văzut o 
lumină suprafirească şi, în ea a întrezărit un călugăr înalt. Femeia a îngenuncheat înaintea acestuia şi a 
auzit deodată că îi spune: „Sunt Sfântul Efrem din Muntele neprihăniţilor, să vii să mi te închini". Şi, 
lăsând în urmă o mireasmă minunată, s-a făcut nevăzut. 

O altă credincioasă din America, grav bolnavă de epilepsie, de îndată ce a auzit de minunile sfântului 
a trimis o rochie de-a sa la mănăstire pentru a fi trecută pe la sfintele moaşte. 

In timpul ce maicile făceau semnul crucii cu acel veşmânt deasupra moaştelor sfântului s-au auzit 
trei zgomote venind dinspre icoană. Când a îmbrăcat rochia femeia s-a făcut pe dată sănătoasă. A venit 
apoi de la acea depărtare unde se afia, în Grecia, pentru a-i mulţumi sfântului pentru ajutorul său minunat. 



Ajutor în temniţă 

Din îndepărtata Suedie a sosit pe adresa mănăstirii o altă mărturie despre prezenţa sfântului lângă un 
întemniţat. Fiind de doisprezece ani în acea ţară, omul se afia acum pe nedrept întemniţat şi condamnat la 
trei ani de închisoare. După ce au trecut cinci luni de închisoare, într-o celulă întunecoasă, în timp ce 
aştepta verdictul Curţii de Apel din data de vineri, 18 decembrie 1981, bărbatul a primit în ajun o vizită 
minunată. Pe la ora 3 noaptea s-a sculat brusc şi s-a ridicat din pat. Cu puţin înainte de a se dezmetici pe 
deplin a văzut în faţa lui un om înalt, slab, cu barbă, îmbrăcat cu o haină lungă, albă. Acesta a început să-i 
zâmbească. Necunoscutul a fost întrebat în suedeză cine este. A răspuns în greceşte: „Mâine veţi afia la 
tribunal vestea eliberării". Deţinutul a insistat în continuare să afie identitatea celui pe care îl avea în faţă şi 
de unde ştia acea veste. A primit acelaşi răspuns: „Mâine veţi afla la tribunal vestea eliberării". 
Indreptându-şi privirea către uşă, întemniţatul a văzut că era încuiată. Intorcându-se apoi spre ciudatul 
vizitator nocturn a văzut ceva ce a mărturisit că nu va uita niciodată. L-a văzut pe necunoscut cum s-a 
micşorat, iar apoi s-a înălţat în partea de sus a celulei şi brusc a dispărut din faţa sa. S-a închinat şi într-un 
târziu a adormit, flind convins că Dumnezeu l-a învrednicit să fie martorul unei minuni. 

A doua zi, la tribunal, după mai multe ore de şedinţă, preşedintele s-a ridicat şi i s-a adresat: 
„Dumneavoastră puteţi să plecaţi". Fostul deţinut a îngenuncheat, şi-a făcut semnul sfintei cruci şi a plecat. 
Pe drum a dat telefon părinţilor săi şi le-a spus că fusese achitat. Părinţii i-au spus că au afiat această veste 
încă din ajun. „De unde, oare?" n-a întârziat să vină întrebarea. „Ne-a spus sora ta care deunăzi s-a dus să 
se roage pentru tine la Sfântul Efrem, la Nea Macri". Dând telefon surorii sale, aceasta i-a confirmat că, 

într- adevăr, joi după- amiaza a fost la mănăstire şi, după îndelungi şi fierbinţi rugăciuni, a simţit că a doua 
zi fiatele ei va fi eliberat. Bărbatul mărturiseşte şi faptul cutremurător că nimeni dintre rudele sale nu 
cunoscuse dinainte ziua judecăţii. 

După alte câteva zile fostul deţinut a primit, de la sora lui, icoana sfântului Efrem şi s-a cutremurat: 
nu era altul decât enigmaticul său vizitator! 

Când a sosit mai târziu în Grecia, primul lucru pe care 1-a făcut a fost să viziteze Mănăstirea 
Sfântului Efrem pentru a se închina la moaştele acestuia, mulţumindu-i. 



„Să vii des, ca să te binecuvântez" 

în decembrie 1979 a venit la mănăstire o tânără care a povestit cum i-a apărut Sfântul Efrem în vis, 
spunându-i că doreşte să vină să se închine la moaştele sale ca să o binecuvânteze. L-a descris ca pe un 
călugăr înalt şi slab. Tânăra l-a întrebat unde locuieşte şi care-i e numele. A primit drept răspuns îndemnul 
de a se duce în localitatea Nea Macri şi de a întreba despre Sfântul Efrem. I-a repetat rugămintea de a veni 
des. 

Timp de douăzeci de zile tânăra a fost văzută la mănăstire, unde venea, se închina, plângea şi pleca 
fără a scoate vreun cuvânt. La sfârşitul perioadei, maicile au văzut-o mulţumind veselă sfântului pentru 
vindecarea ei neaşteptată. Le-a spus că avea o plagă deschisă la sân şi că ar fi trebuit să fie operată, dar 
acum rana s-a închis în chip minunat, spre slava lui Dumnezeu. 

La auzul celor povestite de fată, o credincioasă care se afla în apropiere s-a cutremurat şi a început să 
îl roage şi mai fierbinte pe sfânt pentru propria-i vindecare - suferea de pietre la rinichi. Şi, minune! Piatra 
a căzut chiar în acel moment, iar durerile i-au încetat. 



Doctor Efrem 

Domnul Anastasios Tsinoglou din Atena mărturiseşte că se afia în Spitalul Bunavestire cu 
diagnosticul de epilepsie. La ora două după-amiaza, pe când dormea, a simţit că cineva îl trezeşte. A 
deschis ochii, s-a ridicat pe marginea patului şi a văzut lângă el pe cineva îmbrăcat în alb care i-a întins 
mâna şi i-a spus: „Doctor Efrem, oricând ai nevoie de mine mă găseşti la etajul întâi", după care a dispărut. 
Bolnavul s-a simţit dintr-odată înviorat, s-a sculat şi a plecat în căutarea necunoscutului. La etajul întâi i s- 
a spus că nu există niciun medic cu acest nume. Pe măsură ce a observat din ce în ce mai bine ameliorarea 
clară a sănătăţii sale, bolnavul a început să nu mai aibă niciun fel de îndoială în privinţa doctorului: fusese 
Sfântul Efrem, căruia i s-a închinat mai apoi, dându-I slavă lui Dumnezeu Care este minunat întru sfinţii 
Săi! 

Intervenţii minunate la rugăciunile celor apropiaţi 

Xenia Baker povesteşte cum s-a rugat îndelung Sfântului Efrem. Nu pentru ea, ci pentru mama ei 
care suferea de o formă avansată de miocardită. Fata s-a dus să se închine la Mănăstirea Buneivestiri de la 
Nea Macri. Acolo s-a rugat stăruitor pentru vindecarea celei care suferea mult. Nu au trecut nici două zile 
de rugăciuni fierbinţi până când starea sănătăţii acesteia s-a îmbunătăţit brusc. Când a ajuns la doctor, 
acesta nu a mai depistat nicio boală! 

Fata s-a dus mai apoi împreună cu părinţii la mănăstire, pentru a-i mulţumi sfântului. După rugăciune 
s-au dus în biroul stareţei şi în timp ce istoriseau cele întâmplate, fata a simţit o mireasmă cerească. 

De atunci, au revenit în mai multe rânduri la mănăstire, sfântul arătându-se grabnic ajutător şi fratelui 
Xeniei ce se afia în străinătate. 

Scrisoare din Chicago 

Preacinstită egumenă, 

Mă numesc loanis Fotopoulos şi locuiesc în Chicago de optsprezece ani, începe o ahă scrisoare 
sosită pe adresa mănăstirii. Domnul Fotopoulos mărturiseşte că a avut mari probleme de sănătate Ia 
intestinul gros, trebuind să facă examinări medicale Ia fiecare 8-10 luni. 

Când a sosit în Grecia, în vara anului 1984, a vizitat pentru prima oară Mănăstirea Sfântului Efrem. 
L-a rugat atunci pe sfânt să îl facă bine. Intorcându-se în America, a citit în fiecare zi din minunile făcute 
de sfânt şi punând cartea sub pernă, l-a rugat de fiecare dată, înainte de a se culca, să-1 facă bine. 

Intr-o noapte, l-a văzut pe sfânt în haine de medic venind să îl consulte împreună cu propriul său 
doctor. Pe doctorul său l-a văzut vesel, spunându-i că nu are nimic. Ducându-se la analize, doctorul s-a 
comportat aşa după cum l-a văzut în vis. Sfântul Efrem a intervenit în mod minunat. De atunci, în semn de 
recunoştinţă în fiecare an vine să se închine la mănăstire. 



Unde nu pot ajuta doctoriile 

In dimineaţa zilei de 21 iulie 1986 Vaso Psarou s-a sculat cu puternice dureri în ceafă. In acelaşi 
timp, au început să o doară şi urechile. Durerile o făceau să nu îşi mai poată întoarce capul în nicio direcţie. 
A încercat, zadarnic, diverse remedii. A doua zi s-a dus plângând Ia medic. Acesta i-a spus că din cauza 
bolii cronice de rinichi nu îi putea recomanda niciun fel de tratament pentru problema ei. Doar să se 
înarmeze cu răbdare, pentru că durerile vor scădea în intensitate în opt-zece zile. I-a dat doar o cremă cu 
care să ungă locul dureros. S-a întors acasă încercând în tot acest răstimp să nu îşi mişte deloc capul. 
Sprijinindu-şi capul cu o pernă sub bărbie, s-a aşezat pe marginea patului. In mijlocul lacrimilor ce o 
înecau, Vaso şi-a amintit de cartea cu minunile Sfântului Efrem pe care o primise de la mătuşa ei. Cu un 
gest domol, din cauza durerilor care n-o slăbeau deloc, a luat cartea din bibliotecă. A început s-o citească 
cu multă evlavie. La un moment dat a lăsat-o din mână şi a început să îl roage pe sfânt să o facă bine şi pe 
ea. L-a rugat din adâncul sufletului, cu durere, după cum mărturiseşte. A continuat să citească plângând. 
Apoi s-a simţit de parcă ar fi luat-o somnul. Soţul a ajutat-o să se întindă uşor în pat. Nu şi-a dat seama 
când s-a făcut ziuă, prin mila lui Dumnezeu. La cinci dimineaţa, înainte de a pleca la serviciu, soţul a 
întrebat-o cum se simte, după ce avusese, la prima vedere, o noapte liniştită... Vaso se simţea ca trezită 
dintr-un vis. Şi-a mişcat capul în toate direcţiile, fără să mai simtă nici cea mai mică durere! Atât de 
departe i se părea suferinţa din ajun încât s-a întrebat cu voce tare dacă nu cumva toate acelea s-au 
întâmplat doar în vis... Soţul a asigurat-o însă că numai cu o zi înainte a avut nişte dureri îngrozitoare de 
cap. Fosta bolnavă şi-a adus aminte atunci de Sfântul Efrem şi de rugăciunile pe care i le-a adresat şi a 
înţeles pe loc că acesta nu pregetase să-i vină în ajutor. 

Scrisoarea pe care a trimis-o mănăstirii se termină, ca şi atâtea altele, trimise de cei recunoscători 
pentru binefacerile primite, cu mulţumiri şi recunoştinţă către Dumnezeu, către Maica Domnului şi către 
Sfântul Efrem pe care Vaso îl roagă să fie protectorul familiei sale. 



Călătorind pe mare 

loanis Pagalos, electrician, a trimis o scrisoare cu două mici istorioare din viaţa sa. In cuvinte simple, 
încărcate însă de credinţă, ne povesteşte că s-a întors din străinătate în Grecia, bolnav. Soţia l-a rugat să 
meargă împreună la mănăstire, la Nea Macri. Nu au mai fuseseră niciodată acolo. înainte de plecare, 
bărbatul s-a întins puţin pe pat şi a visat... mănăstirea, aşa cum avea să o vadă peste puţin timp. La 
mănăstire s-a închinat cu evlavie Sfântului Efrem şi pe dată s-a simţit mai bine. A fost apoi binecuvântat 
de maica stareţă care i-a dat şi o micuţă icoană a sfântului, de care electricianul-marinar, nu se va mai 
despărţi niciodată, luând-o cu el pe vas. 

A doua întâmplare s-a legat de ajutorul pe care l-a avut în urma rugăciunilor fierbinţi făcute 

sfântului. Peste numai câteva luni de Ia vizita Ia mănăstire s-a găsit într-o situaţie grea, pe vas, şi nu ştia să 
remedieze o defecţiune apărută pe neaşteptate. Trecuseră de acum câteva zile, zece Ia număr, şi 
electricianul a fost foarte supărat că nu remediase defecţiunea. Disperat, şi-a adus aminte de Sfântul de Ia 
Nea Macri. S-a dus în cabină şi s-a rugat în faţa iconiţei pe care o primise de Ia egumenă. Coborând apoi Ia 
motoare a încercat din nou să repare defecţiunea. Fără întârziere, a desfăcut o piesă, şi-a dat seama despre 
ce e vorba şi luând uneltele necesare, a rezolvat problema. După ce totul a fost gata n-a uitat să meargă din 
nou în cabină, ca să-i mulţumească sfântului. 



Rugăminţi pentru dobândire de serviciu 

Cinstitei egumene i se adresează Dimitrios Barbarigos cu scuzele de a nu fi trimis mai devreme 
propria mărturie despre ajutorul primit de Ia Sfântul Efrem. 

A fost şomer multă vreme şi începuse să-şi piardă nădejdea că şi-ar mai putea găsi vreodată servici. 
A auzit într-o bună zi despre Sfântul Efrem şi a venit Ia mănăstire ca să se închine moaştelor acestuia. S-a 
rugat cu durere şi apoi a simţit multă linişte sufletească şi a fost cuprins de o adâncă bucurie. Toată 
mănăstirea era învăluită de miresme cereşti. L-a rugat pe sfânt să-I ajute să-şi găsească un Ioc de muncă. Şi 
de această dată sfântul s-a lăsat înduplecat de rugăciune. Peste câteva zile i-a apărut în vis, îmbrăcat în alb, 
şi i-a spus că în scurt timp îşi va găsi servici, lucru ce s-a petrecut întocmai. După numai o săptămână, 
Dimitrios şi-a găsit un Ioc de muncă Ia un spital, ca infirmier. De atunci s-a rugat în fiecare zi sfântului ca 
să mijlocească pentru el Ia Tronul ceresc. 



De Ziua Crucii 

In 14 septembrie 1983 un credincios a avut viziunea patimilor Sfântului Efrem. încă de dimineaţă, a 
început să vadă câteva scene. Simţindu-se plin de mânie faţă de cei care îl torturau pe sfânt, avea mare 
evlavie faţă de persoana acestuia; scenele îi mai apăruseră în faţa ochilor şi în alte daţi, dar îl mişcau 
profund de fiecare dată - erau scene care cu greu puteau fi povestite. 

Seara au avut musafiri, a sărbătorit aniversarea soţiei Iui. Printre musafiri, soţul, I-a văzut Ia un 
moment dat şi pe Sfântul Efrem. L-a văzut umblând în camera alăturată. Şi aceasta pentru multă vreme. La 
un moment dat, când s-a îndepărtat de musafiri, soţul a fost „interceptat" de sfânt care I-a sfătuit cum să 
acţioneze într-o anumită problemă personală, după care a plecat. De multe ori, a mărturisit el, sfântul I-a 
sfătuit în diverse probleme sau a făcut profeţii Ia adresa unor persoane cunoscute Iui. 



In biserica Sfânta Sofia 

Una dintre emoţionantele mărturii despre apariţia sfântului a sosit pe adresa mănăstirii de Ia un 
credincios al cărui nume a rămas nedezvăluit. 

Se făcea, mărturiseşte, că în vis, se găsea în Biserica Sfânta Sofia din Constantinopol. Intrând 
înăuntru I-au încercat sentimente amestecate, de evlavie şi părere de rău, şi parcă şi icoanele aveau o 
expresie de adâncă amărăciune întipărită pe chipuri. Pe neaşteptate, i-a apărut în faţa ochilor un călugăr 
înalt, care încerca să aprindă candelele. Indemnându-I să se închine icoanei Mântuitorului, călugărul i-a 
spus: „Am fost aici când au început semnele căderii Constantinopolului". Cel care povesteşte mărturiseşte 
că a văzut icoanele lăcrimând în acel moment. Aşezându-Ie apoi, din nou. Ia locul lor, sfântul i-a spus: 
„Trebuie să Ie ascund, pentru a nu cădea în mâna turcilor". Prin întreaga-i înfăţişare, sfântul arăta o 
nesfârşită durere. Arăta în acelaşi timp foarte, foarte tânăr, cam de douăzeci de ani. 

La sfârşit s-a îndreptat spre altar, lăsând în urmă-i o plăcută mireasmă. 

Ajutor neîntârziat 

O maică mărturiseşte că se afla într-o zi în chilia sa, pregătindu-se de culcare, când în 
semiîntunericul camerei a văzut deodată deasupra capului figuri negre, sălbatice, gata să sară asupra ei. A 
început să strige cât au ţinut-o puterile: „Sfinte Efrem, ajutooor!". Sfântul a apărut imediat în chilie! L-a 
văzut în văzduh, fără să atingă pământul, că face semnul sfintei cruci de trei ori, împrăştiind astfel duhurile 
cele rele. Monahia s-a liniştit mai apoi, mulţumindu-i încă o dată, de această dată în scris, sfântului. 



Accident de maşină 

In vara anului 1978 o femeie a avut loc un accident de maşină în urma căruia medicii nu i-au dat prea 
multe şanse de supravieţuire, căci fiisese puternic traumatizată. Sora ei însă, s-a rugat cu multă credinţă 
Sfântului Efrem, fiind convinsă că acesta o va vindeca. Starea sănătăţii acesteia, care destul de multă 
vreme a fost îngrijorătoare, s-a îmbunătăţit până la urmă, contrar prognozei medicilor. In scurt timp, sora a 
început să simte bine, cu ajutorul minunat al Sfântului Efrem. 



O vizită de-a Sfântului Efrem. Octombrie 1985 

Pe adresa maicii stareţe a sosit o scrisoare a lui Pantelis Goufas din Atena. Acesta a fost supus unei 
intervenţii chirurgicale. înainte de operaţie, venise la mănăstire, şi ceruse ajutorul sfântului. Intervenţia a 
avut loc. Avea însă febră mare, care nu ceda la niciun medicament pe parcursul mai multor zile. Situaţia 
era disperată. 

Intr-o seară a avut un vis în care se afla într-un salon de spital. Era foarte multă lumină. In acel salon 
mai erau şi alte două- trei persoane necunoscute. La un moment dat a văzut, în aceeaşi încăpere, un preot 
brunet, înalt, slab şi cu barbă. Acesta a intrat şi a ieşit de mai multe ori pe balcon, în final oprindu-se la 
marginea balconului, în partea dreaptă. Cu greu, bolnavul s-a ridicat din pat şi s-a dus lângă el. S-a trezit cu 
gândul că cel din vis sigur fusese vreun sfânt şi că în scurt timp febra avea să-i scadă. Aşa s-a şi întâmplat! 
Când a sosit soţia în vizită i-a spus că poate fiisese chiar Sfântul Efrem, căruia, ulterior, i-a recunoscut 
chipul în icoană. 



„Acolo să te duci să o cauţi" 

Intr-o zi un marinar şi-a pierdut vasul. Era atât de supărat încât nu ştia unde ar putea întreba şi ce ar 
trebui să facă pentru a da de o urmă cât de mică. Furtunile şi valurile uriaşe îndepărtaseră mult vasul de la 
destinaţia iniţială. Atunci i s-a arătat în vis Sfântul Efrem şi i-a spus: „Nu te necăji degeaba. Corabia ta se 
găseşte în marea cutare. Acolo să te duci să o cauţi". 

Tot acelaşi marinar a fost salvat în mod minunat în urma unui groaznic accident de maşină. Afiându- 
se în străinătate, după ce şi-a condus soţia care pleca înapoi spre Grecia, s-a întors cu maşina spre casă. 
Ninsese şi, derapând din cauza zăpezii, maşina a căzut într-o prăpastie. Câţiva şoferi care treceau pe drum 
şi au văzut accidentul, au coborât în prăpastie, convinşi că nu vor găsi decât trupul neînsufleţit al şoferului. 
Şi când acolo ce să vezi? Maşina, într-adevăr, se făcuse bucăţele. Şoferul era lovit, însă nu grav. Lângă el 
s-au găsit două lucruri: iconiţa sfântului Efrem şi buletinul! Iconiţa o avea de la soţia lui, care i-o pusese în 
valiză... Valiza însă, împreună cu toate celelalte lucruri, în afară de iconiţă şi buletin - care a fost de folos 
pentru aflarea adresei ca să fle înştiinţaţi cei de acasă- se pierduseră în prăpastie... 



Vindecarea unei tumori la sân 

M.F. din Kalamata mărturiseşte că de aproape un an îşi depistase o tumoare Ia sân, care între timp se 
mărise. Trebuia să suporte o intervenţie chirurgicală. Era bolnavă însă şi de inimă. Orice operaţie era mai 
dificilă din această cauză. S-a dus totuşi Ia un spital din Atena pentru intervenţia chirurgicală. S-a stabilit şi 
data operaţiei. Un bun prieten de familie şi-a exprimat dezacordul şi a sfătuit-o să o „şteargă" de Ia spital, 
să nu accepte operaţia şi să meargă Ia mănăstire. Ia Sfântul Efrem, să bea agheasmă şi astfel se va face 
bine. „Nu crezi, aşa-i? Şi totuşi sfântul o să îţi trimită astă-seară un semn". 

Femeia s-a simţit ruşinată. S-a băgat sub plapumă şi a strigat cu durere: „Sfinte Efreme, tu ştii cât de 
greu este să mai plec acum din acest Ioc. Dar ştiu că tu poţi veni lângă mine, să fii în locul doctorului. 
Banii pe care i-aş fi dat aici am să îi aduc Ia mănăstire, spre mulţumire". Aşa s-a şi întâmplat. Pacienta a 
adormit în scurtă vreme şi sfântul nu a pregetat să îi arate cât e de aproape de ea. 

A văzut, în vis, că se afia într-o biserică a Sfântului Nicoiae. Printre alţi mulţi preoţi în odăjdii 
finmoase. Ia praznicul mănăstirii i-a văzut pe Sfântul Efrem şi pe Sfântul Nicoiae. Intrând cu prietenele 
pentru a se închina, privirea femeii s-a oprit asupra icoanei Sfântului Efrem. In faţa icoanei ardea o candelă 
care împrăştia în jur o lumină albăstruie. Le-a spus atunci prietenelor ei că acel mic proschinitar fiisese 
făcut de mama ei pentru sănătatea copiilor ei. Numai că era făcut Ia o mare înălţime şi nu puteau să ajungă 
să se închine. A visat în continuare că a făcut trei metanii în faţa sfântului şi apoi s-a trezit. 

După o vreme a intrat în salon chirurgul care urma să o opereze. Văzând istoricul medical şi boala de 
inimă de care suferea, s-a hotărât, brusc, să îi recomande o terapie medicamentoasă. Pacienta nu mai putea 
de bucurie! Drumul către Sfântul Efrem îi era de acum deschis. A ajunse acolo, s-a închinat, s-a rugat, a 
luat agheasmă şi în numai câteva zile s-a făcut pe deplin sănătoasă. 

Ii mulţumea încă o dată acum, în scris, plină de o adâncă recunoştinţă. Sfântului Mare făcător de 
minuni Efrem... 



Sfântul are mulţi prieteni în localitatea Kalamata... 

Astfel, o credincioasă pe nume Electra Katsilieri, care avea probleme cu picioarele, şi nu putea să se 
ridice ca să umble, după ce a afiat despre Sfântul Efrem (citind una dintre cărţile cu minunile sale), a luat 
icoana acestuia în braţe şi I-a rugat, suspinând, să o facă bine şi pe ea. A fost vindecată nu numai de 
semipareza de Ia picioare, dar şi de boala pe care o avea Ia ochi... 

O altă credincioasă a fost vindecată de cancer Ia creier, cu o simplă binecuvântare cu o carte care 
avea pe copertă icoana sfântului şi conţinea minunile făcute de acesta! 

O femeie oarbă s-a urcat odată, din greşeală, în alt autobuz, care nu mergea în satul ei. Se afia acum 
în mijlocul drumului şi, neştiind, ce să facă I-a rugat pe sfânt să o ajute cum ştia el mai bine. Sfântul i-a 
trimis pe dată pe cineva cunoscut în ajutor. Cunoştinţa care a găsit-o acolo i-a povestit cum, aşteptând 
autobuzul într-o staţie anterioară, ceva o determinase să vină să ia autobuzul din această staţie, unde o 
găsise pe Katerina, prietena ei, şi astfel a reuşit s-o ajute. Cine s-ar putea îndoi de faptul că sfântul a fost 
cel care mijlocise în taină toate acestea? Femeia cea oarbă îl iubea mult pe Sfântul Efrem. Intr-o zi, când 
cineva a vizitat-o şi i-a citit despre el, o mireasmă cerească a început să plutească în aer. 

O altă întâmplare minunată este descrisă de Măria Costea. Aceasta se întorcea într-o seară acasă, 
după ce întreaga zi se luptase să stingă focul, pe câmp, pentru a nu i se distruge munca. Epuizată până 
peste poate, nu a mai putut decât să întindă mâna ca să ia puţină agheasmă de Ia Sfântul Efrem şi să îl 
cheme cu credinţă: „Sfinte Efreme, fă-mă bine, căci mă sfârşesc". Şi, înarmată numai cu credinţa şi cu 
agheasmă, femeia a prins îndată puteri. 

Pe o altă credincioasă din Kalamata sfântul a înştiinţat-o, în vis, despre fata ei care era bolnavă. 
Mama afiase de puţină vreme despre sfânt şi, după ce a citit paraclisul, s-a culcat. A avut apoi un vis ciudat 
în care i-a apărut icoana sfântului atârnată într-un copac, în curte. Speriată, I-a întrebat ce caută acolo când 
ar trebui să fie Ia mănăstire. Sfântul s-a făcut nevăzut şi ea s-a văzut dintr-odată în casa fiicei ei din 
Kalamata. Şi-a văzut fiica prăbuşită pe pat, plânsă toată, şi i-a spus să o lase în pace. A doua zi, mama a 
primit un telefon de Ia un nepot de-al ei care o chema să vină repede Ia Kalamata, pentru că fiica ei nu era 

deloc bine. Sfântul, se vede treaba, îi arătase aceasta prin visul din noaptea precedentă. 

Intr-o zi, sfântul i s-a arătat unei maici care era foarte supărată pentru că nu putea să depăşească o 
problemă pe care o avea. I s-a arătat în raclă şi a făcut în aşa fel încât să i se vadă toracele ce fusese torturat 
îndelung. I s-a adresat cu următoarele cuvinte: „Merită să suferim şi noi puţin pentru dragostea lui 
Hristos". Maica a avut impresia că sfântul a răspuns astfel, în vis, întrebărilor ei, şi s-a sculat eliberată de 
gândurile care o frământaseră atâta. 

Aceeaşi monahie a trăit o întâmplare minunată. Odată, când s-a îmbolnăvit, a primit de la mănăstire 
puţin ulei de la candela Sfântului Efrem cu care, ungându-se, s-a vindecat. 

Sfântul Efrem şi-a făcut simţită prezenţa binefăcătoare nu numai în Kalamata, ci, după cum o 
dovedesc numeroasele mărturisiri sosite pe adresa mănăstirii, în toate colţurile lumii: în America, în Cipru, 
în Ierusalim, în Anglia, în Suedia. Din toate părţile au sosit pelerini închinându-se smeriţi în faţa 
mormântului şi a moaştelor Sfântului Efrem, lăsând noian de mărturii despre ajutorul primit. Maicile au 
fost martore alungării duhurilor necurate, izvorârii de agheasmă sau de mir din icoanele sfântului sau din 
mormântul acestuia. Acestea l-au văzut de nenumărate ori liturghisind, tămâind icoana Maicii Domnului, 
făcând metanii. L-au văzut binecuvântându-le de câte ori ridicau sfintele moaşte pentru a le pune în 
biserică şi ajutându-le el însuşi să ducă racla... 

Călugăriţele de la Sfânta Mănăstire de la Nea Macri se simt de multe ori neputincioase să 
istorisească cele de neistorisit... Ele însele dau ca exemplu cele trăite de o credincioasă care s-a învrednicit 
a-1 vedea pe sfânt şi 1-a auzit pe acesta spunând că numai harul lui Dumnezeu a făcut posibil acel lucru. Şi 
sfântul a repetat de mai multe ori: „...numai harul lui Dumnezeu, harul lui Dumnezeu". Acesta este 
adevărul, scriu monahiile. Ni se cere inimă curată şi multă trudă în nevoinţele duhovniceşti ale fiecăruia. 



Moartea lui Fotis Kontoglou 

Zile grele a petrecut Fotis Kontoglou la spital înainte de a-şi lua rămas bun de la lumea aceasta. In 
tot acel răstimp, soţia sa. Măria, s-a rugat îndelung pentru vindecarea lui. L-a chemat în rugăciunile sale pe 
Sfântul Efrem, pentru a mijloci acest lucru la tronul cel ceresc. In casa Kontoglou s-a zugrăvit prima 
icoană a sfântului. Cu o oarecare îndreptăţire soţia a aşteptat acum un semn de la acesta. 

Şi ce taină mai presus de vederea minunată a Sfântului Efrem purtând sufietul soţului ei în lumină, 
spre ceruri, i s-ar fi putut înfăţişa înaintea ochilor? A rămas mută de uimire văzând toate acestea... Ce 
puteau să însemne oare? Mirarea i s-a spulberat odată cu apelul telefonic primit de la spital prin care a fost 
anunţată de proaspăta adormire întru cele veşnice a soţului ei. 



„Oare te-am binecuvântat?" 

Domnul Constantinos Dermetzoglou s-a văzut în vis înăuntrul bisericii Sfântului Efrem, încercând să 
aprindă o lumânare în faţa sfintelor moaşte. Deodată, şapte oameni au sărit să-1 împiedice, deoarece, după 
cum avea să observe mai târziu, în faţa moaştelor se afla deja o lumină lucitoare ce închipuia diferite 
forme. Uimirea i-a fost atât de mare, încât credinciosul s-a aruncat cu faţa la pământ. Atunci a apărut 
sfântul din icoană, s-a apropiat de cel ce rămăsese mut de la această grozavă vedenie şi l-a întrebat simplu: 
„Oare te-am binecuvântat?" Domnul Dermetzoglou a înclinat atunci capul cu multă evlavie în faţa 
Sfântului Efrem, primindu-i binecuvântarea! 



lartă-mă. Sfinte Efrem, te rog să mă ierţi! 



^ Fotios Kontoglou (1896-1965), prozator şi pictor, a fost un înfocat militant pentru reîntoarcerea Greciei spre canoanele picturii 
bizantine. Stilul său scriitoricesc îmbina elemente din povestiri laice cu elemente din tradiţia Bisericii, (n.tr.) 

o tânără mărturiseşte că într-o bună zi a încercat să asculte cuvintele stareţei, care nu reuşiseră însă 
să îi atingă inima pentru că nu era întărită în credinţă. Când s-a dus să se întindă în camera de oaspeţi, a 
văzut sub candelă, în picioare lângă perete, pe sfântul protector al mănăstirii. A rămas acolo multă vreme, 
după ce s-au stins pe rând luminile în întreaga mănăstire. Tânăra a încercat mai multe sentimente, dintre 
care cel mai copleşitor a fost cel al vinovăţiei, şi a strigat din adâncul sufletului: „Sfinte Efrem, te rog să 
mă ierţi pe mine păcătoasa, iartă-mă!" 

Poate, şi-a spus mai apoi, acesta era lucrul pe care îl aştepta şi sfântul: metania ei, pocăinţa ei pentru 
împietrirea pricinuită de necredinţă. 



Binecuvântările Sfântului Efrem 

Multe sunt binecuvântările pe care le-au simţit maicile din partea Sfântului Efrem. Acesta s-a 
înfăţişat în faţa stareţei Macaria înveşmântat tot în lumină, în timp ce aceasta se afla pe verandă şi transcria 
minunile sale, primite de la diverse persoane credincioase. Uimită de cele văzute, maica a început să îşi 
facă semnul Sflntei Cruci, repetând gestul de mai multe ori. In tot acest răstimp sfântul nu a încetat s-o 
privească blând, binecuvântând-o. 

Binecuvântând şi strălucind în sfântă lumină 1-a văzut şi o altă maică pe Sfântul Efrem într-o zi, în 
curtea mănăstirii. In timp ce primea binecuvântarea cerească, din cauza adâncii evlavii ce o cuprinsese 
călugăriţa şi-a acoperit faţa. 

O altă întâmplare a fost descrisă de o credincioasă care 1-a văzut pe sfânt în Sfântul Altar, îmbrăcat în 
veşminte alese, înconjurat de flinte îngereşti şi strălucind de lumină. Şi apoi există multe trăiri personale 
ale maicilor şi pelerinilor care nu de puţine ori au simţit prezenţa sfântului în diferite feluri: la litaniile cu 
Sflntele Moaşte sau în momentele închinării cu credinţă în faţa acestora. 



„Nu te teme, te voi ajuta!" 

Un student la medicină în România le-a povestit maicilor următorul vis: se făcea că era răpit şi închis 
într-un palat, într-o situaţie disperată. A reuşit să se strecoare afară şi a început să strige după ajutor. Atunci 
i s-a înfăţişat dinainte un tânăr înalt, cu înfăţişare de soldat. L-a privit cu multă dragoste şi i-a făcut semn 
să se apropie, întrebându-1 ce s-a întâmplat. I-a răspuns că se afla acolo întrucât fusese răpit. „Nu te teme, 
te voi ajuta!", a fost răspunsul pe care l-a primit. Când tânărul a încercat să se apropie mai mult, ca să îi 
mulţumească, a fost alungat cu hotărâre. Pe când îl vedea pierzându-se în lumină a insistat totuşi să afle 
numele necunoscutului. „Sunt Sfântul Efrem", au fost singurele cuvinte pe care le-a mai auzit. Când s-a 
trezit, tânărul a fost pe deplin convins că din acel moment avea un nou protector. Aceasta avea să i se 
confirme şi mai târziu, când a constatat că în afară de Sfântul Nicolae a intervenit în rezolvarea 
problemelor sale şi Sfântul Efrem şi astfel toate problemele pe care le avea au intrat pe un făgaş normal. 



„Am trecut şi pe acasă pe la tine'' 



Eleni Ghianaki, originară din Cipru, locuia de mai multă vreme la Londra. De zece ani era suferindă 
de inimă. Avea şi un fiu bolnav de tromboflebită. A fost internată în spital, unde, foarte amărâtă, citea 
aşezată în fotoliu minunile Sfântului Efrem, în aşteptarea deciziei medicilor. Deodată a auzit trei bătăi în 
geamul salonului unde se afla. Nu a văzut, însă, pe nimeni. Intorcându-se spre cartea pe care o ţinea în 
braţe s-a întrebat dacă nu cumva fiisese chiar Sfântul Efrem. A simţit atunci o plăcută mireasmă care a 
umplut salonul. Emoţionată, a început să se roage sfântului să o facă bine şi i-a spus şi de boala flului ei. 
Ca răspuns la rugăciunile sale a auzit clar o voce lângă ea care i-a spus: „Am trecut şi pe acasă pe la tine. 
Băiatul tău doarme acum liniştit în fotoliu. Să nu te îngrijorezi, se va face bine!" 

Izbăvirea din lanţurile drogurilor 

O mărturie tulburătoare despre schimbarea minunată a unui tânăr ce de multă vreme rătăcea prin 
viaţă a sosit pe adresa mănăstirii în februarie 1988. 

Născut în Grecia, tânărul a ajuns în Anglia, unde a întâlnit o fată cu care s-a căsătorit. Cu timpul însă, 
a început să se drogheze şi tânăra 1-a părăsit. Deznădăjduit, s-a întors acasă unde a întâlnit o altă fată cu 
care a avut şi un copil. Nici cea de-a doua căsătorie nu a avut însă mai mult succes decât prima, victimă 
căzându-i de data aceasta şi micuţa făptură nevinovată. Tânărul a încercat să îşi înece amarul în băutură. 
Situaţia a devenit disperată. 

Intr-o seară târziu, în timp ce se afla într-un loc rău famat, gânduri negre de sinucidere au început să 
îi acapareze mintea. S-a uitat după un taxi, dar n-a găsit nicăieri. Şoferii de taxi erau în grevă! Atunci a 
văzut un şofer de taxi, înalt, brunet că îi apare în faţa ochilor şi îi spune: „Hai înăuntru. Ştiu unde locuieşti, 
te voi duce acasă." Pe drum însă, acel neobişnuit şofer a început să îi spună tânărului toate relele pe care le 
făcuse acesta în viaţa lui. Când au ajuns în faţa casei i-a spus iarăşi: „Acum poţi coborî. Am ajuns." Nici n- 
a coborât bine din maşină că atât aceasta, cât şi neobişnuitul taximetrist s-au făcut nevăzuţi! Tânărul a 
realizat că i se întâmplase ceva nemaiîntâlnit. A intrat în casă şi a căzut la picioarele părinţilor săi, cerându- 
le iertare pentru viaţa dezordonată şi pentru amărăciunea pe care le-a făcut-o atâţia ani. 

La auzul ciudatei istorisiri mama băiatului a fugit şi a adus icoana sfântului Efrem, pentru că 
înţelesese că despre el fusese vorba. într-adevăr, tânărul 1-a recunoscut în icoană pe cel care îl salvase de la 
moartea trupească şi sufletească! 



După câteva zile cancerul pur şi simplu dispăruse! 

Nenumărate sunt cazurile de boli grave pe care Sfântul făcător de minuni Efrem le vindecă în mod 
minunat. Printre ele şi temuta boală a cancerului. Eleni Katsiki din Tesalonic s-a rugat cu multă evlavie la 
Sfântul Efrem pentru vindecarea cumnatei sale, care era bolnavă de cancer la sân. Ii făcea mereu acesteia 
semnul Sfintei Cruci cu untdelemn de la candela sfântului, crezând cu tărie că acesta o va face bine. Şi 
sfântul i-a ascultat rugăciunea. Intr-o seară 1-a văzut în faţa ochilor ţinând în mâini ceva ca un băţ de care 
atârna o bucată de came. „Vezi asta? - a întrebat-o sfântul, am luat-o de la cumnata ta." După câteva zile 
cancerul pur şi simplu dispăruse! 



Doctorii n-au mai găsit nimic 

Arghiros Moraitis din Tesalonic a cerut ajutorul Sfântului Efrem pentru vindecarea afecţiunii grave 
de care suferea. De câtăva vreme îl supăra inima. Medicii i-au spus că avea probleme la trei artere. 
Verdictul urma să-1 afie în urma unor analize finale necesare. 

Având nădejde că Sfântul va mijloci pentru vindecarea lui, a citit paraclisul acestuia la spital şi, când 
a făcut analizele finale, rezultatul a fost uimitor! Doctorii n-au mai găsit nimic. Sfântul Efrem le-o luase 
înainte. 



Trecând graniţe şi confesiuni 

Mărgărita Theodoropoulou mărturiseşte şi ea despre felul în care Sfântul Efrem i-a salvat viaţa. Ea e 
nemţoaică de origine, romano-catolică, căsătorită în Grecia şi locuieşte în Atena. Din ianuarie 1986 au 

început problemele sale de sănătate. A fost internată la mai multe spitale din Atena, având o boală gravă de 
inimă despre care doctorii spuneau că nu putea fi vindecată decât în urma unui transplant în străinătate. De 
când a afiat de boala ei, o prietenă a alergat la mănăstire la Sfântul Efrem pentru a-1 ruga să o ajute pe 
bolnavă. 

Intr-o dimineaţă Mărgărita a primit vizita unui doctor pe care nu îl mai văzuse şi care i-a cerut detalii 
despre boala sa, voind să-i afie şi numele. I s-a părut ciudat, deoarece mulţi doctori ştiau despre cazul ei. I- 
a cerut să îi prescrie un sirop, fiindcă tuşea. Doctorul cel misterios, privind-o insistent, a dat din cap, i-a 
şoptit ceva, nu-şi aminteşte ce, şi a plecat. 

Degeaba a încercat a doua zi pacienta să afle identitatea doctorului. Nimeni nu-1 cunoştea. Mai mult, 
medicii au început să pună la îndoială sănătatea ei mintală... 

După o vreme Mărgărita a plecat în Germania, pentru a face operaţia de transplant. In tot acest 
răstimp prietena ei nu încetase să se roage Sfântului Efrem. Cumpărase şi o icoană a lui, pe care i-o trimise 
Mărgăritei în Germania prin fiul acesteia. 

In februarie 1987, medicii s-au hotărât să-i facă operaţia de transplant. Mărgărita, în pat cu icoana 
sfântului în braţe, după ce se rugase mai mult, a aţipit şi apoi deodată a auzit o voce care i-a spus în 
nemţeşte: „Sunt lângă tine". S-a trezit tulburată şi a încercat să vadă în salon chipul celui care îi şoptise 
acele cuvinte. După puţin timp şi-a dat seama că fusese Sfântul Efrem. Din acel moment s-a făcut bine. 
Operaţia de transplant s-a amânat. Zi de zi pacienta se simţea tot mai bine. Atunci a înţeles cine fusese 
doctorul necunoscut de la Atena. 

Complet restabilită, primul drum pe care 1-a făcut când a sosit în Grecia a fost bineînţeles, la 
mănăstirea Sfântului Efrem pentru a-i mulţumi. De atunci mărturiseşte că îl cheamă zilnic în rugăciuni ca 
să fie protectorul întregii sale familii. 



Căutând mănăstirea Sfântului Efrem 

Constantinos Papadopoulos a venit în primăvara lui 1986 din Londra în Grecia. A vizitat mai multe 
mănăstiri, dar pe cea de la Nea Macri nu a reuşit să o găsească, deşi îşi dorise mult să se închine acolo, 
într-o seară, afiându-se la pensiunea unde găzduise, a căzut în baie şi s-a rănit foarte tare la un picior, sub 
genunchi. In acea seară i s-a înfăţişat Sfântul Efrem, după cum îl pomenise în rugăciunile sale necontenite, 
deşi nu se învrednicise să ajungă să se închine la moaştele sale. L-a rugat din tot sufietul să îl ajute să se 
poată ridica pe picioare şi să-i vindece rana, astfel încât să nu fie nevoie de intervenţie chirurgicale. I-a 
promis că, dacă îl va ajuta, va face tot posibilul să meargă la mănăstirea Sfântului Efrem. Iar a doua zi rana 
i s-a închis ca prin minune. N-a întârziat să-şi îndeplinească promisiunea. 



în semn de recunoştinţă 

Un neobişnuit semn de recunoştinţă a primit în Canada domnul Dimitrios Lacridonis. în urma unui 
accident de muncă a suferit puternice arsuri, trebuind să se interneze în spital. Doctorii nu i-au dat nicio 
speranţă. Singura speranţă a rămas la Dumnezeu şi la Sfântul Efrem. Acesta l-a vindecat în mod minunat, 
ajutându-1 să poată umbla din nou şi chiar să obţină o mică pensie cu care să îşi poată întreţine familia. 
Recunoştinţa i-a fost atât de mare încât i-a trimis sfântului suma de 100 de dolari. Atunci s-a întâmplat 
ceva nemaivăzut! Cum se afia departe, acolo în Canada, i-a apărut pe mână o picătură din agheasmă 
sfântului! Nimeni nu era lângă el ca să îl fi stropit cu apă... A înţeles că astfel sfântul i-a trimis 
binecuvântarea lui. Toţi membrii familiei au fost binecuvântaţi făcându-se semnul Sfintei Cruci asupra lor 
cu acel mic şi preţios dar. 

întărire în deznădejde 

Intr-o bună zi a sosit Ia mănăstire un credincios din Tesalonic. Cu multă credinţă s-a rugat sfântului 
să îi dea un semn de întărire, întrucât era foarte deznădăjduit. După o săptămână, aflându-se în Tesalonic, 
un prieten i-a făcut cadou o iconiţă a Sfântului Efrem pe care s-o poarte tot timpul Ia gât. Din acel moment 
a simţit că prinde curaj şi că poate depăşi greutăţile vieţii. Starea de deznădejde a dispărut şi a căpătat atâta 
putere încât s-a apărat singur într-un proces în care era incriminat, avocaţii fiind în acea zi în grevă! Şi şi-a 
dovedit nevinovăţia, fiind în cele din urmă achitat. Tot timpul procesului a cerut ajutorul Sfântului Efrem. 
După ce s-a terminat totul, bărbatul a alergat Ia mănăstire şi I-a găsit pe sfânt zâmbindu-i din raclă şi parcă 
spunând: „Da, am fost lângă tine!" 



Rugăciune pentru o soră grav bolnavă 

Ecaterina Anagnostopoulou din Tripoli se afla Ia spital lângă sora ei care trecea prin clipe grele după 
ce a adus pe lume un copil prin cezariană. Apoi a prezentat simptome de peritonită, fusese operată, şi acum 
trebuia să treacă cinci zile critice până când doctorii se puteau pronunţa într-un fel sau altul. Toată familia 
era în alertă. Ecaterina I-a rugat pe duhovnicul ei să se roage pentru sănătatea surorii sale. In aceeaşi zi 
Ecaterina a primit o vizită neaşteptată! 

Stătea lângă sora ei şi pentru câteva momente îşi sprijinise capul în palme. Atunci a apărut în uşa 
salonului un călugăr tânăr, care ţinea în mâini propriile ei mătănii! Era foarte încurcată. Cine să fle acel 
monah? Şi de unde îi găsise mătăniile, din moment ce acestea erau în geantă? Oricum avea sentimentul că i 
se întâmplă ceva minunat... 

A doua zi a luat din nou legătura cu duhovnicul ei, care a liniştit-o asigurând-o că în ajun făcuse 
rugăciuni către un sfânt care obişnuieşte să viziteze spitalele... Nu a apucat să-i spună numele, căci 
Ecaterina i-a luat-o înainte cu descrierea neobişnuitei vizite primite. Totul i s-a lămurit când, ieşind din 
spital împreună cu sora ei, complet vindecată, s-au închinat împreună Ia icoana Sfântului Efrem pe care au 
văzut-o Ia duhovnicul Ecaterinei. 



Starea sănătăţii era foarte gravă 

„Preacinstită maică egumenă Macaria, 

Mă numesc Dimitrie Mihelakakis şi am 27 de ani" - începe mărturie din mai 1994. 

In IO decembrie 1992, Dimitrie a ajuns de urgenţă Ia spital în urma unui grav accident de 
motocicletă. Intervenţia chirurgicală a durat nouă ore şi jumătate. La sfârşitul operaţiei, medicii au anunţat 
familia că din păcate nu erau şanse de supravieţuire şi că se puteau aştepta ca până în zori flul lor să 
părăsească această lume. Avea multiple rupturi de bazin, de intestine, de flcat şi splină, şi ale sistemului 
urogenital. Mâna dreaptă îi era ruptă. De asemenea şi bărbia. 

In seara aceea mama Iui I-a uns cu ulei de Ia Sfântul Rafail. Doctorii s-au mirat că tânărul mai era 
încă în viaţă a doua zi dimineaţă. Astfel a început înfricoşătorul maraton pentru viaţa Iui Dimitrie. După 
două săptămâni a fost nevoie de o nouă intervenţie, prin care a trecut cu bine. După două luni tânărul a 
putut să părăsească spitalul. Cineva i-a recomandat un bun urolog din Anglia. A aranjat o întrevedere cu 
acesta în Anglia. înainte de plecare soţia unui bun prieten i-a vorbit despre Sfântul Efrem. Astfel s-a făcut 
că Dimitrie s-a dus să se închine Ia moaştele acestuia. A luat binecuvântare şi de Ia maica stareţă şi a doua 
zi a zburat spre Londra. După mai multe investigaţii i s-a spus că starea sănătăţii sale era foarte gravă, fiind 
necesară implantarea unui mecanism pentru buna funcţionare a rinichilor. S-a stabilit data operaţiei. în tot 
răstimpul şederii în Anglia, Dimitrie, ca şi mama Iui de altfel, n-au contenit să se roage cu râvnă Sfântul 
Efrem. Luaseră cu ei o carte din care citeau zilnic. în timp ce citea minunile sfântului, mama a simţit o 
ciudată şi plăcută mireasmă. înainte de a intra în sala de operaţie mama şi logodnica Iui I-au sărutat şi I-au 
încurajat. îndată după operaţie prima grijă a Iui Dimitrie a fost să întrebe dacă s-a făcut implantarea 

mecanismului. A primit răspunsul că nu a mai fost nevoie. Doctorul i-a spus că, operându-I, a observat că 
starea Iui e mai puţin gravă decât se constatase în urma analizelor. Nu a mai fost nevoie de multe dintre 
intervenţiile pe care Ie preconizaseră, nici de implantarea mecanismului. 

La scrierea scrisorii, după un an şi jumătate de Ia evenimente, tânărul se restabilise complet şi-şi 
reluase serviciul. Sfântul Efrem I-a făcut bine, lucru pentru care îi va rămâne recunoscător. 



Mi-am găsit un sfânt protector 

Tânărul Antonie, originar din Creta şi student Ia medicină în Serbia, i-a scris maicii stareţe în aprilie 
1994, pentru a-şi adăuga şi el propria mărturie la atâtea altele primite. Aflase despre Sfântul Efrem de Ia o 
prietenă care îi adusese şi o carte. Fata îi spusese cât de mare făcător de minuni era sfântul şi cât de mult 
ajută sufletele mult încercate. 

înainte cu un an şi jumătate tânărul s-a aflat într-o situaţie critică în privinţa studiilor sale, riscând 
chiar exmatricularea, lucru care se întâmplase şi altora ce se găseau în aceeaşi situaţie. La scrierea acestor 
rânduri către mănăstire a mărturisit că ar fi trebuit să se găsească în anul trei de facultate. Prin intervenţia 
minunată a Sfântului Efrem în care începuse să creadă cu ajutorul prietenei Iui, se afla acum din nou în 
primul an, reuşind să scape însă de situaţia de a fl dat afară. Prietena I-a uns cu ulei de Ia candela sfântului 
înainte de a se duce la şcoală să vadă ce se hotărâse în privinţa lui. I-a dat slavă lui Dumnezeu când nu s-a 
văzut pe lista celor exmatriculaţi. 

In ciuda acestor lucruri a fost nevoit să ascundă adevărul părinţilor săi pentru a nu îi necăji. A 
mărturisit maicii stareţe nimicnicia sa şi viaţa de lenevie de până atunci pe care de acum încolo însă şi-o 
dorea cu totul altfel. 

In acest scop îl ruga pe sfânt să îl ajute să îşi ia cu bine examenele, ca să nu mai fle nevoit să spună 
minciuni părinţilor. Voia ca de atunci încolo să Ie dea acestora adevărate motive de bucurie, bucurie 
îndelung căutată şi râvnită de-acum de sufletul Iui. Ştia că se află pe drumul cel bun, pe care dobândise şi 
un ajutor de nădejde în persoana Sfântului Efrem, protectorul Iui. A rugat-o în scrisoare pe egumena 
Macaria ca să facă rugăciuni pentru el, iar sfântului i-a trimis... o poezie, prinos al sufletului încărcat de 
recunoştinţă... Sfântului care va ajunge, cum spun versurile, să se facă cunoscut într-un mod minunat pe 
care numai el îl ştie, şi la inimile care acum încă nu îl cunosc... 



Acum pot să stau în sfârşit în picioare 

Doamna Papadopoulos E., o femeie în vârstă din Australia, îi scrie maicii stareţe, începând prin a 
mărturisi că aflase despre Sfântul Efrem citind primele două volume din cărţile ce cuprindeau minunile 
făcute de acesta. Au mişcat-o adânc cele citite, mucenicia sfântului şi multele sale faceri de bine. 

L-a îndrăgit mult pe sfânt şi a rugat-o pe maica stareţă să facă un paraclis pentru ea, deoarece era 
bolnavă de ani de zile. In ultimele două luni căzuse la pat, neputând să se ridice şi având dureri mari de 
şale şi la unul din picioare. Deşi suferise o intervenţie chirurgicală, starea sănătăţii nu se îmbunătăţise 
deloc. 

Intr-o seară, pe când citea prima din cele două cărţi, a auzit o voce care îi spunea: „Ridică-ţi 
picioarele". Cu multă uşurinţă a putut să facă mişcări Ia care nu îndrăznise să spere mai înainte. A 
mărturisit că deşi se simţea nevrednică de astfel de binefaceri, după două săptămâni de la auzul acelei voci 
a putut să meargă încet-încet prin casă şi să-şi rezolve treburile gospodăriei. 



Cred că sfântul ne ajută în problemele noastre 

Paraskevi Sterghiopoulou aflase despre Sfântul Efrem de Ia o prietenă. Când a ajuns la mănăstire să 
se închine moaştelor acestuia, pe dată a simţit că el avea să devină protectorul ei. După aceea a visat că se 

găsea la mănăstire, la uşa biroului maicii stareţe, şi că aceasta văzând-o plângând, i-a făcut semn să intre. 
După alte câteva zile a sosit din nou la mănăstire cu siguranţa că va fi primită de egumenă. Aşa cum visase 
s-a întâmplat şi în realitate. A urmat apoi încă o vizită la mănăstire. 

In tot acest timp, cu toate că avea foarte multe probleme de rezolvat, Paraskevi era foarte liniştită. 
Vorbeşte despre tatăl ei de 69 de ani care nu mersese niciodată la biserică şi nu obişnuia nici măcar o cruce 
să îşi facă. 

Rugăciunile Paraskivei, ca şi ale mamei sale, s-au îndreptat fierbinţi către Sfântul Efrem ca să îl 
determine pe cel necredincios să nu mai aibă o atitudine atât de negativă. Deodată, într-o bună zi acesta a 
aprins candela din dreptul icoanei Sfântului Efrem. Şi-a mărturisit în acelaşi timp cu voce tare convingerea 
că sfântul îi va ajuta pe toţi să treacă cu bine peste problemele pe care trebuiau să le depăşească. 

Altădată tatăl se îmbolnăvise subit, fără să existe vreo cauză anume pentru aceasta. Soţia s-a rugat 
sfântului ca să îl facă bine. In ziua următoare bărbatul s-a sculat şi le-a spus celor dragi că de multă vreme 
nu s-a mai simţit atât de bine... 



împărţi daruri în toată lumea 

Marios Thomas cu adâncă recunoştinţă a trimis o mică scrisoare pe adresa mănăstirii. Intr-o zi, dis- 
de-dimineaţă a sosit împreună cu tatăl lui la magazinul pe care îl administrau împreună. Din nebăgare de 
seamă şi din grabă tatăl i-a prins fiului mâna dreaptă în uşa de la maşină. Marios a simţit o durere foarte 
ascuţită şi a început să îşi piardă cunoştinţa. A apucat însă să strige din tot sufietul: „Sfinte Efrem, 
salvează-mă!" 

S-a întâmplat atunci pe dată un lucru neobişnuit. Imediat după acel strigăt disperat, băiatul a început 
să se simtă mai bine. In mai puţin de un minut nu numai că s-a ridicat de jos de unde se prăbuşise, dar a 
început să se simtă mai bine ca oricând. Scrisoarea se termină cu o rugăciune către Sfântul Efrem, cel care 
împarte daruri la toată lumea, un al doilea înger păzitor şi doctor fără de arginţi, mesager al iubirii 
dumnezeieşti. 



„Crezi că doctorul a fost singur în sala de operaţie?" 

Cu câteva zile înainte de a fi operat pe cord deschis, Vasilis Goneis s-a întâlnit cu una dintre cărţile 
cu minuni ale Sfântului Efrem. Nu auzise niciodată până atunci despre acesta. A citit cam cincizeci de 
pagini. 

Noaptea a visat că ieşea din clădire, discutând cu o persoană necunoscută. Au luat-o la dreapta şi s- 
au trezit în faţa unui chioşc, unde îi aştepta un călugăr înalt şi slab aşa cum este descris Sfântul Efrem în 
carte. Călugărul i-a întâmpinat cu un zâmbet larg şi apoi şi-au continuat toţi trei drumul. Ploua din 
abundenţă şi drumul se umpluse de apă, fiind aproape imposibil de traversat. Vasilis şi-a exprimat 
nedumerirea în faţa acestei situaţii. Răspunsul a venit prompt de la neobişnuiţii călători: „Nu e greu, poţi să 
traversezi apa". Vasilis şi-a exprimat însă din nou neîncrederea. Şi numai ce şi-a terminat gândul că a văzut 
cum monahul a trecut uşor pe deasupra apei şi s-a trezit el însuşi ridicat de celălalt de mână, şi au păşit 
amândoi peste apă, trecând de partea cealaltă a drumului. Cei doi s-au făcut apoi nevăzuţi. 

In următoarele zile Vasilis a citit şi restul cărţii cu minunile Sfântului Efrem. Cu puţine zile înainte 
de extrem de dificila operaţie care îl aştepta, a venit la mănăstire ca să se închine moaştelor acestuia şi ca 
să se roage pentru ajutor. 

A intrat în spital cu convingerea că totul va fi bine. Operaţia a avut loc în după amiaza zilei de 8 
septembrie 1992. S-a trezit abia în ziua următoare. Sora medicală care era lângă el i-a spus că totul a 
decurs foarte bine. înainte însă ca aceasta să termine ce avea de spus, Vasilis a văzut într-o sală alăturată 
un doctor aplecat deasupra unei mese, ocupat cu ceva ce nu se putea desluşi de departe. în aceeaşi clipă a 
văzut pe cineva îmbrăcat în rasă că trece de partea cealaltă a aceleiaşi mese pentru a-1 ajuta pe doctor la 
cele ce avea de făcut. A auzit de asemenea o voce care i-a spus: „Crezi că doctorul a fost singur în sala de 

operaţie?" 

Toţi doctorii s-au mirat apoi de cât de repede şi-a revenit Vasilis după operaţie. 



Sfântul îi contrazice pe doctori 

Virginia Katsouli din Creta mărturiseşte despre vindecarea minunată a soţului ei, diagnosticat cu 
cancer de către doctorii din Atena. In urma analizelor efectuate, aceştia au propus să fie operat. O verişoară 
Ie-a vorbit despre Sfântul Efrem. A adus Ia spital untdelemn de Ia candela acestuia şi agheasmă. 

In ajunul intervenţiei chirurgicale, soţia s-a dus Ia mănăstire pentru a cere ajutor ceresc. In timp ce se 
ruga, soţia I-a văzut pe sfânt că îi face semn din ochi. S-a speriat şi cu greu i-a mărturisit verişoarei cele 
întâmplate. Aceasta a asigurat-o că totul va fi bine, să aibă încredere căci sfântul este alături de ei. 

A avut Ioc operaţia. Doctorul i-a descurajat foarte mult. Rezultatele însă au ieşit negative! Soţul a 
ieşit din spital şi cu toţii au mers Ia mănăstire pentru a se închina binefăcătorului lor şi a-i mulţumi maicii 
stareţe pentru rugăciuni. 

Scrisoarea se încheie cu o rugăminte către cei care citesc minunile Sfântului Efrem şi sunt necăjiţi, să 
aibă credinţă şi să se roage, căci Dumnezeu îi va trimite pe sfinţii Săi în ajutor. 



„Te voi ajuta ca să fii alături de cel pe care îl vrei" 

O tânără ce nu îşi Iasă decât iniţialele mărturiseşte că sfântul i-a stat aproape în momente grele din 
viaţă. 

In 1989, când trecea printr-o perioadă grea a visat într-o noapte că a venit Ia mănăstire şi că atunci 
când s-a închinat în faţa moaştelor sfântului, acesta a ridicat în sus două degete şi i-a spus: „In două luni te 
voi ajuta să fii alături de cel pe care îl vrei." 

Şi într-adevăr, mărturiseşte că în două luni s-au schimbat multe în viaţa ei şi după câtva timp a fost 
cerută în căsătorie, iar acum. Ia scrierea scrisorii era deja măritată. Minunile din partea sfântului au 
continuat şi în noua ei viaţă: citind paraclisul sfântului, acesta i-a vindecat grabnic soţul ce era Ia pat cu 
febră mare. 

Săptămâna Mare, Ia Montreal 

Sperând ca scrisoarea să o găsească în putere cu purtarea de grijă a Domnului, Eleni Aivalioti îi scrie 
maicii Macaria următoarele. 

Avea dureri mari Ia şira spinării. S-a dus Ia doctor şi a făcut radiografii. I s-a spus că erau deplasate 
trei vertebre. Avea dureri mari de mai bine de doi ani. Făcuse şi fizioterapie, dar în zadar. Din cauza durerii 
nu putea lucra, nu putea să doarmă, nicăieri nu îşi găsea liniştea. A mărturisit că de durere nu se putuse 
duce Ia biserică în Marţea din Săptămâna Mare. 

Mila Domnului însă a îngăduit ca să treacă pe Ia o doamnă. Mărgărita, care i-a dat o carte despre 
Sfântul Efrem. Cu lacrimi în ochi. Eleni I-a rugat pe sfânt să o facă şi pe ea bine, ca pe atâţia alţii pe care îi 
ajutase. In ziua următoare a luat cu ea cartea Ia biserică pentru a o restitui prietenei sale. Având în 
continuare dureri mari s-a întors de Ia slujbă acasă. A întrebat-o pe doamna Mărgărita dacă nu cumva are 
puţin untdelemn de Ia candela sfântului. Aceasta i-a răspuns că are şi agheasmă, nu numai ulei, tocmai îi 
trimiseseră din Grecia cu o săptămână înainte. 

Eleni a băut agheasmă şi a fost însemnată cu uleiul cel sfinţit. Spatele i-a fost cuprins de o căldură 
neobişnuită. Durerea începuse deja să cedeze, înainte de a ajunge acasă. A doua zi s-a ridicat din pat de 
parcă nu ar fi avut niciodată astfel de dureri. Din acel moment moment a trecut o lună întreagă (până în 
momentul scrierii scrisorii) timp în care Eleni s-a simţit perfect. 

Aveam nevoie de un astfel de povăţuitor duhovnicesc 



O scrisoare trimisă în „dragoste de Hristos" scrie Mărgărita DoIIey din West Sussex. Vizitase de 
două ori mănăstirea, având mult folos. Aflase despre Sfântul Efrem în Tesalonic de la o persoană 
cunoscută de la care primise şi o mică iconiţă. Cu multă simplitate adaugă faptul că există şi la Londra o 
icoană a lui într-una din biserici aşa că „nu îl uită". 

In anul scrierii scrisorii avusese ocazia să îl „viziteze" pe sfânt la el acasă. Povesteşte din experienţa 
duhovnicească avută în faţa moaştelor sfântului. Gândurile i s-au limpezit şi a fost învăţată, după cum 
mărturiseşte, printre altele, cum să ceară iertare de la Dumnezeu. Spune despre ea însăşi cum că este o 
păcătoasă dar că simţise încurajare de la Sfântul Efrem de a pomi pe drumul cel bun. Simţea că acesta îi dă 
curaj şi că o corectează în lupta duhovnicească. Simţise nevoia să-1 aibă lângă ea şi pe sfânt, spune, în afara 
părintelui episcop duhovnic care la un moment dat îi spusese că sosise ceasul să îmbrăţişeze credinţa 
ortodoxă. Fusese binecuvântată făcându-se deasupra ei semnul sfintei cruci cu sfintele moaşte. Niciodată 
nu simţise atât de puternic mireasma sfintelor moaşte. 

Mereu se roagă de atunci sfântului. Pentru ea şi pentru duhovnicul ei, pentru întreaga Grecie... 



Ultima împărtăşanie 

O minune oarecum diferită de toate celelalte o istoriseşte Atanasios Totonidis din Tesalonic. Cu două 
luni înainte de a trimite scrisoarea (sfârşitul lunii iulie 1992), soţia lui îl visase pe Sfântul Efrem care i-a 
spus: „Nu vei supravieţui". Speriată, aceasta a chemat-o atunci în vis pe Maica Domnului, rugând-o să îi 
dea timp ca să se mai poată spovedi şi împărtăşi. 

In următoarea zi soţul a adus un preot din apropiere, soţia s-a spovedit şi seara preotul a împărtăşit-o. 
La ora 2 noaptea femeia a părăsit această lume, ducându-se în patria cea cerească... 

Soţul îşi termină scrisoarea cu rugămintea ca soţia sa să fie pomenită la Sfânta Liturghie. 



Intermediar la tribunal 

„Iţi mulţumesc. Sfinte Efrem. Tuturor am să le spun de-acum înainte că ai fost mijlocitorul meu în 
privinţa unor treburi judecătoreşti ce priveau familia mea", mărturiseşte o femeie ce îşi semnează epistola 
cu numele Varvara. 

O întâmplare nefericită a făcut să ajungă în faţa instanţei soţul credincioasei şi fraţii acesteia. Se 
apropia data procesului. Cu lacrimi în ochi îl ruga Varvara pe sfânt să sară în ajutorul familiei ei. A 
mărturisit că pentru acest lucru se dusese şi în insula Tinos şi se rugase în faţa icoanei făcătoare de minuni 
de acolo a Maicii Domnului Megalohari. O rugase pe Preasfânta Născătoare de Dumnezeu şi apoi pe 
Sfântul Efrem ca să împiedice cumva acel proces. 

Când s-a întors din Tinos a primit înştiinţarea că judecata nu va mai avea loc. 

Scrisoarea se termină cu rugămintea ca sfântul să îi dea sănătate şi binecuvântarea de a avea un copil 
care să îi poarte numele. Astfel încât numele de Efrem, atât de îndrăgit, să se audă deseori în casa ei. 



Vindecător de depresii 

Nectaria Legaki istoriseşte în mica scrisorică pe care o trimite mănăstirii vindecarea ei minunată de 
psihoza maniaco-depresivă care nu o lăsa să poată face nici cea mai mică treabă. Mărturiseşte că sfântul a 
dus paşii celor apropiaţi ai ei la doctorul potrivit şi că sfântul însuşi şi-a făcut simţită prezenţa prin 
mireasma extraordinară care ieşea din raclă pe când citeau paraclisul lui. Tânăra şi-a recăpătat repede 
starea de sănătate, fapt pentru care îi mulţumea acum din toată inima sfântului. 

M-a ajutat după operaţia la sân pe care am suferit-o 

In noiembrie 1990 Mavra Kasianou s-a îmbolnăvit şi a trebuit să suporte o operaţie la sân. Era foarte 
necăjită pentru că avea trei copii şi nu voia ca aceştia să sufere. In luna mai a anului următor cineva i-a 
vorbit despre Sfântul Efrem şi a însoţit-o la mănăstirea de la Nea Macri. A fost foarte mişcată de cele 
văzute şi trăite acolo. A cumpărat câteva cărţi cu minunile sfântului şi le-a citit citit mută de uimire. 

După aproximativ o lună şi jumătate a povestit că a avut un vis în care se găsea în faţa icoanei 
sfântului, pe care îl ruga să o ajute să se facă bine. Ridicându-şi ochii către icoană, pe când se căznea să 
aprindă lumânarea pe care o ţinuse în mână, a văzut deodată icoana sfântului strălucind. înţelegând atunci 
că sfântul îi răspunsese la rugăciune, a visat mai departe că îngenunchează şi plânge îndelung. 

A doua zi s-a dus împreună cu soţul la mănăstire, la Nea Macri. 

Trecuseră doi ani de atunci şi femeia nu a mai avut niciun fel de problemă de sănătate. 



Sfântul previne un accident de maşină 

Dervenaga Athena din localitatea Dafni este şi ea una din multele închinătoare ale mănăstirii care a 
beneficiat deseori de ajutor din partea sfântului. 

De mulţi ani îl chema în ajutor pe acesta - pentru sănătatea copilului, pentru ca să îl ajute şi să îl 
lumineze la studii, pentru soţ, pentru slujba acestuia, pentru propria ei slujbă, pentru rude şi prieteni, pentru 
sănătate, pentru ajutor în viaţa duhovnicească. Totdeauna grabnic ajutător, sfântul găsea soluţiile cele mai 
potrivite. 

In continuare este aleasă pentru mărturie doar o mică istorisire. Se întorcea de la mănăstire împreună 
cu o altă prietenă închinătoare, Athena, care se afia la volan. Deodată au simţit în maşină o mireasmă 
foarte plăcută şi şi-au spus reciproc că probabil sfântul le acoperea cu harul său. Nu au sfârşit însă bine 
discuţia că un TIR imens le-a tăiat dintr-odată calea. Şoferiţa a reuşit să frâneze la timp. Scăpaseră de un 
necaz care putea avea urmări neaşteptate şi aceasta datorită sfântului! 

Cele două femei şi-au făcut semnul sfintei cruci şi I-au dat slavă lui Dumnezeu, care este mare întru 
Sfinţii Săi! 



Doctorii mi-au spus că s-a întâmplat cu mine o mare minune 

Am 46 de ani, mărturiseşte în iulie 1993 Ecaterina Ben din Anglia, scriindu-i maicii stareţe. 

Avea cancer în ultimul stadiu. Cancerul îi prinsese mai multe organe. Cel mai grav era coloana 
vertebrală. Doctorii nu înţelegeau cum mai putea să meargă şi încă fără să aibă dureri! Timp de un an 
folosise un scaun special cu rotile şi îi era imposibil să se deplaseze fără baston. Aceasta până când a venit 
să se închine la Mănăstirea Buneivestiri a Maicii Domnului şi a Sfântului Efrem. 

La 1 aprilie 1992 intrase în spital cu puternice dureri la cap şi la coloana vertebrală. Doctorii o 
sfătuiseră să îşi rezolve toate problemele de familie şi să-şi facă testamentul, deoarece, nu îi dădeau mai 
mult de zece zile de trăit! S-a dus acasă la 16 iunie şi timp de o lună a stat în pat. Greutatea ei fiisese de 55 
kg şi acum ajunsese la 100 kg! Avea o mare dorinţă de a veni în Grecia, având în vedere că zilele îi erau 
numărate. Dorea să îşi poată vedea familia, chiar dacă numai pentru scurtă vreme. Doctorii i-au spus că nu 
va putea suporta o astfel de călătorie. 

Ecaterina însă dorea cu ardoare acest lucru, ceva mai presus de ea o atrăgea în Grecia. Când a sosit în 
casa mătuşii sale era într-o stare foarte gravă, trebuind să ia multe doze de morfină. 

Mătuşa şi unchiul ei i-au spus că ar trebui să meargă la Mănăstirea Sfântului Efrem. Avusese 
întotdeauna credinţă, dar aceasta nu fusese niciodată atât de puternică cum o avea acum, la scrierea acestor 
rânduri. Nu putea descrie ce simţise când maica stareţă a binecuvântat-o şi i-a făcut semnul sfintei cruci cu 

sfintele moaşte. Sufletul i s-a umplut de pace, trupul întreg parcă s-a relaxat şi o mare nădejde i-a încolţit în 
suflet. Speranţa a însoţit-o de atunci mereu. 

Venise iarăşi în 1993 să viziteze mănăstirea şi să se închine sfântului iubit. Venise şi pentru a-i 
mulţumi maicii stareţe pentru rugăciuni. Putea de acum să meargă fără ajutorul bastonului şi slăbise 
douăzeci de kilograme! Zâmbetul îi revenise pe buze. Deşi mai erau încă multe de recuperat în ceea ce 
priveşte sănătatea ei, era deplin convinsă că se întâmplase cu ea o mare minune pentru care Ii mulţumea lui 
Dumnezeu. Şi doctorii văzuseră şi declaraseră acest lucru. 

Va veni în flecare an să se închine la mănăstire, mărturiseşte, ca să ia putere de la Sfântul Efrem. 
Putere sufletească şi trupească pentru a-şi continua drumul vieţii. 



Slujind Domnului şi purtând numele sfântului 

In 26 Martie 1996 a sosit pe adresa mănăstirii o scrisoare de la diaconul Efrem Avramidis din 
Mitropolia Langada, în care, cu multă dragoste şi bucurie proaspătul cleric îşi descrie istoria sa. 

In anul 1991 se afla ca şi laic, smerit închinător la Sfântul Munte Athos. Acolo a găsit una din cărţile 
ce conţineau minunile Sfântului Efrem. Cele citite l-au emoţionat profund. S-a rugat din toată inima ca să 
îl învrednicească Dumnezeu să poată merge să se închine la moaştele sfântului. Şi pentru că avea o mare 
dorinţă de a îmbrăţişa viaţa monahală, a făcut atunci o rugăciune şi o promisiune sfântului - că dacă se va 
întâmpla vreodată acest lucru îi va purta numele. De atunci acest lucru 1-a cerut mereu în rugăciunile sale. 

In anul următor prima dorinţă, aceea de a putea vizita mănăstirea, i s-a îndeplinit. Tânăr şi neştiutor, 
a mărturisit că se trezise în Atena întrebând cum se ajunge la Nea Macri. S-a trezit atunci cu un preot în 
faţa lui care i-a răspuns la întrebări, zicându-i: „Eu sunt preotul mănăstirii. Acum însă dacă vrei să mergi, 
nu vei reuşi să intri deoarece vei ajunge târziu şi vei găsi porţile mănăstirii închise." 

Binecuvântându-L pe Dumnezeu şi chemând numele sfântului, tânărul s-a îndreptat spre mănăstire 
unde a putut să intre ca ultimul pelerin din ziua aceea. Aşa a ajuns să se închine prima dată moaştelor celui 
care avea să îi devină protector şi al cărui nume în mod minunat avea să îl poarte. 

într-adevăr, la începutul anului 1996 când a avut loc hirotonia sa şi când i-a spus mitropolitului 
numele la care se gândise, acesta i-a spus că la exact acelaşi nume se gândise şi el mai înainte! Mitropolitul 
însuşi avea mare evlavie la Sfântul Efrem, care ajutase în mod minunat o familie pe care o cunoştea... 



Sfânta împărtăşanie! 

Preacinstitei maicii stareţe îi scrie Măria în februarie 1998. De şapte ani mergea împreună cu soţul la 
mănăstire, întâmplându-se să se afle acolo din când în când duminica. Abia după ce au trecut acei ani 
mărturiseşte că au început să o mişte adânc cele pe care le vedea şi le trăia acolo, harul sfântului, liniştea 
locului, gesturile măsurate ale maicilor. A încercat atunci să fle cât mai aproape de sfânt. 

în anul 1991 cei trei copii ai ei se aflau în plină criză a pubertăţii. Ca mamă era neliniştită în ceea ce 
îi privea şi s-a rugat sfântului să îi dea un semn. 

Acesta nu s-a lăsat aşteptat prea mult. Foarte curând femeia 1-a văzut în vis pe Sfântul Efrem ale 
cărui prime cuvinte au fost: „Sfânta împărtăşanie!" Prezenţa lui a emoţionat-o profund şi, în timp ce 
încerca să îi sărute mâna cerându-i binecuvântare, acesta i-a luat mâna între mâinile lui şi i-a spus pe un 
ton blând: „Am venit ca să îţi spun că cei trei copii ai tăi sunt copii buni." 

Măria i-a mulţumit din suflet sfântului pentru cele auzite şi i-a promis că va încerca să nu uite 
primele sale cuvinte... 



Uleiul de la candela sfântului a fost de mare ajutor pentru mulţi creştini în Africa 
în luna Aprilie a anului 1998 egumena Mănăstirii de la Nea Macri a primit o scrisoare din Zair 

(Congo) de la o preoteasă. Aceasta venise în Grecia şi se închinase la moaştele Sfântului Efrem şi i se 
dăduse şi puţin ulei de la candelă. Nu putuse lua legătura cu egumena, ea însăşi bolnavă pe atunci, dar îi 
scria acum. De opt ani suferea de inimă, având pulsul foarte ridicat (140 de bătăi pe minut), lucru care îi 
provoca stări de ameţeală şi tremur în tot corpul. De pe urma vizitei la mănăstire avusese mult folos. Atâta 
ea cât şi alţi creştini beneficiaseră de binecuvântarea transmisă prin uleiul cel sfinţit. In prezent preoteasa 
se simţea foarte bine şi dorea, dacă era posibil, să obţină de la mănăstire mai mult ulei şi iconiţe ale 
sfântului pentru ea şi pentru alţi credincioşi. 

Şi-a încheiat epistola cu urarea din tot sufietul ca sfântul să îi ajute pe toţi credincioşii din toată 
lumea. 



I-am cerut să mă vindece de durerea de spate 

Domnul Karditiokis Odiseas din Australia îi scrie maicii stareţe în legătură cu problemele de sănătate 
ale familiei. De 36 de ani locuia departe de patria natală. Avea o fată de 31 de ani care suferea de o boală 
gravă - scleroză în plăci. In anul 1997 veniseră în Grecia. înainte de a părăsi Australia, o nepoată le-a spus 
de Mănăstirea de la Nea Macri. Cu prima ocazie care s-a ivit, s-au dus într-acolo. S-au închinat la moaşte. 
Tatăl 1-a rugat pe sfânt să-i ajute fata şi toată familia şi pe el personal, căci suferise o operaţie de 
discopatie. Operaţia reuşise la momentul respectiv, dar mijlocul îl mai durea, pentru că între timp avusese 
şi un accident de maşină. L-a rugat pe sfânt să îi apară sub un chip cunoscut şi acesta i s-a prezentat sub 
chipul fiului său care era în Australia. A alergat să îl prindă în braţe, dar acesta s-a făcut nevăzut. După 
două săptămâni de la acea întâmplare, intrând în camera fetei sale a simţit o puternică mireasmă ce nu era 
prezentă decât acolo. A strigat-o pe fată şi au intrat amândoi în cameră, simţind deopotrivă mireasma 
cerească. 

Pe 27 Martie 1997 bărbatul a simţit prezenţa sfântului, a simţit adică pe cineva că l-a prins de mijloc 
şi l-a tras cu putere. Pe moment, durerea a fost foarte intensă dar, după aceea, timp de un an şi mai bine, cu 
toată oboseala pe care o simţea din cauza bolii fiicei sale, n-a mai simţit nicio durere! 



L-a ajutat pe soţul meu într-o operaţie foarte dificilă 

Soţia domnului Hrisanthaki depune mărturie despre minunea pe care a făcut-o sfântul cu soţul ei. 
Acesta auzise despre sfânt deoarece era şofer de taxi şi ajutase pe multă lume să ajungă la mănăstire, 
împreună cu soţia făcuseră dese vizite ei înşişi, atraşi ca de un magnet către acel loc. 

în decembrie 1996, soţul s-a îmbolnăvit de inimă. A făcut analize, a mers pe la mai mulţi doctori. 
Inima i se mărise. Ajunsese să ia şi câte zece pastile pe zi. Nu mai putea să meargă sau să se aplece ca să se 
încheie la şireturi. Doctorii nu puteau stabili un diagnostic exact. Durerea şi neliniştea creşteau din zi în zi. 

Mângâierea o aveau din vizitele pe care le făceau la mănăstire împreună cu cei doi copii, Dimitri şi 
Sofia. Maica stareţă îi încuraja de fiecare dată pe cât putea. 

Soţul s-a internat la Spitalul Onasis de două ori. A treia oară i s-a propus să facă o operaţie în 
vederea înlocuirii valvei aortice. îl aştepta o operaţie dificilă deoarece, aşa după cum spuneau doctorii, 
inima era foarte slăbită. 

De multe ori simţiseră prezenţa sfântului prin mireasma care îi înconjura. Acest lucru le dăduse curaj 
şi putere, simţind că sfântul este alături de ei. 

în data de 24 martie 1998 urma să aibă loc operaţia. Soţia s-a dus la el dis-de-dimineaţă, înainte ca 
soţul să fie transportat în sala de operaţie. L-a găsit optimist şi vesel. El însuşi îi încuraja pe cei din jur, 
spunând că sfântul era lângă ei în acele momente dificile. I-au făcut anestezie. Soţia l-a văzut adormind. La 
un moment dat s-a ridicat din pat şi a căutat ceva. Soţia l-a întrebat ce caută, dar el n-a răspuns. L-a 
însemnat cu ulei de la candela sfântului, ea însăşi făcându-şi semnul crucii. Operaţia a durat opt ore. Cu 
ajutorul Domnului şi al sfântului, toate au trecut cu bine. Doctorul s-a arătat foarte mulţumit. în sala de 
reanimare toate mergeau din zi în zi mai bine. După trei zile, când a fost din nou transportat în salon, soţul 

i-a mărturisit soţiei că puţin înainte să îl ducă în sala de operaţie a simţit mireasma sfântului. Era în 
momentul când flisese întrebat ce căuta. Era sigur că Sfântul Efrem nu îl părăsise nicio clipă în tot timpul 
cât durase operaţia. 

Cuvintele sunt foarte sărăcăcioase pentru a exprima recunoştinţa pe care o simţea acum întreaga 
familie faţă de sfânt, mărturiseşte soţia. Soţia s-a rugat ca sfântul să poată ajuta pe toată lumea şi să 
găsească soluţii Ia problemele fiecăruia. 



Mi-a lăsat mătănii la telefonul public 

O mămică din Nea Macri, Mavroidi Hrisanthi, povesteşte despre legătura specială pe care o are cu 
sfântul de aici. La mănăstire obişnuia să meargă de când era mică, deoarece părinţii aveau o casă de 
vacanţă în apropiere. întotdeauna îi plăcuse zona, dar şi grija pe care o aveau maicile faţă de acele locuri. 

Când femeia a ajuns la casa ei vizitele la mănăstire s-au împuţinat, dar le-a reluat atunci când a venit 
să locuiască permanent în Nea Macri. A rămas plăcut impresionată de noua biserică pe care o vedea. A 
revenit de mai multe ori, însoţită de băiatul ei. 

II avea de acum protector pe Sfântul Efrem, Ia care alergase nu o dată pentru rezolvarea problemelor 
ei. A ajutat-o să se stabilească definitiv pe postul care îl deţinea ca profesoară. Citind cărţile cu mărturiile 
care pomeneau minunile sfântului, I-a rugat să i se înfăţişeze şi ei, într-un fel sau altul, aşa cum o făcuse cu 
mulţi, în somn sau prin mireasma ce o răspândea împrejur. 

Era în Miercurea Mare şi nu îşi terminase bine acest gând, când i s-a întâmplat ceva minunat. 
Găsindu-se Ia un chioşc de unde dăduse un telefon, a găsit deasupra aparatului nişte mătănii ce aveau o 
cruce la capăt. Cel de Ia chioşc i-a spus că Ie lăsase un călugăr tânăr, brunet, înalt. Femeia Ie-a luat, 
lăsându-şi datele în caz că monahul s-ar răzgândi şi s-ar întoarce să le ia. Rămăsese însă aproape fără glas 
deoarece bănuia că minunea pe care o ceruse o avea de-acum în faţa ochilor... Mătăniile le-a purtat după 
aceea tot timpul cu ea şi au ajutat-o de multe ori. 

Când se afla la un moment dat la spital cu rezultate proaste ale analizei sângelui şi cu dureri foarte 
mari în zona abdomenului, doctorii fiind gata de o eventuală intervenţie chirurgicală, a strâns Ia piept 
mătăniile şi 1-a rugat fierbinte pe sfânt să îi vină în ajutor. A fugit din spital, în ciuda observaţiilor ce le-a 
primit. Dar după acea întâmplare s-a simţit dintr-o dată bine, aşa încât nu a avut de ce să regrete gestul 
făcut. Altă dată a fost ajutată într-o problemă de natură juridică. Mare ajutor a avut însă în ceea ce priveşte 
starea de sănătate a fetiţei sale, de numai câteva luni, care suferise o intervenţie chirurgicală. I-a promis 
sfântului că, dacă copilul va fi salvat, va primi la botez numele său. La numai o săptămână de la botez cele 
două umflături pe care le avusese copilul Ia ceafă - şi care se măreau pe zi ce trecea - au dispărut. 

Alte intervenţii minunate ale protectorului Ie-a avut în legătură cu găsirea unei persoane demne de 
încredere care să aibă grijă deosebită de cei doi copii ai ei, apoi cu depăşirea unei situaţii de criză pe când 
se afia într-o mică ambarcaţiune ce plutea în voia valurilor... 

îşi dorea în încheiere ca sfântul să o învrednicească şi în viitor să scrie despre noi minuni ale lui şi să 
fie protector al întregii lumi. 



Doctorii sunt după tine. Primul eşti tu. 

Sfântul este aşa cum se spune despre el, grabnic ajutător. în orice moment al vieţii tale, dacă ai 
nevoie de el, va veni degrabă ca să te ajute. îi sunt datoare foarte multe, scrie o credincioasă din Larisa. 

în februarie 1998 se îmbolnăvise de gripă şi amigdalită. Doctorul nu a îngrijit-o cum se cuvine şi 
boala s-a agravat. într-un an şi jumătate a slăbit cu 15 kilograme, nu avea poftă de mâncare, avea ameţeli, 
obosea repede. Aproape toată ziua era nevoită să stea la pat. îi era frică de faptul că nu va mai putea fi 
niciodată ca înainte. 

A aflat că suferea de o boală gravă de rinichi. A început să îl roage continuu pe Sfântul Efrem să o 
facă bine. A mers Ia mănăstirea acestuia. O emoţie sfântă a cuprins-o în preajma moaştelor. A început să 

plângă. I-a cerut sfântului să aibă milă mai întâi de copiii ei şi după aceea de ea. Avea încredere că 
rugăciunea îi va fi ascultată şi aştepta din zi în zi să constate ameliorarea stării sale de sănătate. 

Minunea n-a întârziat. Intr-o lună şi jumătate rezultatele analizelor au început să se îmbunătăţească. 
Doctorului nu îi venea să creadă. 

La scrierea acestor rânduri bolnava mărturiseşte că pofta de mâncare îi revenise, se îngrăşase, nu mai 
avea ameţeli, nu mai era la pat. Mărturiseşte recunoştinţa faţă de sfânt, care o ajutase, pe ea, păcătoasa! A 
venit prima dată ca să mulţumească la mănăstire şi abia după aceea s-a dus să mulţumească şi doctorilor. 



Uleiul tămăduitor 

Doamna Hrisanthi Diakosava din Rodos mărturiseşte în câteva cuvinte despre efectele binefăcătoare 
ale uleiului de la candela sfântului. In afară de câteva cărţi şi iconiţe luase şi ulei de la mănăstire. De multă 
vreme avea o tumoare de nevindecat pe faţă. Ungând cu credinţă locul cu pricina, s-a vindecat în chip 
minunat. 



Sfântului îi curgeau lacrimile în icoană 

Doamna Areti Episkopoulou mărturiseşte despre boala gravă de sânge pe care o avea soţul ei. O 
prietenă creştină îi dăduse agheasmă pe care o avea de la egumena Mănăstirii de la Nea Macri. Cu ajutorul 
sfântului, rezultatele analizelor medicale ale soţului s-au îmbunătăţit. 

Ducându-se pentru a-i mulţumi la o mică biserică din apropiere doamna a observat împreună cu fata 
ei că, în icoană, sfântului îi curgeau lacrimi din ochi... 

Mulţumind lui Dumnezeu şi sfântului care ascultă fiecare durere în parte, doamna Areti îşi încheie 
scrisoarea cu gândul ca sfântul să fie protectorul tuturor. 



„Să mergi să îi spui Boulei că eu o voi face bine" 

O scrisoare încărcată de adâncă recunoştinţă faţă de Sfântul Efrem şi plină de încredere în Pronia lui 
Dumnezeu trimite din Larisa doamna Stavroula Mavroiani, în primăvara anului 1997. 

In luna ianuarie 1996 se operase de cancer uterin. Se supusese unui tratament radiologie şi după 
patru luni de terapie făcuse analize pentru a vedea evoluţia bolii. In timp ce aştepta rezultatele a simţit 
deodată că în aer plutea o plăcută mireasmă. S-a întrebat ce să fie şi când a deschis sertarul noptierei aroma 
a devenit şi mai puternică. Avea acolo un pic de vată cu ulei de la Sfântul Efrem, de acolo venea mireasma. 

In dimineaţa zilei următoare a sosit acasă la ea o prietenă ce i-a spus că a avut un vis ciudat. Visase 
un preot înalt, îmbrăcat în haine negre, cu o căciulă pe cap. Acesta i s-a adresat cu cuvintele: „Să mergi să 
îi spui Boulei - numele ei de alint - că eu o voi face bine". Mesajul s-a repetat, după care prietena s-a trezit 
la ora trei dimineaţa. 

Cum a auzit istorisirea, Stavroula i-a arătat prietenei icoana Sfântului Efrem, în persoana căreia 
prietena 1-a recunoscut pe preotul din vis. Nu ştiuse nimic despre el până atunci. 

Rezultatele investigaţiilor au ieşit bine. După alte trei luni analizele au fost repetate. De data aceasta 
o altă prietenă de-a Stavroulei a visat un preot şi pe prietena ei căruia acesta i s-a adresat cu cuvintele: „Nu 
ţi-am spus că nu trebuie să te temi?" Şi această a doua prietenă 1-a recunoscut în icoană pe cel din vis. 
Rezultatele au ieşit din nou foarte bine. 

De atunci trecuse aproape un an şi de acum Stavroula nu se mai temea pentru sănătatea ei. Avea pe 
deplin convingerea de acum că toate depind de Domnul nostru lisus Hristos, care îi ajută pe oameni prin 
sfinţii Săi. 

Cine îl are acasă are un doctor tămăduitor 

Theonitsa Kanelou scrie pe adresa mănăstirii o scrisoare din oraşul Tripoli. Istoriseşte povestea 
fratelui ei, care a fost bolnav de inimă, şi vindecarea sa minunată. Bărbatul suferise trei infarcturi. Era ca şi 
mort, dar a înviat, după mărturia femeii, deoarece, spune mai departe, cele cu neputinţă oamenilor sunt cu 
putinţă Ia Dumnezeu... 

Când a intrat în spital fratele său, ea s-a dus Ia mănăstire ca să se închine sfintelor moaşte. Minunea 
nu a întârziat să apară, datorită mijlocirii Maicii Domnului şi a Sfântului Efrem. Operaţia s-a amânat, 
deoarece inima era foarte slăbită. Doctorii I-au sfătuit să mai aştepte trei luni. Bărbatul a plecat acasă. 

După ce au trecut trei luni s-a dus din nou Ia spital pentru operaţie. începuseră pregătirile pentru 
operaţie, dar când i-au făcut analizele s-a constatat că arterele erau sănătoase. Doctorii au mărturisit că 
avusese Ioc o minune. 

„Sfântul Efrem este doctor. Orice îi cerem ne dă. Oricine îl are acasă are doctor tămăduitor. Vine 
îndată ce este chemat. îmi doresc să îmi primească mărturia pe care din dragoste am făcut-o istorisind 
despre minunea pe care ne-a făcut-o", îşi încheie scrisoarea Theonitsa. 



„Să nu îţi fie frică!" 

în luna august 1995 Vasiliki Prasinou a descoperit că are o aluniţă Ia subsuoară, de mărimea unei 
migdale. Şi-a făcut un control în urma căruia doctorii i-au propus să facă o operaţie. 

înainte de a avea Ioc operaţia o vecină de apartament i-a propus să meargă împreună Ia Sfântul 
Efrem. Vasiliki nu mai auzise de acest sfânt, dar şi-a spus în sinea ei că vrea să meargă să îl cunoască şi să 
îi spună problema ei. 

De Ia mănăstire Vasiliki a luat ulei cu care a început să se ungă Ia locul unde apăruse aluniţa. Aceasta 
se întâmpla pe 8 octombrie. în data de 13 a fost chemată pentru operaţie. Când a intrat în salon a văzut 
deasupra patului icoana Sfântului Efrem, deasupra celorlalte paturi fiind diferite alte icoane. Şi-a făcut 
semnul crucii, spunându-şi că sfântul veghea asupra ei. 

în urma operaţiei s-a constatat că avea cancer ganglionar. Vasiliki însă mărturiseşte că sfântul a 
facut-o bine şi că îl vede întotdeauna în faţa ei. 

Când s-a întors acasă după două zile a văzut în vis în camera ei un călugăr înalt care i-a spus: „Voi fi 
protectorul tău de acum încolo". Femeia s-a speriat şi s-a trezit. O umbră a trecut prin faţa uşii. Şi-a făcut 
semnul crucii, mulţumindu-i. De atunci a început să meargă aproape în fiecare duminică Ia mănăstire. Voia 
tare mult să o întâlnească pe maica stareţă, după cum mărturiseşte. 

Pe 27 ianuarie 1996 I-a văzut iar în vis pe sfânt, şi acesta i-a spus: „Să nu îţi fie frică!" A doua zi 
dimineaţă, sosind împreună cu soţul Ia mănăstire, a văzut-o pe maica stareţă în curtea mănăstirii. Când a 
aflat despre problema Iui Vasiliki, maica Macaria i-a spus exact aceleaşi cuvinte îmbărbătătoare pe care 
bolnava Ie auzise de Ia sfânt. 

„De-acum nu mai îmi este frică", mărturiseşte bolnava mai departe. „Ştiu foarte bine că îl am 
întotdeauna pe Sfântul Efrem lângă mine, că nu sunt singură în lupta pe care o am de dus cu viaţa. Ştiu că 
mă va ţine de mână ca să pot lupta. Vă mulţumesc şi dumneavoastră. Maică stareţă, că mă ajutaţi cu 
rugăciunea. Vă rog să nu mă uitaţi, ca să pot trăi în continuare pentru copii şi familia mea. 

Vă mulţumesc." 



„Ia deschide uşa de Ia intrare ca să vezi ce te aşteaptă!" 

Cu mare bucurie şi uimire de cele întâmplate scrie Angheliki Rousaki din Australia. Primise în mod 
minunat, într-un mod cu totul şi cu totul neobişnuit, o icoană a Sfântului Efrem. Şi recunoştea acum în 
scrisoare că sfântul arată exact Ia fel ca în icoană, brunet, înalt şi slab. 

Era pe Ia două noaptea şi Angheliki se pregătea de culcare. îşi pusese cămaşa de noapte şi se 

pregătea să se urce în pat. Dar înainte de aceasta a auzit pe cineva că îi spune: „Ei, unde te duci? Ia 
deschide uşa de Ia intrare ca să vezi ce te aşteaptă!" S-a dus şi a deschise uşa şi, ce să vezi? Icoana 
sfântului, sprijinită de perete şi un pachet cu cărţi de la Mănăstirea Paraclitou, Oropou... 

Să aveţi mare încredere în Sfântul Efrem. Incredinţaţi-i toate problemele voastre şi vă va sta aproape. 



O arătare minunată 

O tânără de 18 ani născută în Trikala trimite o adevărată mărturie de credinţă. L-a cunoscut pe sfânt 
în urmă cu doi ani, când venise în vacanţă din Germania în Grecia împreună cu părinţii. La mătuşa care îi 
găzduise a văzut o carte despre Sfântul Efrem. Au discutat puţin. Unchiul i-a duse apoi la mănăstire. 
Tânăra a mărturisit că se întorsese foarte veselă din acea vizită. Era liniştită şi senină. Seara s-a gândit la 
toate câte se petrecuseră la mănăstire, cum se închinase, cum îi binecuvântase maica stareţă, la locurile 
văzute. înainte de a adormi a văzut deodată o siluetă a unui călugăr care o privea. A întors speriată capul, 
dar sfântul o privea acum din cealaltă direcţie. S-a dus să se culce afară, în maşină, sub pretextul că, fiind 
undeva la ţară, nu putea dormi. Din nou l-a văzut pe sfânt că o priveşte de dincolo de geamul 
automobilului. S-a speriat şi s-a dus la unchiul său care a liniştit-o. In următoarea zi urma să plece în 
Germania. A luat cu ea o carte despre minunile sfântului. A citit-o pe nerăsuflate. 

De atunci a început să creadă cu tărie în ajutorul sfântului. A crezut cu putere că orice problemă 
avea, sfântul o va rezolva. Permanent l-a rugat să poată intra la facultatea la care voia, fiind pe vremea 
aceea în penultima clasă de liceu. Sfântul i-a ascultat dorinţa. A ajutat-o la examene. Ştia întotdeauna dacă 
a scris bine. Avea drept semn mireasma plăcută ce izvora din iconiţa sfântului pe care o purta tot timpul cu 
ea. 

A sosit şi vremea examenului de admitere. Dis-de-dimineaţă a simţit o plăcută mireasmă venind 
dinspre iconiţă. Ştia că nu era singură şi că îl avea pe sfânt drept ajutor. A intrat „din prima" la facultatea 
pe care şi-o dorea. 

Ea are un mesaj pentru cei din generaţia ei: „Aveţi credinţă nestrămutată şi încredinţaţi-vă toate 
problemele voastre sfântului. Mie mi-a fost aproape de nenumărate ori." 



Este suficient să înduri încercările 

O mămică din oraşul Voios scrie despre problemele de sănătate ale familiei, cele mai dificile fiind 
ale celor doi copii, de şapte şi de trei ani şi jumătate. încă de la naştere aceşti copii sufereau de o boală 
neidentificată de urechi, din care neîncetat li se scurgea puroi şi sânge. Doctorii bănuiau că poate fi ceva pe 
fond alergic. 

în urmă cu doi ani, fetiţei i se pusese un mic tub colector care trebuia înlăturat după un an. în 
ianuarie 1995 mămica a sosit la Atena pentru îndepărtarea acelui tub. Toate erau gata, şi chirurgul şi 
anestezistul. înainte de a intra în operaţie - despre care spuneau că va dura circa o oră - mămica a însemnat 
cu ulei sfinţit urechile copilaşului, rugându-1 pe Sfântul Efrem să îl vegheze pe durata intervenţiei 
chirurgicale. Şi, minune! După câteva minute numai, doctorul a strigat-o să vină să îşi ia copilul. I-a arătat 
şi tubuleţul. întrebat cum se petrecuse totul atâta de repede şi fără anestezie, doctorul răspunse că nici el 
însuşi nu putea înţelege. Numai ce pusese mâna pe tub şi acesta ieşise singur! 

La întoarcere spre Voios le-a apărut de mai multe ori pe parbrizul maşinii semnul sfintei cruci. 

în vara aceluiaşi an au venit cu toţii la Mănăstirea Sfântului Efrem. în timp ce se ruga, mămica l-a 
văzut pe Sfântul Efrem că dădea afirmativ din cap, iar lumânarea pe care o purta în mână se aprindea şi se 
stingea. A doua zi, când s-a dus să se împărtăşească, a văzut într-o altă icoană, care se afla lângă una a 
Maicii Domnului, patru mici steluţe înscrise pe aureola sfântului. Toate acestea le-a considerat semne că 
sfântul îi proteja pe cei ai casei sale. 

De atunci în flecare duminică şi-a dus copiii la Sfânta împărtăşanie şi îi aduce de câte ori poate şi la 
mănăstire. în fiecare zi îi unge cu ulei. Problemele de sănătate ale familiei se remediaseră vizibil. 

Rezultatele analizelor copiilor ieşiseră pozitive. Acum când scrie, în iunie 1996, băieţelul ei trecea iarăşi 
prin nişte momente dificile cu sănătatea, dar mămica era sigură că totul se va termina cu bine. 

„Vreau să spun ceva celor care suferă mult - îşi încheie scrisoarea. Ajunge să daţi dovadă de putere 
sufletească îndurând cu răbdare şi speranţă încercările şi atunci eliberarea, bucuria şi succesul nu vor 
întârzia să vină. Mare este puterea sfântului!" 



L-am dus cu maşina pe sfânt 

„Binecuvântaţi, Maică!" 

Aşa îşi începe istorisirea S.K., în iulie 1996, la un an după o neobişnuită întâmplare, cerându-şi scuze 
pentru că întârziase atâta de mult cu relatarea întâmplării. 

In vara anului 1995, călătorind de la părinţii ei către propria locuinţă din afara oraşului, pe la ora 
două noaptea, la cotitura de la Kifisia spre Dioniso a văzut un călugăr care i-a făcut semn cu mâna să îl ia. 
A oprit şi 1-a întrebat unde merge. Acesta i-a răspuns că la Nea Macri. Femeia i-a spuse să urce. 

Era un călugăr tânăr, brunet, cu o barbă lungă, neagră. Ducea cu el nişte obiecte care păreau nişte 
scânduri, pe care le-a aşezat în spate. I-a spus că de mult aştepta să îl ia cineva. Femeia s-a mirat cum, 
văzându-1 în rasă, nu se găsise nimeni să îl ia până atunci. 

Călugărul i-a spus că merge la Mănăstirea Sfântului Efrem. întrebat fiind dacă aparţine acelei 
mănăstiri, a răspuns însă negativ. 

Femeia scrie în continuare că auzise de Mănăstirea Nea Macri şi că îşi propusese să meargă într-o zi 
acolo. 

Călătorul i-a povestit în continuare că merge periodic la acea mănăstire pentru a se odihni şi S.K. 
înţelese că acesta găsea acolo găzduire. Când femeia a spus că nu fusese niciodată acolo, a auzit că acea 
mănăstire era un loc unde se întâmplau lucruri minunate, că trebuie să meargă neapărat şi că Sfântul Efrem 
este făcător de minuni. Femeia şi-a întrebat tovarăşul de drum de ce mănăstire aparţine. A primit răspunsul 
că nu aparţine de nicio mănăstire. Au discutat multe lucruri, călugărul fiind când vesel, când înciudat, când 
înfuriat în legătură cu cele discutate. 

Ceea ce îi atrăsese în mod deosebit atenţia a fost faptul că atunci când fusese vorba despre boli 
călugărul îi spusese că el avea leac pentru toate bolile sau pentru majoritatea, ceva de genul acesta. Acest 
lucru şi-1 aducea bine aminte femeia, deoarece fusese repetat cel puţin de două ori. S.K. se întrebă cum de 
oare putea avea un singur om atâtea reţete gândindu-se, desigur, la lucruri medicale. 

Cam pe la mijlocul drumului călugărul şi-a desfăcut rasa şi a scos la iveală o cruce mare de lemn, pe 
care i-a întins-o şoferiţei ca să o sărute. După ce a făcut acest lucru femeia îi arătă şi ea micuţa cruciuliţă de 
lemn ce o avea de la o mănăstire din Creta. 

Când au ajuns în apropiere de localitatea Nea Macri, şoferiţa a fost condusă pe nişte drumuri 
lăturalnice, de ţară, şi au ajuns în sfârşit la mănăstire. Călugărul i-a mulţumit politicos şi a rugat-o să 
coboare pentru a îi arăta Mănăstirea Sfântului Efrem, care avea, după cum spunea, atâtea şi atâtea lucruri 
vrednice de văzut. Femeia i-a răspuns că se grăbeşte şi, văzând că se insistă, i-a repetat că avusese de gând 
să vină şi că va face neapărat o vizită aici. 

într-adevăr, după câteva zile a sosit împreună cu familia. Când a intrat înăuntru şi 1-a văzut pe sfânt 
în icoană s-a cutremurat... Era acelaşi cu călugărul pe care îl luase în maşină! îi spuse soţului şi acesta a 
întrebat o călugăriţă dacă existau şi călugări la acea mănăstire. A primit răspunsul ferm că acolo erau doar 
călugăriţe. Insistând, bărbatul a întrebat dacă erau găzduiţi călugări. Răspunsul a fost negativ. Aceleaşi 
întrebări au fost puse de mai multe ori, mai multor călugăriţe şi în alte daţi. De fiecare dată au primit însă 
acelaşi răspuns. 

De atunci femeia a revenit de mai multe ori la Nea Macri, la Marele Mucenic al lui Hristos, Efrem, 
să i se închine şi să îl roage să le fie protector. 

Sfântul nu a întârziat să le vină în ajutor, ajutând-o pe mama soţului să îşi revină repede cu bine de 
pe urma unei grele intervenţii chirurgicale. La rugăciunile fierbinţi ale soţului, acesta 1-a visat pe sfânt că 
intra în casa mamei sale şi că se îndrepta către camera unde aceasta zăcea. După câteva zile totul a revenit 

la normal şi mama şi-a revenit complet. 

„Terminând scrisoarea, laud numele Marelui Mucenic Efrem, care mi s-a înfăţişat mie, păcătoasei ca 
un călugăr simplu, pentru a deveni călăuzitor şi protector al familiei mele în momentele grele ale vieţii." 



M-a ajutat să mă regăsesc pe mine însămi 

„Binecuvântaţi, măicuţă sfântă! 

Prin această scrisoare vreau să îi mulţumesc Sfântului Efrem pentru intervenţia sa minunată în viaţa 
mea şi pentru protecţia pe care o are faţă de familia mea. 

Mă numesc Evanghelos Papakostas şi am 30 de ani. In urmă cu opt luni am căzut într-o adâncă 
depresie. Nu pot descrie în cuvinte starea jalnică în care mă aflam. Cauza era faptul că până atunci îmi 
doream doar să am bani şi faimă. Mi se lipise inima de aceste lucruri. Lucram neîncetat şi sărbătorile şi 
duminicile. Nu mergeam la biserică. Ajunsesem vrednic de pedeapsă. Ii sunt recunoscător lui Dumnezeu 
însă pentru toate prin câte am trecut pentru că astfel am ajuns să cunosc credinţa. Lucru la care în special 
noi, tinerii, nu ne prea gândim. 

începusem să îmi pierd orientarea. Nu mai ştiam cine sunt, unde merg, îmi era frică să mă privesc în 
oglindă, conduceam ameţit. In linii mari, nu mai eram eu însămi, lucru care doresc să nu se întâmple 
nimănui. Nu ştiam cum să reacţionez. Familia mea se ducea de râpă. Din fericire cei doi copii erau mici şi 
nu înţelegeau ce se întâmplă. Ceva trebuia să fac. 

Mama mi-a dat atunci o carte cu rugăciuni către Sfântul Efrem. De multe ori nu puteam citi, ceva 
înăuntrul meu se răscula. Intr-o seară însă, sfântul mi s-a arătat în vis. După puţin timp, am visat că un 
sfânt psalmodia la intrarea în casa mea. Şi mai vedeam în vis o femeie bătrână, îmbrăcată în negru, care 
cerşea. I-am dat o mare sumă de bani şi aceea mi-a spus: «Ai făcut şi tu un bine, Vanghelis.»" După aceea 
a scos o cruce mare şi 1-a însemnat. Toate aceste lucruri l-au făcut pe Vanghelis să se întoarcă încet-încet 
pe drumul credinţei. 

A găsit împreună cu soţia sa un duhovnic, în persoana unui episcop. S-a spovedit, a ţinut post, s-a 
împărtăşit. La sfârşit de săptămână se duceau la locuinţa din afara oraşului, la Dioniso. Soţia şi-a dorit să 
meargă împreună la Nea Macri. S-au închinat la moaştele sfântului. Din acel moment s-a petrecut o 
schimbare radicală cu Vanghelis. A început să îşi vină în fire. A început să se ungă zilnic cu ulei de la 
Sfântul Efrem. Din zi în zi se făcea mai bine. De ziua sfântului, în 5 Mai 1996, a promis că va veni în 
fiecare lună la mănăstire, în data de 24. 

„Sfântul Efrem împreună cu Sfinţii Ciprian şi Iustina mi-au salvat viaţa - mărturiseşte Vanghelis. 
Fără ei nu ştiu ce aş fi devenit. 

Vreau să vă spun, maică stareţă, din mica mea experienţa mea personală că atunci când eşti aproape 
de Dumnezeu şi de Sfinţii Lui la început ai război greu, dar după aceea câştigi. Câştigi pace sufletească, 
unitate, dragoste, înţelegere. Devii om, adică. Aşa cum ar trebui să fim în societate, în care suntem 
trecători..." 



M-a ajutat să trec porţile Facultăţii de Medicină 

In toamna anului 1996 a sosit pe adresa Mănăstirii o scrisoare de la proaspăta studentă la Facultatea 
de Stomatologie Vasiliki Karathanasi din Atena. In ultimele trei luni venise de trei ori la Mănăstirea 
Sfântului Efrem, despre care aflase de la mama sa. 

Era al doilea an când dădea examen pentru a intra la Medicină. Deşi fusese o elevă foarte bună, anul 
precedent nu reuşise să intre, spre surpriza tuturor celor de lângă ea. Avusese o experienţă amară din care a 
ieşit cu greu, cu ajutorul părinţilor şi al dascălilor care i-au stat tot timpul aproape. S-a pus pe învăţat 
intens. Nu avea în cap decât flzică, biologie şi chimie - chiar şi atunci când ieşea cu prietenii la plimbare. 

Sosi şi luna iunie, a examenelor. înainte ca acestea să înceapă, mama fetei s-a dus la Mănăstirea de la 
Nea Macri ca să se roage pentru reuşita lui Vasiliki. Prima teză urma să fle cea de fizică. Cu puţin timp 

înainte de a închide cărţile din care învăţa, Vasiliki a simţit în cameră o mireasmă extraordinară. întrucât 
nu ştia încă nimic despre Sfântul Efrem, fata s-a gândit că probabil cineva din casă îşi dăduse cu parfum 
scump. „Parflimul" nu era altceva decât mirul de Ia Sfântul Efrem, care o „vizita" pentru întâia oară, 
anunţând astfel că îi va sta aproape. Acest lucru I-a înţeles însă abia mai târziu, după ce avea să treacă 
examenul de Fizică. 

Vasiliki a pornit la examen având Ia gât iconiţa Sfântului Efrem. Când a aflat subiectele şi-a dat 
seama că era mult de scris şi că subiectele erau grele. Timpul de lucru trecea foarte repede şi a văzut că nu 
mai avea decât 50-60 de minute Ia dispoziţie pentru a rezolva două exerciţii foarte grele. Unul dintre ele se 
găsea în afară de bibliografia recomandată, fiind astfel multor concurenţi aproape necunoscut. A simţit că 
examenul „i se scurge printre degete" şi a început să creadă că sigur va trebui să îl repete anul viitor. S-a 
ridicat din bancă pentru a preda teza. 

A simţit atunci mişcarea medalionului de Ia gât şi şi-a amintit de Sfântul Efrem. S-a aşezat din nou în 
bancă şi, ţinând strâns medalionul, s-a rugat cu putere sfântului să o ajute. Acesta a intervenit pe dată în 
mod minunat! In scurtul interval de timp care îi rămăsese nu numai că a rezolvat exerciţiile, dar a avut 
vreme să corecteze şi restul, asigurându-şi astfel o notă foarte bună! Mâna îi alerga pe hârtie ca şi când ar fi 
fost condusă de cineva. Totul se petrecu într-o viteză ameţitoare. Afiă mai târziu că din cei 8900 de 
candidaţi numai 115 rezolvaseră dificila problemă! 

Mama fetei şi-a continuat vizitele Ia mănăstire şi în ajunul celorlalte două probe. Vasiliki a luat note 
mari Ia toate cele trei materii. După repartiţiile finale a aflat că reuşise să intre Ia Stomatologie Ia Atena. 
Visul ei de a deveni doctor (voia să facă chirurgie stomatologică) i se împlinise graţie ajutorului de 
nepreţuit al sfântului. 

A înţeles că sfântul ţinuse cont de dorinţa ei de a ajuta oamenii bolnavi. De acum încolo toate 
succesele i Ie va închina Iui. A promis că va porni spre mănăstire chiar în ziua scrierii epistolei pentru a-i 
mulţumi personal sfântului şi pentru a aprinde o lumânare mare, de înălţimea ei! 



Oriunde mă găsesc, strig către toţi despre puterea minunată care i-a dat-o Dumnezeu 

O cutremurătoare mărturie a sosit în luna septembrie a anului 1996 pe adresa mănăstirii de Ia 
Antigoni Loutsiou din Lemesos, Cipru. în cuvinte puţine, măsurate, ea descrie modul minunat în care 
Sfântul Efrem a ajutat-o să îşi recapete vederea. 

Antigoni era o tânără care împlinise 18 ani. în ultimii trei ani a avut de dus o cruce grea, după cum 
însăşi mărturiseşte. începuse să îşi piardă treptat văzul, astfel încât ajunsese Ia stadiul de a nu mai putea 
desluşi decât foarte puţin lumea din jur. 

Apelase Ia mai mulţi medici, în Cipru şi în Israel, ca şi Ia doctori englezi şi ruşi ce veneau în Cipru. 
Toţi erau de părere că era vorba de o boală foarte rară, „targants disease", care produce slăbirea vederii, şi 
care nu răspundea favorabil niciunui tratament. Toţi cei din familie erau profund mâhniţi. Au înţeles că 
speranţa era numai Ia Dumnezeu. 

Astfel, Ia un moment dat, familia a aflat despre Sfântul Efrem de Ia Nea Macri. ProfLind mişcaţi de 
cele auzite, s-au hotărât să meargă să se închine sfântului cu prima ocazie - care s-a ivit foarte curând. Au 
simţit foarte puternic mireasma pe care o răspândeau sflntele moaşte. Pelerinajul i-a întărit foarte mult. 

După câteva luni Antigoni s-a dus Ia un doctor din Israel, care i-a spus că vederea îi slăbise foarte 
mult şi că va continua să îi slăbească. După alte câteva luni, aflându-se în Anglia Ia rude, acestea au 
sfătuit-o să consulte medicii de acolo. A început astfel mai multe rânduri de analize şi examene medicale, 
pentru a vedea dacă organismul poate răspunde Ia vreun tratament. La prima vizită Ia doctor, în sala de 
examene medicale tânăra a simţit mireasma sfântului Ia fel de puternică ca şi atunci când se aflase Ia 
mănăstirea acestuia. Din acel moment, de fiecare dată când se ducea pentru alte şi alte examene, vederea ei 
a început să se îmbunătăţească spre totala nedumerire şi surpriză a doctorului care o avea în supraveghere... 

Ultimele analize au arătat că nu avea „niciun fel de semn de boală oftalmologică", după cum se 
exprimase medicul. Cu stupefacţie doctorul depistase Ia ultimul examen medical, înainte ca tânăra să 
părăsească Londra, că acesteia îi revenise complet vederea, fără niciun fel de terapie! 

„Mulţumesc şi eu personal, ca şi părinţii mei, stareţei Macaria, care prin rugăciunile sale către 
Sfântul Efrem şi puterea duhovnicească pe care o are de la Dumnezeu ne-a ajutat să putem să ridicăm 
crucea pe care ne-a trimis-o Domnul. De asemenea Ii mulţumesc Domnului nostru lisus Hristos, care prin 
mijlocirea Sfântului Efrem mi-a dăruit acest dar de mare preţ, vederea. 

Vă mulţumesc, cu dragoste în Domnul. 

Roaba Domnului, 

Antigoni Loutsiou, Lemesos, Cipru" 



Lacrimi de bucurie şi pocăinţă, de laudă şi mulţumire 

O doamnă din Tesalonic scrie în primăvara anului 1995 despre intervenţia minunată a sfântului în 
viaţa sa. Pe 12 aprilie 1995, Antigoni s-a trezit dis-de-dimineaţă cu un dop la ureche. Până când să se 
decidă să meargă la doctor, i s-a spart timpanul. In Săptămâna Mare care a urmat a avut dureri foarte mari. 
Din ureche i se scurgea mereu puroi. Doctorul i-a spus că atunci când se va opri acea scurgere există 
posibilitatea ca timpanul să îşi revină singur, într-o lună cel mai devreme, altfel fiind necesară o intervenţie 
chirurgicală. 

Şi-a adus aminte de ziua sfântului şi îşi spunea singură: „Vom vedea pe 5 mai, vom vedea atunci". A 
prins curaj şi s-a dus la toate slujbele din Săptămâna Mare. Slavă Domnului, a cântat şi Prohodul şi a auzit 
bucuroasă: „Hristos a înviat!" 

In data de 5 mai s-a dus la doctor, cu urechea care prezenta încă acele scurgeri. Doctorul a luat o 
probă din acel lichid şi 1-a trimis la analize. începând din după-amiaza acelei zile, doamna s-a simţit mai 
bine. A doua zi, scurgerea i s-a oprit definitiv. în câteva zile doctorul a constatat că timpanul se închisese: 
„Bravo ţie! Mare e harul sfântului!" - şi-a spus Antigoni în sinea ei. 



M-a vindecat de cancer 

Cinstită Maică Stareţă, 

Vă sărut mâna cu respect ca să vă spun despre încă o minune a sfântului, minune pe care a făcut-o 
anul trecut şi vă rog să mă iertaţi de întârziere, şi dumneavoastră şi Sfântul Efrem. 

Mă numesc Karadimas Hristodoulos şi locuiesc în Marousi, Atica. Nu ştiam despre Sfântul Efrem 
nimic până în momentul în care o soră de-a soţiei ne-a invitat să mergem într- acolo. 

Pe drum s-a întâmplat un mic incident şi am fost singurul care prin sprijinul Sfântului Efrem am 
putut da imediat o mână de ajutor, în ciuda anemiei mele avansate. înainte de a merge la mănăstire aveam 
obiceiul să blasfemiez, dar de când l-am văzut pe sfânt am încetat definitiv. Toate acestea le scriu ca un 
mic prolog, în cele ce urmează vă descriu minunea pe care am trăit-o personal. 

Eram bolnav din cauza intestinului gros care necesita operaţie pentru a fi înlăturată o mare parte din 
el. într-o după-amiază am venit la Mănăstire împreună cu soţia, cu băiatul şi cu o familie prietenă. Ne-aţi 
făcut semnul crucii. Preacinstită Maică atunci, celorlalţi deasupra creştetului iar mie deasupra locului unde 
urma să fiu operat, fără să vă fi spus dinainte. Am înţeles că sfântul făcuse atunci o minune. 

După o săptămână avu loc intervenţia chirurgicală. Toate au decurs bine, din moment ce sfântul se 
afia cu mine. Biopsia arăta că aveam cancer în două locuri şi că trebuie să fac chimioterapie. M-am dus, 
dar hârtiile mele pur şi simplu se pierduseră între Secţia de Chirurgie şi cea de Oncologie de la etajul 8 al 
Spitalului Bunavestire! M-au trimis să fac tomografie ca să pot începe tratamentul. Spre surprinderea 
tuturor, şi în primul rând a celui ce îmi făcuse analiza, rezultatele, prin minunea pe care o făcuse sfântul, 
arătau că nu mai am nimic! 

Continui până în ziua de astăzi să merg la control şi nu am absolut nimic şi orişiunde mă găsesc spun 
că Sfântul Efrem m-a făcut bine şi ştiu că orice aş face este foarte puţin în comparaţie cu minunea pe care a 

facut-0 sfântul cu mine. De atunci acesta este în permanent alături de mine. Oriunde mă găsesc vorbesc 
despre el şi îi sfătuiesc pe ceilalţi să meargă să se închine acolo. Să fie lăudat numele Iui şi să ajute pe toţi 
bolnavii! 

Acum vă las şi mă rog ca sfântul să facă întotdeauna minuni ca să audă lumea şi să se întoarcă Ia 
credinţă. 

Cu multă dragoste şi respect, 

Karadimos Hristodoulos, Marousi 



„îţi mulţumesc" 

Auzisem multe despre tine şi despre minunile făcute de Ia oamenii din insulă. Eu, însă, sfântul meu 
Efrem, te-am cunoscut în nişte nopţi reci ale Iui martie când după un examen de rutină am fost nevoită, 
spre totala mea surprindere, să aştept rezultatele unei biopsii, dacă am sau nu cancer. Nu aveam pe atunci 
icoana ta. Numai o carte, dintre cele ce istorisesc minunile tale şi poartă chipul tău pe copertă. Am ţinut în 
braţe cartea cu minunile tale în toate acele nopţi reci ce păreau că nu se mai sfârşesc. Şi te rugam, sfinte, te 
rugam cu toată puterea sufietului meu să mă ajuţi. Intr-o după-amiază de vineri a sunat telefonul. Am 
bănuit că nu putea fi altcineva decât doctorul. „Katerina, nu ai nimic din ceea ce ne-am temut", mi-a spus. 

Numai tu ştii. Sfinte Efrem, ce-am simţit în acele clipe. La tine am venit mai apoi să sărut 
preacinstitele tale moaşte şi ca să îţi mulţumesc. Păzeşte familia mea şi pe toată lumea. Intinde-ţi mâinile 
tale şi ne apără de tot răul. 

îţi mulţumesc din adâncul sufietului pentru minunea ce mi-ai făcut-o mie păcătoasei. Ajută-mă ca să 
îţi construiesc un proschinitar ca să afie despre tine şi să ţi se închine cât mai multă lume în insula noastră. 

Ajută-ne totdeauna, 

Ecaterina Benetou, Chios 



M-a ajutat să îmi iau diploma 

Sfinte Mare Mucenice şi făcătorule de minuni Efrem, îţi mulţumesc şi laud numele tău pentru că m- 
ai ajutat să îmi iau diploma de licenţă! 

Am promis că îndată ce o voi lua voi trimite o copie pe adresa Mănăstirii şi acest lucru îl fac acum. 
Ţie îţi datorez curajul şi puterea pe care am simţit-o în ultima vreme. începuseră să-şi piardă din 
importanţă toate cele din jurul meu, nu mai vedeam niciun sens nicăieri. Vedeam cum visele mele se duc, 
unul câte unul... Toate eforturile, îmi spuneam, să fi fost oare zadarnice? într-adevăr, trecusem prin multe 
până atunci, dar niciodată nu mi-am pierdut credinţa în Dumnezeu! 

Nu am ştiut nimic despre tine până anul trecut, când mama mi-a propus să mergem să ne închinăm 
Sfântului Efrem. Am fost de acord şi am venit Ia tine. Din primul moment mi-am pus dorinţa în legătură cu 
diploma, dorinţă pe care ţi-am reamintit-o de multe ori înainte de culcare. Eram sigură că voi fi ascultată, 
nu ştiu de ce, pur şi simplu aşa simţeam. Anul acesta, de cum am sosit Ia Atena, am venit Ia tine, de parcă 
mă chemai. De câteva ori am fost tristă pentru că nu te puteam vedea în vis, sunt, se vede treaba, 
păcătoasă. Dar Ia cine să alerg mai întâi, cugetam (am uitat să amintesc că locuiesc împreună cu familia în 
Germania, acolo am crescut). 

Când am sosit pentru a doua oară Ia Nea Macri, te-am rugat iarăşi să îmi vii în ajutor. Terminasem 
toate examenele şi aşteptam rezultatele pe Ia mijlocul Iui noiembrie. Toate acestea se petreceau în august 
2001. Vacanţa s-a terminat, m-am întors în Germania şi aşteptam cu nerăbdare. în data de 15 Noiembrie s- 
au afişat rezultatele, mi-am luat diploma pe care ţi-o trimit cu mare bucurie şi cu mii de mulţumiri că m-ai 

ascultat rugăciunile^. 

îmi cer scuze că mă adresez la persoana întâi Sfântului Efrem, dar aşa simt! 

Sfmte Efrem, să ai grijă de familia mea, aşa după cum şi eu nu voi înceta să vorbesc despre ajutorul 



tău! 



Salomi Moroiani 
Dusseldorf, Germania 



îi datorez viaţa şi întotdeauna îi voi fi recunoscătoare 

Scrisoarea Elenei P. din localitatea Sfinţii Teodori din regiunea Corint vine să întărească credinţa 
multora dintre noi. Ne cutremurăm împreună cu autoarea rândurilor de puterea mare a sfântului care 
răspunde fiecărui suflet necăjit aşa cum numai el ştie. 

Elena îşi începe scrisoarea mărturisindu-şi credinţa în harul şi puterea lui Dumnezeu. Are 35 de ani şi 
în urmă cu patru ani fusese operată de cancer la sân, aflându-se în stadiul doi de evoluţie a bolii. Trecuseră 
doi ani de atunci, după care analizele au arătat metastază în zona muşchiului toracic. A fost din nou 
operată, cu succes, şi a început chimioterapia. A schimbat doctorul, din cauză că acesta greşise tratamentul 
şi boala se extinsese cu rapiditate. Doctorii cei noi au făcut tot ce au putut, după cum au spus, dar i-au dat 
din păcate foarte puţin de trăit, între o săptămână şi o lună. Boala era dusă mai departe cu tot felul de 
medicamente pentru calmarea durerilor şi cu ajutorul morflnei. 

Un prieten care îi ştia credinţa i-a vorbit despre Sfântul Efrem. Nu ştiuse nimic despre el până atunci, 
în aceeaşi zi de duminică. Eleni şi părinţii săi s-au dus la Sfânta Mănăstire de la Nea Macri conduşi de 
providenţialul prieten. Ciudat, mărturiseşte Eleni, de opt ani ştia locurile acelea, dar nu aflase despre 
sfântul de acolo... 

Ceea ce a simţit bolnava înăuntrul acelei mănăstiri nu i se mai întâmplase niciunde în altă parte. 
Aflând despre Cuvioasa Macaria, şi-au dorit să ia şi binecuvântarea acesteia. Nu reuşiseră însă, neflind 
momentul potrivit. După trei zile Eleni a revenit la mănăstire împreună cu familia. Au aşteptat două ore ca 
să poată fi primiţi de maica Macaria, la mănăstire fiind lume din toate colţurile Greciei. Eleni uitase de 
medicamentele contra durerilor, dar se ruga cu putere sfântului să o ajute. Aşa s-a şi întâmplat. Din toţi câţi 
îşi aşteptau rândul a fost aleasă familia mult încercată. „Probabil că o să vi se pară exagerat ceea ce o să vă 
spun, dar efectiv m-am simţit că plutesc în sfere cereşti - mărturiseşte Eleni mai departe. Ce linişte şi pace 
răspândea acea maică! Am îngenuncheat şi am început să plâng, fără să pot scoate niciun cuvânt. La un 
moment dat, la întrebarea egumenei de ce plâng, am putut să murmur că am cancer. Mi-a spus că sfântul 
este alături de mine şi că o să mă fac bine. Mi-a făcut semnul sfintei cruci, ţinând în braţe sfintele moaşte, 
m-am închinat şi am plecat, luând agheasmă şi ulei de la candelă. 

în acea seară am început să citesc una dintre cărţile cu minunile Sfântului Efrem. Timp de două zile 
la rând, în ciuda durerilor imense pe care le aveam, îndată ce mă ungeam cu uleiul de la Sfântul Efrem, 
acestea dispăreau. A treia zi însă am intrat în comă. La un moment dat am deschis ochii şi am văzut o 
lumină strălucitoare în faţa mea. 

Am cerut să vină un preot ca să îmi citească rugăciuni, după care am căzut iarăşi în comă. Mai târziu 
am aflat că preotul a sosit ziua următoare şi m-a binecuvântat. Am fost transportată la spital. M-am trezit 
după câteva ore bune într-un loc străin, la un spital, înainte ca doctorii să apuce să îmi aplice vreun 
tratament. M-am ridicat din pat şi cu ajutorul surorii mele şi a soţului acesteia am plecat acasă. De atunci, 
din martie 1997 şi până în ziua de astăzi, îl am drept protector pe Sfântul Efrem. Termenul pe care mi-1 
dăduseră medicii - de o lună - nu s-a adeverit în cazul meu. Se întâmplase o minune, mulţi recunoşteau 
acest lucru. Această minune o făcuse Sfântul Efrem. 

în luna octombrie a anului 1997 s-a depistat metastază la unul din plămâni, în patru locuri. Am 
început pe dată chimioterapia. Starea sănătăţii s-a înrăutăţit însă mult în următoarele trei luni. Doctorii au 
făcut tot ceea ce au putut. S-au decis să schimbe terapia deoarece, aşa cum spuseseră familiei mele, 
începuse numărătoarea inversă. Toate acestea bineînţeles le-am aflat mai târziu, când totul s-a schimbat... 



' Diploma, anexată în ediţia cărţii din limba greacă, este una în Filozofie, la Universitatea Heinrich-Heine din Dusseldorf. 

Fără să intru în panică, până Ia stabilirea noului tratament pe care aveam să îl primesc, am alergat Ia 
adevăratul meu doctor. Ia Sfântul Efrem. Era a doua zi după Duminica Sfintei Cruci din Postul Mare. După 
ce mi-am pus dorinţa mea cea mare, închinându-mă Ia sfintele moaşte, am cerut să intru Ia stareţa Macaria. 
Din toate părţile mi s-a spus că nu se poate, deoarece era foarte obosită şi pe deasupra şi bolnavă. Stăteam 
într-un colţ de biserică şi plângeam, rugându-I pe Sfântul Efrem să mă îndrume ce să iau ca să mă fac bine. 
Trecuseră aşa cam două ore. Aproape că uitasem ce îmi spuseseră călugăriţele, că maica Macaria nu mă 
putea primi. 

La un moment dat a venit spre mine o maică şi mi-a spus să merg în curte şi să aştept pentru a fi 
primită de egumenă. Altă maică, văzându-mă în curte, m-a întrebat de ce plâng. Aflând despre boală, 
maica m-a sfătuit ce să iau. Apoi a venit altă călugăriţă, care mi-a spus acelaşi lucru. Am rămas adânc 
mişcată, pentru că deja căpătasem răspuns Ia rugăciunile mele! La un moment dat o maică mi-a spus să urc 
sus, în chilia stareţei. Când am îngenuncheat pentru a lua binecuvântare şi spunându-mi boala, cinstita 
stareţă a repetat ceea ce recomandară şi celelalte două maici mai înainte. Mi-a mai spus să nu mă tem 
deoarece lisus este lumină şi Sfântul Efrem mă va ajuta. Am plecat de acolo cu convingerea că mă voi face 
bine. Aşa s-a şi întâmplat. Am urmat atât sfatul medicilor, cât şi ceea ce mi se spusese Ia mănăstire. Acel 
lucru cred că m-a salvat. După o jumătate de an analizele arătau că cele patru focare de Ia plămân nu mai 
existau. Doctorul mi-a spus că avusese Ioc o minune. Şi asta a şi fost. 

Ii mulţumesc Sfântului Efrem, îi datorez viaţa, întotdeauna îi voi fi recunoscătoare pentru că mi-a 
întărit credinţa în Domnul. 



„Ieşi afară, Lazăre, prietene iubit" 

Măria M. din insula Karpathos a sosit în anul 1985 Ia Spitalul Bunavestire din Atena pentru a face o 
intervenţie chirurgicală. Trebuia să i se înlăture un hematom din zona craniană, situaţia fiind destul de 
gravă. Era în pericol de moarte sau exista riscul de-a rămâne paralizată. 

Cu puţin înainte de operaţie i s-a mai făcut o analiză şi doctorii au constatat că hematomul putea fi 
înlăturat prin operaţie în dreptul gâtului, fără a fi necesar să se intervină în partea superioară a capului. 
Intervenţia nu a durat mult. Pacienta s-a dus înapoi în salon. Tot corpul şi-I simţea ca şi străpuns de mii de 
ace. Le-a spus copiilor că poate îi sosise ceasul. Au chemat o soră medicală şi aceasta i-a făcut o injecţie ca 
să doarmă. 

A visat că se afia într-o casă părăsită, fără acoperiş. De deasupra a venit un călugăr înalt, cu căciulă. 
Ţinând un pahar cu apă a strigat: „Ieşi afară, Lazăre, prietene iubit". S-a trezit imediat, complet restabilită. 
Le-a spus copiilor că era sigură că se făcuse bine pe deplin. A venit în vizită naşa ei, care i-a adus o carte 
cu minunile Sfântului Efrem. Când a văzut icoana acestuia pe copertă. Măria a înlemnit. Era exact 
persoana pe care o visase. Din acel moment. Măria a început să îl viziteze pe Sfântul Efrem Ia mănăstire. 
Nu se gândise să scrie despre cele întâmplate cu ea, dar minunile citite au făcut-o să adauge şi ea una, spre 
slava Iui Dumnezeu şi a Sfântului Efrem, grabnic ajutător şi dătător de speranţă în vremurile grele pe care 
Ie trăim. 



M-a scăpat de dureri insuportabile 

Sofia Mourtou din Voios luase. Ia vizita pe care o făcuse Ia mănăstire din iunie 1997, o carte despre 
minunile Sfântului Efrem. In toamna aceluiaşi an avea să fie greu încercată prin dispariţia neaşteptată a 
soţului surorii ei, şi aceasta Ia nouă luni după ce chiar sora ei trecuse Ia cele veşnice. 

Când bărbatul a fost scos din spital. Sofia a simţit că o cuprind nişte călduri foarte mari şi a luat nişte 
medicamente pentru a evita un atac cerebral. A leşinat şi i s-a făcut respiraţie artificială, până Ia venirea 
Ambulanţei. Şi-a revenit de-abia Ia spital, având dureri mari în dreptul pieptului. Durerea era insuportabilă. 
Doctorii i-au spus că a fost norocoasă că supravieţuise şi i-au cerut să aibă răbdare, căci durerea avea să o 
mai simtă multă vreme, poate chiar un an. Durerea începuse să îi îngreuneze respiraţia. Sofia având şi 

probleme cu inima. 

După câteva zile, s-a întors acasă fără nicio îmbunătăţire sensibilă. A luat atunci cu evlavie cartea 
despre Sfântul Efrem şi a aşezat-o în dreptul inimii. De câteva zile avea insomnii din cauza durerilor. De 
când aşezase însă cartea deasupra pieptului, durerea dispăruse şi somnul îi revenise. Dimineaţa s-a trezit 
fără nicio urmă de durere. De atunci mereu citea şi recitea acea carte. 

Recomanda de atunci tuturor să citească minunile Sfântului Efrem şi să vină, dacă se poate, ca să se 
închine moaştelor acestuia... 



Indicaţie a Sfântului Efrem despre existenţa unui alt sfânt 

La începutul lunii iunie 1998 a sosit din oraşul Patra o răscolitoare epistolă, scrisă cu modestie, plină 
de credinţă şi de dorinţa ca lucrurile să se poată desfăşura aşa după cum dorea Sfântul Efrem. Domnul 
Konstantinos Danglas, autorul scrisorii, este mecanic de meserie şi avea să fie ales de însuşi Sfântul Efrem 
pentru o nobilă misiune... 

Soţia lui îl vedea deseori în vis pe Sfântul Efrem, protectorul întregii familii cu doi copii - unul 
bolnav grav psihic şi altul care trebuia să repete bacalaureatul. Ultima dată când veniseră cu toţii la 
mănăstire, pe 1 iunie 1998 afiară de scrisoarea Sfântului Sinod în care se recunoştea sfinţenia Sfântului 
Efrem, acesta urmând să fie trecut în calendarul bisericesc. 

Când au sosit acasă, au chemat preotul să facă slujba agheasmei şi a Tainei Sfântului Maslu. Au 
discutat cu preotul despre apropiata recunoaştere oficială a sfinţeniei Sfântului Efrem şi a trecerii lui în 
calendarul ortodox. Preotul le-a spus că citise că se mai adunau încă dovezi. 

Konstantinos s-a mâhnit. Intr-o după amiază, după ce a citit puţin dintr-o carte despre minunile 
Sfântului Efrem, s-a întins un pic între cele două slujbe şi a avut următorul vis: se făcea că era în faţa 
bisericii de la Nea Macri şi privea la dudul care fusese martor al muceniciei Sfântului Efrem. S-a pomenit 
cu sfântul lângă el. Sfântul avea în mână ziarul „Ortodoxia". Pe prima pagină era un articol despre 
canonizarea sfântului. Articolul purta titlul „Ca să înţeleagă cei necredincioşi care nu cred în Sfinţenia 
Sfântului Efrem". Sfântul i-a arătat ziarul şi i-a spus că oamenii nu credeau în sfinţenia lui dar, ca să li se 
mai dea un semn, dudul va înverzi şi va avea şi urme de sânge. După puţin timp a mai spus: „Bisericuţa pe 
care o priveşti acum trebuie să fie dărâmată, deoarece în scorbura dudului se găsesc moaştele unui alt sfânt, 
care a fost arhiereu, pe nume Maximos. L-au ucis şi pe el agarenii, deoarece vorbea poporului, 
propovăduind Evanghelia Mântuitorului nostru Hsus Hristos. Vorbeşte cu egumena Macaria, ştie ce are de 
făcut, moaştele sunt în partea dreaptă a împrejmuirii dudului. 

In ziua de 6 iunie, Konstantinos a vorbit la telefon cu preotul mănăstirii care, când a auzit numele 
Maximos, 1-a sfătuit să îi scrie maicii Macaria, care auzise mai înainte de acest nume. 

In aceeaşi zi, care coincidea cu scrierea epistolei, soţia lui Konstantinos a visat că Sfântul Efrem i-a 
spus: „Spune-i lui Kosta să se înţeleagă cu cinstita egumenă şi, din moment ce se termină împodobirea cu 
picturi a bisericii mele, să se facă dezgroparea atentă, cu mâinile, a moaştelor ierarhului Maxim, fără a se 
afecta dudul. Bărbatul tău este mecanic şi va şti cum să facă acest lucru, protejând copacul, pentru că este 
păcat să fie afectat în urma lucrării de găsire a moaştelor sfântului Maxim." 

„Aceste minuni, sfântă Maică, s-au întâmplat săptămâna aceasta. Am considerat de datoria mea ca 
mic semn de recunoştinţă către sfânt să vă scriu toate acestea. Soţia mea îl vede des, am să vă scriu încet 
încet şi alte întâmplări, spre slava numelui Sfântului Efrem. 

Vă rog să ne aveţi în rugăciunile dumneavoastră, pe fata mea Maria-Vissaria ca să poată intra la 
facultate şi pe noi ceilalţi, Konstantinos, Anastasia şi Panaioti, ca să ne ajute sfântul să avem sănătate 
trupească şi sufietească. 

Cu dragoste în Domnul vă sărut mâna dreaptă, 

Konstantinos Danglas" 

Sfântul „fulger" ajutător ne-a salvat în ultimul moment 

Era în Marea Sâmbătă a anului 1999 când doamna Magdalena Theodorakopoulou din Mesina se 
îndrepta cu automobilul din Atena spre Kalamata, fiul ei fiind la volan. La un moment dat i-a atras atenţia 
că iconiţa Sfântului Efrem nu era la locul ei, băiatul punând-o într-un loc ascuns. 

„De ce nu pui iconiţa pe bord, să o vedem? Ştii prea bine că ne-a ajutat de mai multe ori. Orice îi 
cerem, ne dăruieşte", i-a spus mama. Fiul ei nu a reacţionat. La un moment dat, a început să plouă mărunt. 
La o curbă, băiatul a pierdut controlul volanului. Ajunseseră pe direcţia inversă de mers, îndreptându-se 
vertiginos către prăpastie. 

Din toată puterea femeia a strigat numele Sfântului Efrem, pentru ca acesta să le vină în ajutor. In 
timp ce roţile din faţă atinseseră marginea prăpastiei, automobilul, fără nicio explicaţie logică, s-a întors 
spre drum, de parcă o mână nevăzută îl pusese din nou în circulaţie, normal. S-a oprit cu partea din spate 
într-un copac, singurul care era în zonă. 

„Văzusem moartea cu ochii, mărturiseşte Magdalena, dar sfântul a făcut iarăşi o minune! Ne-a salvat 
în ultimul moment. Cât trăiesc am să spun minunile lui. E de prisos să vă scriu starea fiului meu. 
Bineînţeles că primul lucru a fost reaşezarea iconiţei în locul ce i se cuvenea." 



Sfântul ne-a unit din nou familia şi ne-a ajutat în probleme grave de sănătate 

Din San Diego, Măria Anastasiadi scrie în mai 1999 o epistolă în care istoriseşte intervenţiile 
minunate ale sfântului în viaţa familiei ei greu încercate. 

In vara anului 1997 vizitase împreună cu fiul ei de 1 1 ani, Socratis (pe care îl considera darul Maicii 
Domnului, după cum scrie), mănăstirea de la Nea Macri. Fusese alungată de soţul ei, dar şi de către părinţi. 
Nu ştia ce să facă. După fierbinţi rugăciuni către Maica Domnului, a fost primită de o verişoară din 
Kozani. Soţul acesteia era ofiţer. In fiecare zi. Măria se ruga ca Maica Domnului să îi găsească un om care 
să o ducă pe drumul lui Dumnezeu. 

Intr-o zi, a făcut o vizită la nişte prieteni. Unul dintre cei doi băieţi ai acestora se numea Efrem. A 
aflat acolo despre Sfântul Efrem şi despre minunile care au fost făcute de sfânt în acea familie. Femeia a 
primit o carte cu minunile Sfântului Efrem, o iconiţă şi ulei de la candela sfântului. Imediat după ce a 
terminat de citit cartea, femeia s-a uns cu ulei, ungându-1 şi pe fiul ei. S-a rugat cu multă râvnă şi pentru 
bărbatul ei. Minunile au început din acel moment - cu o vedenie în care sfântul o privea. In ziua 
următoare, a primit un telefon din America, de la soţul care o ruga să se întoarcă acasă. înainte de plecare, 
Măria a vizitat mănăstirea de la Nea Macri, luând iconiţe, cărţi, agheasmă şi ulei de la candelă. 

La două luni după ce s-a întors, doctorii au depistat că soţul ei avea cancer de prostată. Rugăciunile 
n-au încetat nicio clipă. Chiar şi soţul se ruga, crezând în puterea sfântului. In ziua de 6 mai, a doua zi după 
ziua sfântului (5 Mai), a avut loc operaţia - care a reuşit. In timpul operaţiei soţul 1-a văzut pe Sfântul 
Efrem stându-i aproape. 

Cu două luni înainte de a scrie despre lucrarea minunată a Sfântului Efrem, Măria 1-a văzut în vis pe 
sfânt. Acesta i-a spus că în curând va avea multă treabă şi i-a dat o legătură de chei. In curând doctorii i-au 
depistat cancer ovarian în stadiul 4, cu extindere la ficat. I s-a făcut operaţie. Sfântul i-a stat aproape şi 
intervenţia a reuşit. S-a putut ridica imediat şi - la ora scrierii epistolei - urma să înceapă chimioterapia. Era 
gata de luptă cu boala, avându-1 pe Sfântul Efrem mare protector şi ajutător. 

„Mă rog ca în curând să fiu sănătoasă şi să mă învrednicească Dumnezeu să pot veni cu soţul şi 
copilul la mănăstire, ca să mă închin moaştelor sfântului. 

Cu fi-ică de Dumnezeu, 

Anastasiadi Măria, păcătoasa. California, S.U.A." 



Doctorii nu ştiu ce să spună 

Sfinte făcător de minuni Efrem, 

Vreau să îţi mulţumesc din adâncul sufletului pentru darul sănătăţii mele. După analizele făcute în 
data de 18 august 1998, doctorii au constat că aveam cancer la flcat şi că trebuia să mă operez. Eu însă nu 
am contenit să citesc cărţile despre minunile făcute de tine şi am prins mult curaj şi putere şi te-am rugat să 
mă ajuţi să îmi recapăt sănătatea, iar eu voi veni să îţi mulţumesc. 

Şi ai făcut minunea, sfinte. Cu două zile înainte de intervenţia chirurgicală m-am dus să fac din nou 
analize. Toate au mers bine cu ajutorul tău şi doctorii se întreabă şi acum ce s-a întâmplat, neştiind ce să 
creadă. Eu am crezut şi cred în tine. Sfinte Efrem, şi de atunci vin mereu ca să mă închin la moaştele tale. 

Cu recunoştinţă, 

Sotiria Moraiti, Patras 



Sfântul mi-a ajutat să îmi iau certificatul de cunoaştere a limbii franceze 

Mă numesc Măria Panaretou, sunt din insula Kerkira şi sunt elevă în clasa a treia de gimnaziu. Nu o 
să vă răpesc mult timp. Aş vrea ca diploma mea de cunoaştere a limbii franceze să o publicaţi într-una din 
cărţile dumneavoastră, deoarece am obţinut-o mulţumită sfântului. 

Am dat examen la limba franceză şi anul trecut, dar nu l-am trecut. Mama v-a trimis cu puţin timp în 
urmă o scrisoare cu minunile sfântului pe care le-a trăit în viaţa ei. Cu puţin timp înainte să dau şi anul 
acesta examenul de limbă franceză, destul de deznădăjduită, am stat de vorbă cu mama. Mi-a spus să mă 
rog Sfântului Efrem şi, dacă am credinţă, voi lua diploma. Mi-a propus că, dacă se va întâmpla aşa, vom 
trimitem o copie a diplomei pe adresa mănăstirii. Şi într-adevăr, sfântul nu s-a lăsat mult rugat şi m-a ajutat 
să reuşesc. 

V-aş ruga să faceţi o mică rugăciune pentru mine, ca să am rezultate bune la şcoală şi anul acesta. Vă 
mulţumesc că mi-aţi acordat şi mie din timpul dumneavoastră citind rândurile acestea puţine - dar care 
mărturisesc o experienţă proprie care pentru mine are o mare însemnătate. 

Măria Panaretou 
Localitatea Sf Nicolae, Kanalia, Kerkira 

